
Kata Pengantar 



Penulis muda sebagai ikon si pemberani 



enulis, di banyak tempat, 
memang kerja 'gila'. Atau, 
maksud saya, hanya orang yang 
'gila' sahaja akan jatuh cinta 
dengan pekerjaan tulis-menulis, misalnya 
menjadi wartawan bebas dan penulis kreatif. 
Kerja yang belum menjamin pulangan hasil, 
walaupun wang untuk membeli sekotak 
rokok, secangkir kopi (atau segelas teh 
tarik) dan sesekali mengajak kekasih 
menonton di pawagam. 

Saya rasakan sangat hal ini sewaktu diamuk 
asmara dengan seorang siswi UPM pada 
1996-97, walau punca kami berpisah itu 
tiada kena mengena dengan kepenulisan. 
Tetapi diam-diam, saya fikir, dia jatuh hati 
kerana saya seorang penulis! Kerana waktu 
itu saya sedang menyiapkan manuskrip 
novelet cinta remaja 'Sekuntum duri' (yang 
80 peratus siap tetapi sekarang sudah 




hilang), selain mengirim komentar kepada 
'Utusan Sarawak' dan beberapa majalah 
kecil. 

Kerja 'gila' ini memang sulit dimengertikan 
oleh orang tua, adik beradik, kekasih, 
teman-teman atau isteri (kalau lelaki). Ada 
orang yang berbakat dan boleh lebih 'maju' 
dalam hidup tiba-tiba menukar haluan dan 
menumpukan masa untuk melayan kegilaan 
ini. Saya, selepas kira-kira 15 tahun 
terapung-apung 

dalam hidup, tidak pernah faham di mana 
indahnya melayan kegilaan itu tetapi yang 
saya perhatikan, seperti ada pada beberapa 
penulis muda dan besar (peringkat dunia), ia 
sudah tumbuh sejak kecil. Sedikit sebanyak 
kita boleh baca buku 'Living to tell the tale' - 
biografi 

karangan sendiri Gabriel Garcia Marquez 
(masih hidup), si pemenang anugerah Nobel 
sastera (1982). 

Sebab itu, saya senang sekali apabila 
pengarang samizat ini Ahmad Zulfikar 
Samsuri memperkenalkan kerjayanya 
sebagai "penulis sambilan dan penganggur 
sepanjang masa". Sekurang-kurangnya, 
saya harap, dia - kami di Jalan Telawi 
memanggilnya Sam sahaja, atau Sam 
Ahmad - tidak bermimpi. Walau sering 
orang fikirkan kerja tulis-menulis, khususnya 
yang kreatif, itu kegiatan berangan-angan. 
Dan memang berangan-angan, bagi penulis 
kreatif itu, nampaknya membuahkan hasil 
juga! 

Namun, jika ditanya pada Ayu Utami novelis 
popular Indonesia, novelnya bukanlah 
angan-angan tetapi penyelidikan yang 
intensif tetapi diolah melalu fiksyen 
(begitulah yang saya faham tentang proses 
penulisan kreatifnya sewaktu beliau 
mengajak saya, selama seminggu, belajar 
tentang gua daripada seorang pakar gua di 
sini). Ayu sudah beberapa kali bertanya 
saya tentang alam serangga, tentang 
bagaimana serangga-serangga 
bersenggama dan haiwan-haiwan 
berasmara. Tanya Ayu, apakah si jantan di 
atas? 

Tanyanya lagi, bukankah hanya gorilla 
(yang lagaknya manusia itu) berasmara 
berdepan-depan, seperti kita, sementara 



binatang lain tidak? Katanya, ia menyelidik 
untuk bahan dalam novelnya. 
Maksud saya, berangan-angannya penulis 
itu hanya tanggapan bukan penulis sahaja. 
Entah juga, mungkin di Malaysia (atau di 
negara-negara lain) pengarang kreatif 
memang berangan-angan, bukan 
mengangkat pengalaman konkret dirinya 
(dan orang lain). 

Kepenulisan, agak mual untuk ditegaskan 
sekali lagi di sini, bukanlah angan-angan - 
walau masih tetap perlu sedikit 'kegilaan' 
tersendiri. Misalnya, kegilaan berfikir, 
kegilaan membaca, kegilaan bertanya dan 
berdiskusi (sebenarnya, bersembang!). 
Termasuk, lagi, kegilaan untuk mencoret 
bermacam-macam hal, siap dan tidak siap, 
terbit atau tidak diterbitkan, berbayar atau 
tidak, murah atau mahal. Pendek kata, 
jangan fikir sangat soal wang - seolah- 
olahnyawang sudah menjadi 'anti-thetical' 
dengan penulis. Atau, penulis tidak perlu 
makan dan harus jalan kaki ke mana-mana, 
dengan poket kosong! 

Dalam 'Living to tell the tale', ada diingatkan 
kepada Marquez oleh seorang doktor tua 
(yang pernah berangan-angan menjadi 
penulis tetapi gagal), sewaktu Marquez 
ghairah ingin menjadi penulis dan 
meninggalkan kuliah undang-undang (dan 
dibantah ibu bapanya): "menulis itu satu- 
satunya kuasa yang boleh mengatasi kuasa 
cinta." 

Mungkin doktor perubatan itu ingin 
mengingatkan ibu Marquez bahawa anak 
sulungnya itu sudah sanggup tidak 
mempedulikan pengorbanan besar orang 
tuanya semata-mata sudah dijangkiti 
'kegilaan menulis' - kegilaan bertemu 
beberapa wartawan dan seniman muda 
yang kemudiannya dikenali dengan nama 
'kelompok Barranquilla' di Colombia. 

Tulis Marquez lagi, doktor kenalan 
keluarganya itu turut menyebut, kira-kira: 
"pekerjaan seni ini, yang paling misteri 
daripada sekian banyak misteri, menjadikan 
seseorang memperhambakan keseluruhan 
hidupnya tanpa mengharapkan apa-apa 
pulangan pun!" 

Selain Marquez, tentunya kita boleh 
membaca dan menganalisa sendiri riwayat 



hidup mereka yang lebih awal: John Stuart 
Mill (pengarang 'On Liberty', awal abad 19), 
Maxim Gorky ('Mother' dan 'Foma 
Gordeyev', hujung abad 19-awal abad 20), 
George Orwell ('Animal Farm', pertengahan 
abad 20) atau generasi pemikir-seniman 
Jerman abad ke-18, abad yang kononnya 
disebut era moden, Zaman Pencerahan di 
seluruh benua Eropah. 

Dalam koleksi tulisan Sam ini, kita dengan 
cerdas akan dapat merasakan pekerjaan 
tulis-menulis tidaklah angan-angan atau 
'gila'. Dia berdepan, mencari dan mengulas, 
dengan fakta-fakta yang serius, besar dan 
mendunia sifatnya. Dia mengupas tentang 
Edward Said dan 'Orientalism'-nya, tentang 
sekularisasi agama, tentang filem, budaya, 
politik dan hal-hal serius lain tapi cerewet 
dengan tanggapannya yang kreatif. 

Sebagai penulis muda, Sam bolehlah 
dibilang sebagai seorang penulis, dan 
wartawan, berbakat dan mempunyai masa 
depan yang cerah -cuma, mungkin, Sam 
tidak boleh hidup dan bekerjaya di Malaysia 
sebab negara ini tidak memungkinkan dia 
besar. Ya, kita bercerita lebih panjang lebar 
di kesempatan lain tentang hal ini. 

Sam berdepan dengan dunia yang nyata, 
yang sangat penting dan maha besar - 
apatah lagi pada ukuran anak muda 
seusianya di negara kita. Yang, sekali 
imbas, kita lihat mereka tidak menghargai 
kehidupan berbudaya (tinggi?) dan 
intelektual. Mereka hidup dengan indra 
konsumerisme budaya global - limpahan 
super-kapitalisme naluri. 

Tetapi Sam tidak begitu. Malah dia cuba lari 
daripada keghairahan hidup generasinya 
(saat ini) dan mengasosiasikan diri dengan 
manusia se-idealismenya seperti kelompok 
Jalan Telawi, selain teman-temannya di 
Shah Alam, Bangsar Utama, Pasar Seni dan 
Iain-Iain (yang saya tidak ikuti). 

Boleh jadi, sekadar ikut-ikutan atau tidak 
sepenuhnya sedar risiko sewaktu memilih 
asosiasi itu tetapi - ya, kita lihat sendiri nanti 
- lama kelamaan akan terbentuk juga 
kesedaran diri tentang lingkungan, dengan 
segala kemanisan dan kebejatannya. 



Tetapi 'kegilaan' penulis di sini bukanlah 
natijah peribadi - yang dia relakan 
sepenuhnya - tetapi juga akibat tekanan 
sosial. Dengan kata lain, masyarakatlah 
yang melahirkan penulis-penulis yang 
melayan kegilaannya. Sama ada 
masyarakat untung atau rugi, adil atau tidak, 
sikap, reaksi dan layanan masyarakat 
menceruk penulis kreatif, pengulas sosial, 
pengamat politik dan juga wartawan bebas 
(semua orang ini tidak ada syarikat yang 
membayar gaji bulanan) sehingga status 
sosialnya dipandang rendah tetapi (ada 
waktu-waktunya) dikagumi. 

Saya tidaklah mahu berpanjang-panjangan 
menyalahkan masyarakat atau nampak 
hanya masyarakatlah yang bersalah. 
Penulis, sarjana, pemikir atau wartawan kita 
juga ada kelemahan, pastinya. Tetapi jika 
semua jenis dan kelompok penulis tidak 
diberikan penghargaan dan perhatian; 
sementara penulis muda tanpa bimbingan 
dan naungan sewajarnya, dan karya-karya 
olah fikir kita sama ada kreatif atau bukan, 
sama ada sastera, ilmiah, seni atau bahan- 
bahan media] tidak membangkitkan 
kepuasan batin bangsa ini, maka tentulah 
ada hubungan buruk/hodoh antara 
masyarakat kita dan kaum penulisnya. 
Nampaknya masyarakat berlepas tangan 
dalam isu dan hal ini. Malah, kelompok 
penulis juga sudah sangat capek! 

Maka, dalam konteks inilah, sayajelaskan di 
awal tadi: penulis muda seperti Sam 
seorang 'ikon bangsa' ini yang berani - 
berani melangkah dalam dunia yang mulia, 
berani membelit diri dengan kerja akal, 
berani menganalisa (dan dengan itu, 
menelanjangi kelemahan atau kesilapan diri) 
- untuk menghidangkan cebisan akalnya 
kepada masyarakat yang tidak 
menghargainya dan tidak memandang 
padanya. Ini memang kerja gila. Tetapi 
bukan kegilaan penulis, atau kegilaan Sam, 
tetapi kegilaan kita semua! Kegilaan 
masyarakat dan penulisnya. 

Selamat datang ke dunia 'kami', Sam! 
Selamat berkarya, semoga berjaya! 

Fathi Aris Omar, 
Utan Kayu, Jakarta 
20 Februari 2005 



ROTTW 



Kazaa, Perkongsian Fail Dokumen dan 
Runtuhnya Industri Muzik Dunia 



ntuk mencari album kumpulan 
Atari Teenage Riot atau 
kumpulan Slankdari Indonesia 
adalah sedikit sukar di Malaysia. 
Jarang ada kedai yang menjual 
album-album tersebut. Dan jika ada pun 
tentu harganya mahal sedangkan kualitinya 
pula kurang baik. 

Namun sejak beberapa tahun kebelakangan 
ini, dengan kewujudan perisian 
"perkongsian dokumen" atau shared 
document dari Kazaa, peminat-peminat 
muzik serata dunia sudah tidak perlu 
bimbang lagi jika ketinggalan koleksi album 
artis kegemaran mereka. Kazaa beroperasi 




secara perkongsian fail dokumen antara 
pengguna. Pengguna bertukar-tukar fail 
melalui beribu-ribu "supernodes" atau fail 
punca yang tidak diketahui pemilinya. Dan 
istimewanya, operasi mereka adalah halal di 
sisi undang-undang. 

Kazaa terdiri daripada tiga pecahan yang 
bergabung di bawah satu induk besar. 
Pecahan-pecahan tersebut adalah server, 
perisian dan domain. Yang menariknya 
kesemua pecahan-pecahan tersebut berada 
di lokasi di negara-negara berlainan. 
Servernya berada di Denmark. Perisiannya 
di Estonia dan domainnya di daftar di 
Australia. Hari ini dianggarkan terdapat 
sejumlah 60 juta pengguna Kazaa di seluruh 
dunia dan kejayaan mereka juga sekarang 
sudah mengatasi Napster yang pernah 
menggegar dunia muzik antarabangsa. 
Yang pastinya mereka tidak semalang 
Napster, jatuh disaman oleh dunia muzik 
Amerika dan 

telah dikenakan tindakan undang-undang 
oleh pihak berkuasa. 

Pada 2 Oktober 2001 , gabungan beberapa 
buah syarikat rakaman, artis dan syarikat 
perfileman dunia telah mengemukakan 
saman terhadap Kazaa yang dikatakan telah 
melanggar undang-undang hak cipta. 
Berbeza dengan Napster yang pernah 
berjaya disaman, Kazaa tidak menyediakan 
lagu-lagu atau klip-klip filem dari server 
mereka untukdimuat turun oleh pengguna, 
sebaliknya Kazaa cuma menyediakan 
perisian untuk perkongsian fail dokumen, 
bagi membolehkan kesemua penggunanya 
berkongsi koleksi muzik atau koleksi klip 
video sesama mereka. 

Dan yang pasti cubaan tersebut (saman) 
gagal! 

Perkhidmatan yang disediakan oleh Kazaa 
ini telah menyebabkan penjualan CD enam 
bulan pertama tahun 2002 jatuh sebanyak 
11%, dan tahun sebelumnya sebanyak 3%. 
Serentak dengan itu, jumlah penjualan CD 
kosong pula telah melambung sebanyak 
40% pada tahun sudah dan jumlah 
pengguna Kazaa juga telah meningkat 
kepada jumlah tiga kali ganda. 



muzik dunia. Ditambah pula dengan 
ancaman lanun-lanun cetak rompak, 
kejatuhan industri muzik dunia sudah seperti 
tidak dapat diselamatkan lagi. Syarikat 
rakaman pula pada ketika ini sedang 
mencari jalan untuk menangani 
permasalahan ini. Adadi antara syarikat 
rakaman yang mengambil langkah 
memperkenalkan jualan melalui internet. 
Dengan setiap lagu atau klip video 
hendaklah dibayar dahulu sebelum dapat 
dimuat turun dan kemudiannya dimiliki. 

Untuk mengambil tindakan ke atas Kazaa, 
mungkin bukan satu cara yang baik yang 
patut difikirkan. Ini disebabkan undang- 
undang siber yang tidak seragam antara 
negara-negara dalam dunia. Dan mana 
pula yang patut di ambilkan tindakan? 
Adakah servernya di Denmark, ataupun 
domainnya di Australia. Pasti juga bukan 
pemilik perisiannya yang berpengkalan di 
Estonia. 

Menurut undang-undang antarabangsa, 
keterhadan jurisdiksi boleh mengelakkan 
seseorang "penjenayah" itu dipanggil 
sebagai penjenayah. Kepelbagaian polisi 
sesebuah negara dalam dunia ini juga 
menyumbangkan kepayahan kepada pihak 
berkuasa untuk mengambil tindakan ke atas 
Kazaa. 

Mungkin satu hari nanti kita akan melihat 
juga kejatuhan industri muzik dunia ini. Dan 
penyanyi atau artis rakaman perlulah 
menyanyi seikhlas hati, bukan kerana wang. 
Menjadi artis juga bukanlah boleh dilihat 
seperti sekarang. Dunia yang penuh 
dengan populariti atau glamor. Dan 
nampaknya persembahan pentas perlulah 
dijalankan dengan lebih kerap lagi untuk 
memastikan artis atau penyanyi tersebut 
mendapat wang mata pencarian. 



Jelas nampaknya, kewujudan Kazaa 
memberi petanda buruk kepada industri 



Cukup Sudah Main-main 



etikan gitarnya benar-benar 
bertenaga. Pukulan drumnya 
cukup kemas. Bunyi keyboard 
dan piano mereka nyata 
mengesankan. Sesekali bunyi 
loceng yang kedengaran cukup 
mendatangkan tanda, bahawa muzik ini 
bukan datangnya dari sini, namun nyanyian 
qasidah yang lemah gemalai benar-benar 
syahdu, menterbalikan agakkan kau tadi. 
Dan apabila vokal ala-ala King Diamond 
yang tergabung dengan syair dan alunan 
koir, qasidah yang cukup mengasyikkan, 
kau pasti akan merasakan sesuatu benar- 
benar hebat berlaku. Sesuatu yang mampu 
buat kau menangis, leleh air mata, syahdu 
atau paling kurang pun bergenang air mata. 




Susunan muziknya amat menarik. Penuh 
jiwa. Cukup dengan akidah muziknya. 

Seperti kata Immanuel Kant, seorang tokoh 
zaman Renaissace Eropah, pernah 
mengulas mengenai muzik. Katanya, 
"Kesan muzik adalah sangat kuat, sangat 
cepat, ikhlas dan tidak pernah menipu. 
Manusia telah mendendangkan muzik sejak 
beberapa abad yang sudah tanpa 
mengambil kira; kandungannya yang 
tersirat, mereka enggan untuk mengiktiraf, 
sesuatu konsep yang abstrak dari yang 
tersurat, yang terdapat dalam sesebuah 
muzik". 

Dan jika beliau masih hidup, dan cuba 
mendengar muzik mereka ini, pasti beliau 
akan tambah yakin berbicara mengenai 
muzik. Tentu beliau juga akan terpana 
mendengar muzik mereka yang penuh 
dengan apa yang beliau maksudkan. 

Belum lagi bercerita mengenai liriknya. 
Liriknya berunsur dakwah, tentu ramai 
penyanyi nasyid tempatan akan buka mata 
mendengar lirik-lirik mereka. Terus dan 
tepat menuju sasaran. Tidak berkias-kias 
namun pandai menyusun kata. 
Kelahiran band-band di Malaysia 
kebanyakannya demi komersialisme. Ya, 
tentu boleh kalau nak komersial. Tapi 
janganlah konsumer mahu ditipu. 
Konsumer berhak mendapatkan yang 
terbaik dan dalam masa yang sama berhak 
juga mendapat apa yang mereka berhak 
dapat. 

Apa yang berhak mereka dapat? Dan apa 
yang tidak berhak mereka dapat? 
Ini jawapannya: Mereka berhak 
mendapatkan sebuah band yang cukup 
bakat dan bersedia untuk terjun berjumpa 
peminat. Kamampuan bermain seperti 
Dewa, Gigi, Slank, Padi dan ADA Band dari 
Indonesia atau kalau mahu lagi hebat 
seperti Radiohead, Devildriver, Coldplay, 
Korn, Muse, Audioslave ataupun 
Spineshankdari barat. Ini barulah band 
yang baik! Ini tidak main macam orang 
main-main. Tidak serius, tidak bersedia. 

Baru-baru ini saya telah pergi ke beberapa 
gig dan konsert-konsert tempatan, dan saya 
lihat terlampau banyak band yang main- 
main, tidak bersedia dalam permaianan 



mereka. Tidak payah pergi jaugh untuk 
meneliti muzik mereka, fundamentalnya 
sahaja sudah cukup. Muzik mereka cukup 
intipati tiruan, kalau meniru gaya mainan 
dan kreativiti sahaja bolehlah berkompromi, 
tapi cukup dengan bunyi dan lagu-lagu 
mereka tiru. Mana letaknya kreativiti dan 
kesungguhan? Jangan cakap lagi pasal 
semangat, tentulah tiada dari awal. Ini 
nasihat untuk kau (yang mahu form band), 
"tanya dahulu diri kau, kenapa mahu buat 
band dan main muzik!?" 
Namun dalam 'terlampau banyak' band 
yang seperti saya katakan tadi, yang seperti 
menuju kebelakang. Tetap ada lagi yang 
dapat membuktikan pendapat saya salah. 
Dan masih ada lagi band-band yang mampu 
menggugat industri muzik negara (tak payah 
cerita dulu untuk menggugat industri muzik 
dunia, cukup Malaysia aje), menghasilkan 
bunyi-bunyi berkualiti dan mempunyai skill 
(dari latihan dan amalan hari-hari) yang 
hebat. 

Saya mengaku, terdapatnya pertambahan 
dari segi jumlah band-band muzik tempatan. 
Tak kiralah dari genre apapun, namun tak 
sampai sebahagian yang mampu bermain 
dengan baik. Tak mampu memberi impak 
yang hebat kepada industri muzik. Skill yang 
kurang (akibat latihan sedikit), dan kreativiti 
yang tidak meluas. 

Bila orang suruh belajar tak mahu, bila 
orang suruh berlatih tak nak. Sudahnya apa 
tujuan korang buat band. Saja-saja... main- 
main. Kalau macam tu, baik tak payah buat 
band. Tak payah rekod demo. Persoalan 
pertama tu harus dijawab dahulu. "kenapa 
mahu buat band dan main muzik!?" Hey 
jangan bikin semak industrilah!! 

Dan saya pasti mereka-mereka ini (band- 
band yang tidak mampu bersedia - malas 
berlatih dan kurang kreatif) pasti akan 
lenyap satu hari nanti, dan pada masa itu, 
wujudlah pelbagai alasan kelenyapan 
mereka ini - dah mendirikan rumah tangga, 
sibuk kerja dan ada komitmen lain! 

Satu lagi persoalan ataupun masalah yang 
dicipta oleh band-band sekarang, ialah 
walaupun sudah top, tapi masih belum 
mampu untuk bermain dengan baik. 
Kenapa agaknya? Yelah.. kalau sudah top, 
tentu boleh main dengan baik. Pendengar 



ditipu! Ingatkan betul diorang main, tapi 
guna sessionist! 

Ini semua bahana komersialismelah... band- 
band yang ada line up handsome-tapi-tak- 
tau-main memang banyak di Malaysia. Jadi 
apa muzikyang mereka hasilkan? Tak 
berjiwa. Tiada kreativiti dan tangkap muat. 
Tapi hairan jugak, kenapa mereka banyak 
peminat. 

Saya tak mahu salahkan peminat, tapi saya 
mahu beri pandangan kepada 
peminat/pendengar. Jadilah seorang warga 
konsumer yang menilai seni estetika. 
Bukannya warga konsumer yang telan apa 
sahaja benda palsu, tak menilai terlebih 
dahulu mana yang baik, mana yang buruk. 
Mana intan, mana kaca. Mana bunga 
plastik, mana bunga betul. 

Tapi, saya yakin tujuan untuk buat band 
yang macam ini, cuma untuk tujuan nak cari 
duit aje, nak dapat untung. Dan kalau inilah 
tujuannya, band ini pasti tidak akan wujud 
lama. Yelah.. nama pun letak nama 'budak', 
dah tentulah hidup tak lama. Takkan 
samapi bila-bila nak jadi budak. 

Cukup! Tak nak cakap lagi. Saya tentu rasa 
saya ini, tentang persoalan-persoalan di 
atas, saya berkongsi bersama dengan 
Immanuel Kant, jika beliau masih hidup. 
Lebih baiklah kalau kami terus mendengar 
muzik dari band yang kami sebutkan awal 
tadi. Biar aje kami dibuai muziknya yang 
syahdu, berat, keras, arrangement yang 
baik dengan pelbagai elemen dimasukkan. 
Dan kadang-kadang biar aje kami bergurau 
antara satu sama lain, gelak ketawa 
bersama - mencuba vokalnya yang ala-ala 
King Diamond. 



Membaca Irama Muzik 



uzik- ini suatu perkataan 
menarik. Semenarik apa yang 
dimaksudkannya. lajuga 
mungkin magis bagi peminat- 
peminatnya. Tambah lagi, 
peminat yang fanatik. Kata mereka, "Hidup 
tak lengkap, tanpa muzik". 

Muzik seringkali didengar, tidak dibaca. Itu 
sudah jadi naturnya. Tapi, kadang-kadang, 
kita patut juga membaca muzik. Membaca 
lenggok melodinya. Membaca keindahan 
iramanya, sehinggalah selengkap-lengkap 
gabungan sebuah muzik dengan kata-kata - 
lagu. 

Muzik yang bagus, menghantar perasaan, 
berita, emosi dan ilmu bersama-sama. Ya! 




Tidak perlu cuma dengan perkataan sahaja. 
Muzik yang mandom, sedikit berelemen 
gothic, slow nak mampos atau tak de 
semangat, boleh menunjukkan rasa sedih 
dan simpati ke atas kesedihan orang lain. 
Begitu juga dengan muzik yang rancak, laju 
tak ingat, fast can die dan berelemen 
grinding, muzik sebegini seperti mahu 
menunjukkan rasa marah, protes atau 
berontak ke atas sesuatu perkara dan 
kadang-kadang perkara itu mungkin diri kita 
sendiri. 

Awal bulan sudah, kita di Malaysia 
didedahkan dengan alunan piano Maksim. 
Lagu Flight to Bumblebee. Memang dia 
seorang yang berbakat. Memang dia 
seorang yang berperasaan. Chemistry 
antara dia dengan pianonya terlihat, dengan 
alunan mantap, mainan jarinya tidak pernah 
silap memetik bar piano kaler hitam putih. 
Seperti Vanessae Mae lagaknya. Cuma 
berbeza sedikit dengan Vanessa, dia tidak 
bermain biola. Tapi dia tidak 
menghampakan - itu perkara yang dikongsi 
bersama dengan Vanesa selain daripada 
bermain instrumental - bakal-bakal 
peminatnya. 

Muzik yang mereka main ini - Vanesa dan 
Maksim - saya sendiri tidak tahu jenisnya. 
Rock? Pop? Metal? Jazz? Etnik kreatif? Itu 
terpulang pada mereka yang mahir 
mengklasifikasikan muzik. Cuma yang saya 
tahu, perasaan mereka jelas sampai pada 
saya. Dan lagi, yang paling penting saya 
dapat berkongsi perasaan dengan mereka. 
Apa perasaannya? Itu mungkin subjektif. 
Berbeza mengikut persepsi yang 
mendengarnya. Tapi, saya dapat rasakan 
mereka bukan sedang bergembira. Mereka 
juga bukan dalam keadaan sedih. Dan 
paling pasti mereka tidak memberontak. 
Yang dapat saya rasakan, perasaan mereka 
berkecamuk. Bercampur baur. Mungkin 
marah. Mungkin juga tidak puas hati. 
Mungkin membayangkan keadaan depress 
yang mereka alami. 

Di Malaysia, selain Okestra RTM cuma 
sebilangan sahaja artis yang berminat 
dengan muzik jenis ini. Muzik instrumental. 
Contoh yang paling baik saya rasa, ialah 
Jari dan Moram. Malang nasib mereka, 
muzik mereka tidak diterima oleh 



masyarakat di sini. Muzik mereka masih 
eksklusif. 

Persoalannya sekarang, kenapa perkara 
macam boleh terjadi? Bila kita buat satu 
muzik untuk sampaikan perasaan kita, 
masyarakat sendiri tak dapat terima muzik 
macam itu. Sedangkan bila orang luar buat, 
mereka lebih dapat sambutan lagi. Agaknya 
kenapa? Mungkin masyarakat kita bukan 
ataupun masih belum lagi dapat 
mengamalkan tabiat membaca muzik. 
Bukan setakat dengar, tapi lebih lagi - baca 
dan faham! Seperti membaca buku, apa 
yang tertulis - tulisan, abjad, perkataan, 
huruf - adalah sesuatu yang cuma fizikalnya 
nampak, tapi tanpa menganalisa, 
menghayati, berfikir serta berpolemik dalam 
fikiran, pembaca cuma melihat apa yang 
tertulis - abjad-abjad yang tersusun menjadi 
ayat, seterusnya ayat-ayat yang tersusun 
menjadi paragraf dan dari paragraf-paragraf 
ini tercipta satu karangan - secara lahiriah 
sahaja. 

Sama juga halnya dengan muzik. Muzik 
bukan setakat untuk didengar. Cukup 
sedapnya sahaja, kira dah boleh layan. 
Muzik sepatutnya dibaca, difahami apa 
perasaannya, apa yang mahu disampaikan 
oleh komposer tersebut. 

Pernah dengar lagu Masirah nyanyian M. 
Nasir? Apabila mendengarnya, saya 
berkongsi rasa sedih dan kadang-kadang, 
rasa marah, dendam. Tambah-tambah lagi, 
dengan kekuatan liriknya berkenaan 
perjuangan rakyat Palestine demi 
pembebasan. Lagi itu cukup ramuan. 
Cuma orang-orang yang enggan membaca 
muzik sahaja merasakan lagu tersebut 
kosong. 

Sampai bila agaknya, kita cuma mahu jadi 
pendengar. Memang agaknya, itu realiti 
masyarakat sekarang, seringkali mengambil 
yang luarnya sahaja. Dan mereka cukup 
puas hati dengan semua ini. Namun, 
mungkin mereka kurang sedar, bunga 
plastikyang cantik, tidak punyai nilai-nilai 
estetika tersendiri. Melihat sebenarnya 
adalah untuk merasai. Bukan setakat di 
mata, tapi terus ke hati. Bagai ungkapan, 
"dari mana datangnya cinta, dari mata turun 
ke hati". 



Kefahaman tentang muzik bukan setakat 
mengetahui apajenis muzik tersebut, 
malahan mengetahui juga perasaan yang 
mahu dibawa oleh sesuatu muzik. 
Immanuel Kant, seorang tokoh zaman 
pencerahan Eropah, pernah mengulas 
mengenai muzik. Katanya, "Kesan muzik 
adalah sangat kuat, sangat cepat, ikhlas dan 
tidak pernah menipu. Manusia telah 
mendendangkan muzik sejak beberapa 
abad yang sudah tanpa mengambil kira; 
kandungannya yang tersirat, mereka 
enggan untuk mengiktiraf, sesuatu konsep 
yang abstrak dari yang tersurat, yang 
terdapat dalam sesebuah muzik". 

Sama ada kita mahu terus mendengar 
muzik, itu terpulanglah. Tapi sekali 
mendengar, pastikan turut membacanya. 



Sindiket SMS dan Rancangan Mencari 
Bakat 



ra penulisan: Terkejut dengan 
situasi sekarang. Limpahan 
rancangan mencari bakat dan 
peraduan berunsur SMS. Penulis 
berfikir, mungkin American Idol 
pembawanya. Dan penulis juga berfikiran 
bahawa ada sesuatu yang di luar pemikiran 
penulis serta rakyat negara ini telah berlaku. 
Mungkin ada persekongkolan, mungkin juga 
ada konspirasi dan mungkin juga sindiket. 
Semuanya berkemungkinan 




Ketika menikmati persembahan sepasang 
peserta menyampaikan lagu Sway 
(nyanyian Michael Buble - nota: tidak buat 
rujukan tentang penyanyi asal) dalam 
sebuah rancangan mencari bakat di stesen 
televisyen tempatan, saya agak terhibur. 
Terhibur bukan kerana menikmati 
persembahan mereka yang hancur, tetapi 
kerana keharmonian lagu tersebut dan 
rentak lama yang terasa segarnya. 

Juri professional malam itu, bukan calang- 
calang juga. Nah, punya banyak kelemahan, 
punya banyak kekurangan. Pasangan 
tersebut perlu berlatih lagi, mencari pitching 
yang betul, key yang sesuai dan mengasah 
kemahiran lakonan bagi membolehkan 
mereka terus berada dalam pertandingan 
tersebut. 

Seperti pasangan tersebut, pasangan yang 
lain juga turut menerima komen serta 
kritikan yang seimbang daripada para juri. 
Walaupun tidak selancang mulutjuri 
American Idol, namun komen mereka pasti 
tetap mampu menusuk hati para peserta. 

Sejak kebelakangan ini terlampau bnyak 
rancangan seperti ini di kaca televisyen 
yang percuma mahupun kabel berbayar. Ya, 
ianya merupakan suatu perkembangan yang 
sihat, namun semuanya agak mengejutkan 
saya. Setiap stesen televisyen pasti akan 
ada rancangan seperti ini dan setiap waktu 
apabila saya mahu menukar saluran 
televisyen pasti akan ada iklan: "Undilah 
saya dengan SMS talian berikut. Saya akan 
lakukan yang terbaik untuk anda dalam 
rancangan seterusnya." Kalau tidakpun, 
"Suara saya unik dan saya juga 
mengharapkan untuk menjadi bintang! Maka 
undilah saya dengan SMS talian ini." 

Begitulah promo serta kempen yang rancak 
sedang dijalankan di serata stesen 
televisyen tempatan. Kalau tidak percaya, 
buka televisyen anda sekarang! 

Walau selancang mana sekalipun juri 
professional dalam rancangan tersebut, 
namun segala keputusan - kalah menang - 
masih terletak di dalam tangan penonton/juri 
awam yang mempunyai telefon tangan. 
Teknologi menjadi jambatan penghubung 
bagi mereka ini untuk mengadili para 
peserta dan memastikan peserta mana yang 



patut disingkirkan dan peserta mana yang 
patut dikekalkan dalam rancangan tersebut. 

Maka terjadilah polemik dan terciptalah 
perdebatan tentang isu ini. Tentang isu baik 
buruknya pengadilan juri awam berbanding 
juri professional. Namun disebalik polemik 
ini ada insan-insan yang bersuka gelak 
ketawa mengaut keuntungan, 
mengeksploitasi bakat-bakat baru yang 
pada asalnya mampu menggegarkan arena 
seni tempatan. 

Jadinya, wujudlah seniman-seniman baru 
yang terbengkalai - hidup dan bakatnya. Ini 
persoalan utama, berapa sangat bakat- 
bakat baru ini yang berjaya diketengahkan 
oleh rancangan-rancangan tersebut dan 
mampu bertahan sehingga kini. Kirakanlah 
dan bandingkan jumlahnya dengan bakat- 
bakat yang dicungkil melalui sesi ujibakat- 
ujibakat biasa yang dijalankan oleh syarikat 
rakaman. Ya, mungkin terlalu awal untuk 
menghakimi keberkesanan rancangan 
seperti ini - rancangan cari bakat 
berasaskan SMS juri awam. Vince boleh 
dianggap sebagai pelopor. Dan sudah pasti 
beliau menjadi prototaipnya dan 
keberjayaan Vince dan kemampuannya 
untuk bertahan selama yang mungkin pasti 
akan menjadi bukti yang menolak hujah- 
hujah saya. 

Pun begitu, saya tetap tidak menafikan 
rancangan tersebut punya kepentingan 
tersendiri dalam menjayakan arena serta 
industri muzik tempatan. Tetepai cara 
pengendalian dan penggunaan teknologi 
SMS untuk tujuan komersial dan 
keuntunganb boleh merosakkan 
keberkesanan rancangan tersebut. 
Persekongkolan pengendali khidmat SMS, 
syarikat telekomunikasi serta stesen 
televisyen mampu menjadikan rancangan 
yang pada mulanya bertujuan mencari 
bakat, menjadi sebuah lubuk keuntungan 
segelintir kolomengrat yang tidak mengenal 
langsung erti keluhuran serta kehalusan 
sesebuah hasil seni. 

Bukankah keuntungan dan komersial tidak 
mengenali apa itu seni atau estetika? Yang 
dipentingkan ialah apa sahaja yang boleh 
mendatangkan keuntungan. Bunga betul 
lebih cantik dan punya nilai yang tersendiri, 
bandingkan dengan bunga plastik - tiada 
nilai. Begitu juga dengan muzik yang 



dimainkan secara langsung menggunakan 
tenaga manusia, ianya lebih seni jika mahu 
dibandingkan dengan muzikyang 
dikomputerkan atau muzik dengan bantuan 
elektronika. Pihak yang mahukan 
keuntungan pasti akan memilih jalan mudah 
denganb menggunakan alat-alat yang 
artificial ini - bukan-manusia - dan 
menjualkan lagu-lagu mereka untuk 
mendapatkan keuntungan maksima 
daripada lagu-lagu tersebut. Untuk 
mendapat keuntungan daripada sebuah 
okestra mungkin agak sukar dan saya 
rasanya tidak perlu lagi menjelaskan tentang 
pembahagian bayaran mereka-mereka yang 
terlibat. 

Kaitannya dengan rancangan ini amatlah 
sesuai. Pergi mampos dengan seni atau 
bakat, untung itu lebih penting! Dan lebih 
tinggi untung, lebih baik lagilah rancangan 
tersebut. Disambung untuk duatiga musim 
lagi - kolomengrat jadi lebih besar! 

Maka menangislah para penonton melayan 
perasaan hiba, emosi yang kecewa dengan 
pemilihan mereka sendiri. Mengalirlah air 
mata pilu menghadapi situasi di hadapan 
mereka. Peserta pilihan mereka tersingkir 
daripada rancangan daripada pertandingan 
yang mereka sertai. Dan bagi para peserta, 
mereka menangis sesama mereka. Esak 
dan airmata bergelinangan menjadi rintihan 
buat mereka ini yang masih belum tahu 
cerah atau gelapnya masa depan mereka 
dalam arena seni tempatan.. 

Pasca penulisan: Selepas dimenungkan dan 
diteliti hasil tulisan di atas, penulis berharap 
agar apa yang ditulisnya tidak benar. 
Penulis juga memohon maaf terlebih dahulu 
jika hasil tulisannya boleh dianggap berniat 
jahat kepada konglomerat dan mereka- 
mereka yang terlibat. Penulis selain itu 
berharap maih ada lagi perimbangan antara 
seni dan keuntungan. 



Muzik dan Erti Komitmen 



ilemnya masih diminat hingga 
kini. Lagu-lagunya popular bukan 
sahaja ketika beliau masih hidup. 
Beliau memang seorang yang 
sangat istimewa. Menjadi idola 
jutaan peminatnya dan menjadi inspirasi 
kepada anak-anak muda masa kini. 

Penulis juga terinspirasi dengan beliau. 
Terinspirasi untuk mula menulis artikel ini. 
Jika beliau masih hidup hendak sahaja 
penulis berjumpa dengan beliau, 
menyatakan kekaguman yang tidak terperi, 
mengucap tahniah dan berbual-bula dengan 




beliau bertanyakan tentang rahsiaan 
kejayaan beliau. 

Untuk mencari penggantinya, amatlah 
payah. Mungkin sampai akhirnya tiada yang 
mampu menjadi pengganti. Tidakkah ini 
berlawan dengan pepatah lama orang-orang 
Melayu - patah tumbuh hilang berganti. 
Atau mungkin tidak sesuai lagi pepatah 
tersebut. 

Lagu-lagu ciptaannya mendahului zaman. 
Dan filem-filemnya tidak terlawan oleh 
pembuat-pembuat filem masa kini. Tentu 
beliau kecewa menyaksikan pewaris- 
pewarisnya menghasilkan filem-filem dan 
lagu-lagu yang cukup membosankan. 

Begitulah mungkin perasaan P. Ramlee- 
kecewa melihat tiada pembangunan dalam 
seni tanah air. Dan P. Ramlee mungkin 
akan bersetuju dengan penulis bahawa 
setiap bidang yang mahu diceburi 
memerlukan komitmen yang tinggi daripada 
mereka yang mahu mencebur sesuatu 
bidang - terutamanya seni - muzik! 

Setiap perjuangan perlukan komitmen. la 
merupakan perkara asas sesebuah 
pergerakan ataupun individu mesti miliki. 
Dan jika perkara itu tiada, maka dari awal 
lagi pergerakan tersebut ataupun individu 
yang memperjuangkan sesuatu isu akan 
bisa mengenal erti kecundang. Maka 
begitulah kita lihat kejayaan yang terhasil 
daripada komitmen yang tinggi daripada 
sesuatu pergerakan atau ahli-ahli dalam 
pergerakan tersebut dan begitu juga 
individu-individu yang memperjuangkan 
sesuatu isu. 

Lihat sahaja kejayaan Dato Onn bin Jaafar 
yang memperjuangkan kemerdekaan 
negara. Begitu juga dengan kejayaan 
Revolusi Bolshevik yang menumbangkan 
kerajaan Tsar di Rusia dan kejayaan 
junjungan besar Muhamad SAW menawan 
Mekah dengan jalan damai. 

Inilah perkara asas. Perkara asas atau 
tapak untuk naik ke peringkat lebih tinggi 
lagi - komitmen. Komitmen - suatu 
perkataan yang cukup berkuasa (dan penuh 
makna). 



Ceburilah bidang apa saja, jika mahu capai 
impian dan mahu berjaya dalam hidup 
perkara inilah yang patut dititik beratkan. 
Mencari tidak semudah berusaha untuik 
mencari. Jika komitmen yang kau cari maka 
komitedlah dalam pencarian. 

Dan sebagai karyawan dalam 
memperjuangkan muzik, seseorang itu 
perlukan perkataan ini dari sifatnya sendiri. 
Sebagai karyawan yang mempunyai 
komitmen pasti akan komited pada 
perjuangan seninya. Dan jika dia benar- 
benar komited, maka muziknya pasti akan 
didengari, semangatnya pasti akan diikuti 
dan kata-katanya pasti akan dihayati. 

Kita mampu menilai komitmen seseorang 
dengan apa yang telah dihasilkan oleh 
orang tersebut. Jika hasilnya penuh lesu, 
sebu dan tidak bermaya, begitulah juga 
dengan koitmennya terhadap apa yang 
mahu dihasilkan, Tentu komitmen yang 
lesu, sebu dan tidak bermaya atau dalam 
kata lainnya tidak komited! 

Hasil karya pemuzik tanah air, pada 
pendapat penulis masih belum mencapai 
satu tahap yang boleh dibanggakan. 
Mungkin juga masih lesu. Perkara ini 
mencerminkan bahawa pemuzik tanah air 
masih belum cukup memperlengkapkan diri 
dengan perkataan komitmen ini, atau 
mungkin sahaja belum pernah mengerti apa 
yang dimaksudkan dengan perkataan ini. 
Ya, jika kau (pemuzik - terutamanya bakat 
baru) mahu tahu apa erti perkataan ini, 
bertanyalah kepada Eric Clapton, Paul 
McCartney dan kawan-kawan dalam Beatles 
yang masih hidup, Bob Dylan, Elton John 
dan beberapa lagi karyawan muzik yang 
telah berjaya di luar negeri. Atau kalau 
terasa jauh sangat mereka-mereka itu, 
tanya sajalah kepada Andy Peterson, Josie 
Thomas, Ahmad Nawab, M. Nasir, Tan Sri 
SM Salim dan orang-orang lama dalam 
bidang muzik tanah air. Mereka pasti ada 
jawapannya. 

Pun begitu, mampukah kau untuk komited - 
mengekalkan komitmen? Tengok cermin 
dan tanya pada diri sendiri: Betulkah aku 
mahu berjaya? Dan jawab sendiri 
pertanyaan kau: Aku perlu komited! Dengan 
cara tegas dan tiada berpatah balik. Terus 



berusaha, melihat puncak kejayaan bagai 
suatu tujuan yang hendak dicapai. 

Kita masih belum mampu mencipta identiti 
sendiri melalui muzik. Itu juga sakit ertinya 
bagi industri yang mula mahu berkembang. 
Kita masih terikut-ikut dengan trend dan 
jauh sekali menjadi pencita trend. Lihat 
sahaja dahulu ketika naiknya zaman hip 
hop. Jenguk sebentar ketika zaman naiknya 
muzik-muzik dari Indonesia. Karyawan- 
karyawan muzik kita berebut-rebut mahu 
meniru muzik-muzik mereka ini. Maka 
terciptalah muzik yang tiada jiwa, capek, 
lelah dan sakit. Tiada idea baru dalam 
penciptaan lagu-lagu dan jalan keluarnya 
mengikut dan meniru. Maka terciptalah, 
boneka pemain muzik yang memainkan 
jenis muzik yang orang lain cipta. Dan 
sekarang yang lebih teruknya boneka itu 
seperti boneka sakit! 

Begitulah pemuzik negara. Dan perkara ini 
jelas datangnya daripada perkataan 
komitmen itu sendiri. Tidak komitedlah 
ertinya! 

Jika kau mahu terus hidup wahai pemuzik 
dalam dunia tanpa batasan, globalisasi yang 
menular dunia pada masa kini, perlulah kau 
persiapkan diri kau dengan komitmen ini. 
Dan keperluan untuk komited. Jika tiada 
dalam diri kau perkara-perkara ini maka 
lupakanlah hasrat kau untuk menjadi 
seorang karyawan muzik berjiwa besar dan 
berjaya dalam lapangan kau ceburi. Dunia 
moden masa kini mengkehendakkan kau 
menjadi seorang yang komited dan 
berkomitmen. 

Dan P. Ramlee sudah melakukannya pada 
zama yang lebih awal lagi daripada zaman 
sekarang. Hasilnya lihat kejayaan beliau. 
Seniman teragung tanah air. Moga-moga 
rohnya dicucuri rahmat dan bertemu tuhan 
dengan mendendangkan hasil-hasil 
ciptaanya, bernyanyi dan bersiulan di syurga 
bersama bidadari-bidadari anggun tidak 
terpei. Al - Fatihah. 



Selamat kembali seniman jalanan 



ementara menanti seorang 
kawan yang sudah lama tidak 
ketemu, penulis lepakdahulu di 
Central Market atau Pasar 
Budaya. Mencuci mata melihat 
panorama yang indah dan melayani 
"buskers" bermain muzikdi situ. Dan 
mereka (buskers) memang menghiburkan. 

Dari lagu yang sudah biasa kita dengar, 
hinggalah ke lagu mereka sendiri (mereka 
mempunyai album sendiri), setiap hari pasti 




mereka takkan jemu menghibur orang ramai 
yang lalu lalang di situ. Dan mereka berbuat 
demikian demi untuk mengisi perut dan 
poket yang kosong. 

Agaknya, kenapa mereka tidak merakamkan 
lagi lagu-lagu mereka. Pasti dapat lebih 
banyak duit. Tidaklah jadi macam sekarang, 
mengharapkan seringgit dua ringgit 
daripada penonton sahaja. Mungkin 
disebabkan prinsip. Ataupun disebabkan 
pegangan. Mungkin juga disebabkan 
pandangan. 

Mereka yang macam ini ada yang tak yakin 
dengan muzik mereka. Dan ada juga yang 
tidak percaya pada syarikat rakaman dan 
pengguna negara ini, takut-takut kalau nanti 
ditipu. Jadi mereka ambil keputusan main 
tepi jalan, jadi seniman jalanan! 

Sesetengah khalayak menganggap 
pekerjaan ini bagai orang minta sedekah. 
Mengemis. Sesetengah lagi anggap 
pemuzik jalanan ini bukan suatu kerja yang 
boleh menjamin masa depan, tambah- 
tambah lagi buat mereka yang sudah 
berkeluarga. Kais pagi, makan pagi 
dan kais petang, makan petang. Mereka 
yang jenis ini, sentiasa berdioa supaya anak 
mereka tidak menjadi seniman jalanan, nanti 
takde life -- hidup susah. Yang nyata dan 
boleh dibuat kesimpulan, mereka ini 
kadang-kadang memandang hina kerja ini. 

Penulis amat terhibur dengan persembahan 
"buskers" itu. Tambah lagi mereka 
menyampaikan sebuah lagu karang M.Nasir 
bertema Di Jalan Sesat. Bagi penulis lagu 
itu layak didendangkan secara tanpa palam. 
Penulis menghulurkan dua keping syiling 
emas kepada mereka. RM2 untuk enam 
buah lagu. Mahal juga! Cuba kira betul- 
betul, RM2 untuk enam buah lagu yang 
sekali sahaja dimainkan. 

Bayangkan jika ada dua puluh orang yang 
mendengarnya. Dapat RM40. Banyak tu. 
Jika nak dikira dalam masa sehari. Itu pun 
penulis bagi wang RM2. Jika penulis bagi 
lebih lagi. Mungkin lebih lagi yang mereka 
dapat. Dan jika "buskers" itu menyanyi dan 
mengutip wang di tempat yang ramai orang, 
tentu lebih lagi yang mereka perolehi. 



Namun, suatu masa nanti pandangan jelek 
terhadap seniman jalanan ini mungkin akan 
berubah. Sekarang, kejatuhan industri 
muzik dunia sudah mula kelihatan. Dengan 
serangan dari pengeluar-pengeluar muzik 
cetak rompak. Sudah cukup boleh 
mengsengarakan industri muzik dunia. 
Belum lagi perkhidmatan muat turun secara 
percuma oleh pengguna internet ke atas 
produk-produk muzik penyanyi-penyanyi 
popular dan terkemuka dunia. 

Tambah-tambah lagi dengan kewujudan 
Kazaa -- sebuah syarikat yang menyediakan 
software atau perisian secara percuma 
untuk memuat turun segala macam lagu- 
lagu terbaru dan klasikdari seluruh dunia 
atau video muzik-video muzik artis pujaan 
mereka. Sebutkan sahaja lagu-lagu apa 
yang anda hendak. Lagu klasik seperti 
Sway (yang bermacam versi), video muzik 
kugiran metal Luca Turilli atau pun 
wawancara dengan Tom Morello, ada, boleh 
didapati melalui Kazaa ini. 

Nasib Kazaa begitu baik, kerana cubaan 
untuk mengenakan tindakan terhadap 
mereka seperti Napster (sebuah lagi 
syarikat seperti Kazaa) gagal. Metallica 
berjaya menyaman Napster, namun pada 2 
Oktober 2001 , gabungan beberapa buah 
syarikat rakaman, artis dan syarikat 
perfileman dunia telah gagal dalam saman 
mereka terhadap Kazaa. 

Berbeza dengan Napster, Kazaa tidak 
menyediakan lagu-lagu atau klip-klip filem 
dari server mereka untuk dimuat turun oleh 
pengguna, sebaliknya Kazaa cuma 
menyediakan perisian untuk perkongsian fail 
dokumen, bagi membolehkan kesemua 
penggunanya berkongsi koleksi muzik atau 
koleksi klip video sesama mereka. 

Perkhidmatan yang disediakan oleh Kazaa 
ini telah menyebabkan penjualan CD enam 
bulan pertama tahun 2002 jatuh sebanyak 
11%, dan tahun sebelumnya sebanyak 3%. 
Serentak dengan itu, jumlah penjualan CD 
kosong pula telah melambung sebanyak 
40% pada tahun sudah dan jumlah 
pengguna Kazaa juga telah meningkat 
kepada jumlah tiga kali ganda. 

Syarikat pekomputeran terkenal Apple juga 
telah menambahkan lagi parah artis-artis 



dan syarikat-syarikat rakaman dunia dengan 
mengeluarkan produk-produk terbaru 
mereka yang lengkap dan multifungsi. 
Berslogankan Rip, Mix, Burn (ambil, adun 
dan rakam), mereka, seperti dalam majalah 
Wired edisi Februari tahun ini, seakan 
menterjemahkan "Fuck you, record labels!" 
(Pergi mampus, syarikat rakaman!) 

Dan percakaran atau 'perang saudara' 
antara Sony Music dan Sony Corporation 
juga belum nampak lagi kesudahannya. 
Undang-undang yang melindungi hak cipta 
Sony Music telah menjadi halangan besar 
ke atas kemajuan teknologi yang mahu 
dicipta Sony Corporation. Bagaimana 
mereka mahu menyelesaikan masalah- 
masalah ini? Bukan kita yang patut jawab. 

Serangan pengeluar cetak rompak sudah 
pasti tidak akan lumpuh. Muat turun secara 
percuma di internet juga makin lama makin 
membiak. Jualan CD kosong akan terus 
naik. CD Audio yang original hanya akan 
laku bila harganya sama dengan yang cetak 
rompak atau apabila pihak pengedar turun 
ke merata jalan, ke kedai mamak atau 
tempat di mana terdapat ramai orang. 

Ini nasihat untuk artis tempatan. Tak 
payahlah susah-susah menangis, merayu 
peminat jangan membeli CD cetak rompak. 
Tak payahlah sibuk-sibuk nak buat konsert 
anti lanun cetak rompak. Muzik industri 
nampak seperti tidak akan tahan lama. 
Lupakan sahaja. Yang kembali, pasti akan 
kembali! 

Dan zaman ini, adalah zaman kembalinya 
seniman jalanan. 



Marcos, Zapatista dan isu semasa dalam 
lagu 



ewat bebrapa bulan sudah kelibat 
Subcomodante Marcos kembali 
mewarnai kamera dan 
perkampungan La Realidad sekali 
lagi popular, menjadi tumpuan 
media. Zapatista bertekad akan menyertai 
politik negara Mexico. Dan juga bertekad 
akan memenuhkan kamera-kamera media 
dengan wajah mereka yang bertopeng. 
Penulis agak orang yang paling gembira, 
tentunya Zach De La Rocha, frontman dan 




personal utama kugiran (the late) Rage 
Against the Machine. 

Dalam klip video lagu People of the Sun, 
Rage Agaist the Machine ada menyelitkan 
visual kata-kata simpati untuk Zapatista 
pada akhir dan juga dimerata-rata tempat di 
dalam klip video berkenaan. 

Mungkin ada yang masih ingat lagi, 
perhimpunan muzik terbesar dunia. Dan 
ada yang masih ingat lagi kelahiran the 
Beatles, Grateful Dead, Pink Floyd, individu 
seperti Bob Dylan, John Baez dan ramai 
lagi. Perhimpunan itu berlaku kerana 
kekecewaan yang teramat sangat kepada 
penghantaran tenaga-tenaga muda 
menyertai skuad tentera Amerika Syarikat di 
Vietnam. Rakyat AS membantah 
penghantaran yang ternyata sia-sia - 
kerana kekalahan. 

Nama-nama yang penulis sebut sebelum ini, 
merupakan nama yang tidak asing lagi 
dalam menyatakan ketidak adilan dunia. 
Sementara nama seperti Rage Against the 
Machine, Coldplay, U2, Starsailor, 
Chumbawamba, Henry Rollins, Jello Biafra, 
N.O.F.X, Bad 

Religion, Incubus, Massive Atack dan 
banyak lagi merupakan antara nama yang 
terpahat sebagai kugiran dan individu yang 
menjalankan aktiviti kemanusiaan serata 
dunia di kala ini. 

Seperti penghantaran tentera AS ke Iraq, 
Michael Moore pembikin doku-drama 
Fahrenheit 9/1 1 menyatakan bantahan di 
dalam doku-drama tersebut. Begitu juga 
dengan artis-artis yanglibat di dalam konsert 
Live 8 mereka membantah usaha-usaha 
sesetengah pihak yang dikatakan menindas 
lapan negara termiskin dunia. 

Rage Agaist the Machine (R.I.P) 
sememangnya juara bagi aktiviti-aktiviti 
kemanusiaan ini. Perjuangan mereka 
berasaskan ideologi Marxisme. Dan di 
dalam di dalam setiap konsert, klip video 
dan barangan lain, pasti ada imej Che 
Guevera - seorang pejuang Marxisme. Che 
Guevera - salah seorang orang kuat 
kerajaan Cuba, komunis, pimpinan Fidel 
Castro - Menteri Kewangan kerajaan Cuba 
dan mati tertembak - tidak tahu siapa yang 
menembaknya - kerana idea-idea 



ekonominya yang bertentangan dengan 
kerajaan Cuba semasa itu. 

Che Guevera bukan sahaja ikon bagi faham 
Marxisme, tetapi perjuangan berterusan 
menggapai kebebasan. Waktu akan terus 
menjadikannya sejarah dan waktu juga 
menjadi bukti bahawa belau mati kerana 
idea-ideanya yang bertentang dengan 
komunis iaitu kerajaan Cuba itu sendiri. 

Dua tahun sudah Coldplay yang dianggotai 
oleh Chris Martin (vokalis), Johnny Buckland 
(guitaris), Guy Berryman (basis) dan Will 
Champion (drummer) telah mengadakan 
dua buah konsert sempena kempen "Make 
Trade Fair" (Hasilkan Urusniaga Adil) yang 
dikepalai oleh British Charity Oxfam untuk 
menyambut mesyuarat WTO (World Trade 
Organization atau Pertubuhan Perdagangan 
Dunia) yang telah dijadualkan diadakan 
minggu berikutnya di sebuah pekan resort 
Cancun. 

Menurut Reuters, "petani-petani di negara- 
negara membangun seperti Mexico, berkata 
mereka tidak mampu bersaing dengan 
subsidi berharga berjuta ringgit yang 
diperolehi oleh petani-petani di negara- 
negara maju, terutamanya petani di negara 
seperti Amerika Syarikat." 

Martin dan Buckland kemudiannya menuju 
ke Cancun pada hari Selasa, minggu 
selepas mengadakan konsert, untuk 
berjumpa dengan orang kuat WTO, 
Supachai Panitchpakdi dan akan 
memberikan petisyen berjumlah 3juta 
tandatangan. Petisyen itu dikenali sebagai 
Big Noise (Gangguan Besar). 

Usaha negara-negara maju untuk memaksa 
negara-negara membangun membuka 
pasaran mereka, tapi dalam masa yang 
sama mereka (negara-negara maju) masih 
mengekalkan subsidi kepada industri- 
industri mereka. Ini menjadikan negara- 
negara membangun ini sukar untuk bersaing 
oleh kerana tidak mendapat subsidi sebesar 
negara maju dapat. 

Coldplay mungkin akan menjadi duri dalam 
daging kepada usaha membuka pasaran 
atau globalisasi tajaan negara-negara 
kapitalis dan syarikat-syarikat multi nasional 
corporation, memandangkan mereka 



menurut Martins, cuba untuk menjadi agen 
penyedar, terutamanya kepada peminat- 
peminat mereka tentang kemiskinan dan 
kepayahan hidup manusia-manusia di 
negara-negara membangun, apatah lagi 
negara-negara miskin. 

Mengikut laporan berita reuters tersebut, 
mungkin Coldplay tidak mampu untuk 
mengubah dunia, tapi cukuplah sekadar ada 
peminat yang sedar tentang kemiskinan di 
luar negara mereka. 

Tidak ketinggalan mereka yang berada di 
negara jiran turut memutarkan lagu mereka 
yang berkait dengan isu semasa. Sebagai 
contoh grup Poject Pop, Ahmad Band, 
Dewa dan Iwan Fals. Ahmad Band - 
sebuah kugiran pojek oleh Ahmad Dhani 
dari kugiran Dewa -- memutarkan lagu-lagu 
seperti Impotent, Distorsi, Ode Buat 
Extremis, Interupsi, Rahasiadan Dimensi 
yang melewati masalah-masalah sosial 
setempat. 

Sementara Lagu Cinta Adalah Misteri - 
daripada kugiran Dewa -- pula menceritakan 
tentang ketaksuban dan kefanatikan 
pelampau atau fundamentalis Islam. Kerana 
Cinta kepada Allah sanggup melakukan apa 
sahaja, termasuklah ingkar dengan 
larangannya. 

Iwan Fals seperti yang kita semua ketahui 
memperjuangkan lagu-lagu kerakyatan 
seperti Sudah Gila, Apa Kamu Sudah Jadi 
Tuhan, Surat Untuk Wakil Rakyat, Mbak 
Tini, Hadapi Saja dan banyak lagi. Iwan 
Fals turut dinobatkan sebagai Pahlawan 
Asia oleh majalah Majalah Time (Edisi Asia) 
atau Hero of Asia pada susuk ini dan ia 
(susuk ini) telah menjadi cover untuk 
majalah berkenaan untuk keluaran tahun 
2002. 

Di Malaysia juga ada terdapat penyanyi 
yang menyanyikan lagu-lagu yang bersifat 
semasa. Contohnya seperti M.Nasir, Ito, 
Ramli Sarip, Kopratasa, KRU, Search, 
Lefthanded, Wings, Zainal Abidin, Redang, 
Yassin dan ramai lagi. Mereka menyanyi 
lagu-lagu yang menyentuh isu-isu semasa. 



Akhbar Mahasiswa 



Survival Cinta Rakyat di Paloh 



eorang Bintang Tiga 
memerhatikan gelagat Pak Arifin 
dan kawan-kawannya sedang 
bermain gambus di atas pangkin 
tempat mereka selalu 
sembahyang dan berehat-rehat. Nampak 
sekali dia tersenyum, mungkin hatinya 
terhibur. 




Sebagai mana Bintang Tiga itu terpikat 
dengan, mainan gambus Arifin Nur, 
begitulah juga hati saya terpikat dengan 
filem Paloh arahan Adman Salleh. 
Walaupun kualiti bunyi, kesan khas dan 
sinematografinya ada sedikit kelemahan. 
Namun kekuatan lakonan dan skripnya, 
dibantu pula dengan plot (jalan cerita) yang 
berbetuk substructure menenggelamkan 
segala kelemahan filem tersebut. Hingga 
menyebabkan saya menontonnya berulang- 
ulang kali. 

Ramai yang saya tanya mengatakan susah 
untuk memahami filem ini jika cuma sekali 
tonton. Saya juga mengaku hal tersebut. 
Kali kedua saya tonton, barulah faham 
sedikit plotnya. Plotnya mungkin berterabur 
tetapi ianya unik sekali, memandangkan 
jarang filem tempatan yang berbuat 
demikian. Mungkin inilah pembaharuan. 
Dan harapnya filem-filem lain juga berani 
untuk melakukan pembaharuan sepertimana 
filem Paloh ini. 

Dari segi lakonan, filem ini tidak mempunyai 
banyak masalah. Memandangkan 
pemilihan pelakon adalah daripada pelakon- 
pelakon yang nyata mempunyai bakat. Nam 
Ron jelas sekali tidak mempunyai masalah 
dalam lakonannya. Title sebagai pengarah 
teater antara yang terbaik jelas memang 
layak baginya. 

Pemilihan Iain-Iain pelakon seperti Janet 
Khoo, Elly Suriati dan Adlin Ramli, memang 
suatu pemilihan yang tepat. 

Filem ini juga adalah filem tempatan 
pertama yang saya perhatikan berani untuk 
mengajak kita berfikir semula tentang 
komunis sebagai pejuang kemerdekaan, 
melawan penjajah tak kira Jepun ataupun 
Inggeris. Teliti dialog berikut, dialog yang 
diucapkan Ariffin Nur kepada anaknya 
Fatimah. "Mati Puteh, sia-ia sahaja. Lebih 
baik mati sebagai komunis. Paling tidak 
komunis mati mempertahankan hak kita." 

Dan ia merupakan, satu-satunya juga filem 
yang menunjukkan perjuangan bekas-bekas 
pejuang dalam Kesatuan Melayu Muda yang 
mahu berpakat dengan komunis. Mungkin 
kita tidak didedahkan sangat dengan 
perjuangan meeka. Atau mungkin kita 



terlalu terdedah dengan perjuangan UMNO 
yang juga berapi-api menuntut 
kemerdekaan. 

Nama Marx, Lenin, Mao Tze Tung, Syeikh 
Ahmad Abduh juga tidak segan silu disebut. 
Dialog-dialog di dalamnya pun penuh berisi 
dan ini saya perhatikan kurang terdapat 
dalam filem-filem tempatan. Filem luar, 
terutamanya filem dari Hollywood, Iran, 
Perancis, Korea, Thailand dan Indonesia 
banyak berbincang tentang iu semasa, 
pertikaian ideologi, sejarah dan ilmu 
pengetahuan am. Filem-filem merekajuga 
bukan setakat untuk tujuan hiburan, 
malahan kadangkala punya mesej tersirat. 

Di sebalik suasana perang (perebutan 
kuasa antara Inggeris-Jepun) dalam filem 
ini, survival rakyat yang tersepit di celah- 
celah gajah yang bergaduh, diperlihatkan 
dengan tegas. Bagaimana mereka yang 
bersifat tidak radikal telah mengambil 
keputusan untuk tidak mencampuri 
keradikalan mereka-mereka yang radikal. 
Tindakan Ahmad, Puteh, Harun dan rakan- 
rakan mereka dalam paukan polis Jepun 
dapat dilihat untuk melepakan diri dari 
keganasan perang. Mungkin cara mereka 
bagi sesetengah pihak adalah seperti 
pengkhianat, namun itu terpaksa mereka 
lakukan demi kerana masa depan mereka 
dan orang-orang yang mereka sayang. 

Selain itu, terselit juga kisah cinta antara 
dua bangsa - Ahmad yang Melayu becinta 
dengan Siew Lan yang Cina. Percintaan 
mereka seperti mahu menggambarkan 
jambatan keakraban yang patut dibina 
kukuh antara kaum Melayu dan Cina di 
negara ini. Dan gambaran ini jela sekali 
dengan terwujudnya watak Usman yang 
peranakan Cina dan Melayu. Dengar 
semula dialog yang diucapkan Ah Meng 
kepada Ahmad, "Sebelum Jepun datang ke 
sini, olang Melayu sama olang Cina ada 
gaduh? Takpernah." Memang selalunya 
orang luar terutamanya penjajah, gemar 
memecah belahkan kesatuan dalam negara 
yang mahu dijajahnya. Dan bertitik tolak 
dari situ, dasar pecah dan perintah Inggeris 
sampai ke hari ini telah membawa 
perpecahan secara tidak nampak atau 
terpendam antara kaum Melayu dan Cina. 



Filem ini juga diwarnai dengan jenaka dan 
adegan lucu. Namun demikian ianya bukan 
lawak slapstik atau lawak yang merendah- 
rendahkan maruah orang lain. Cukup 
sekadar lawak situasi orang-orang Polis 
Jepun. Saya amat tertarik dengan lakonan 
Adlin Ramli. Bersahaja dan berkesan. 
Selamba dan amat memuaskan. Dua babak 
yang pati akan membuat penonton ketawa, 
babak di stesen keretapi ketika Sarjan 
lakonan Adlin cuba melengah-lengahkan 
keretapi untuk menolong Ahmad. Dan 
babak kedua, ialah ketika Balai Polis Paloh 
didatangi pelawat iaitu seorang pegawai 
Tentera Jepun bepangkat tinggi. Masing- 
masing anggota Polis Jepun termasuklah 
Ahmad, Puteh dan Sarjan cuba menipu 
pegawai tersebut dan penipuan mereka 
berjaya. 

Tabik saya pada Adman Salleh dan Filem 
Negara kerana menghasilkan filem 
tempatan yang bemutu. Dan tabik saya 
juga pada perjuangan Arifin Nur dan rakan- 
rakan mereka di hutan. Mainan gambusnya 
tidak sumbang, malahan menjadi semangat 
kepada pejuang-pejuang kemerdekaan 
untuk terus berjuang demi agama, bangsa 
dan tanah air. Rentak zapinnya juga 
berseni ibarat rentak juangnya yang terus 
bersemangat mahu memerdekakan diri dan 
negara. 



Islam Sekular 



elas, manusia mengenal sekular 
ketika zaman reformasi agama 
Eropah. Zaman gelap pula 
mengenalkan manusia dengan 
kongkongan agama dan salah 
gunanya terhadap sistem pemerintah. 
Masyarakat ditindas dengan alasan agama, 
dihadapkan ke majlis inkuisisi dan 
penghukuman tidak boleh disangkal 




disebabkan hukuman tersebut datang 
daripada tuhan. 

Dalam Islam, sekular dianggap taboo politik 
- terutamanya bagi rakyat negara ini. 
Sekular boleh dianggap kafir, sistem bukan 
Islam dan menolak agama. Tetapi sejauh 
manakah benarnya kenyataan-kenyataan 
ini. 

Sekular boleh didefinasikan sebagai sebuah 
sistem pemisahan antara agama dengan 
kerajaan sesebuah masyarakat. Agama 
cuma pegangan moral penganutnya, tidak 
lebih daripada itu - ataupun mengjangkau 
jauh hingga ke aspek pentadbiran sesebuah 
negara. 

Secara terang saya menyokong pemisahan 
agama dengan dunia. Ini sejajar dengan 
hadis nabi (yang dipegang oleh penganut 
mazhab sunnah Imam Shafie a la Malaysia). 
Ulamak perlulah menasihati umarak. 

Dalam dunia tanpa sempadan ini, di mana 
umat Islam hebat dihentam akibat daripada 
sebilangan umatnya yang ekstrim, 
penentangan umat terhadap eksterimisme 
amatlah perlu. Kejadian letupan bom berani 
mata pada hampir setiap hari, amatlah 
dikesali kerana 

kebanyakan pengebom berani mati itu terdiri 
daripada orang-orang Islam. 

Menurut Samuel Hutington dalam bukunya 
Clash of Civilisation, barat akan menentang 
Islam selepas jatuhnya komunis yang 
dahulunya mengimbangi dunia daripada 
blok kapitalis. 

Entiti ulama perlulah diasingkan daripada 
entiti umarak (pentadbir). Entiti ulamak 
perlulah menasihati entiti umarak jika 
pentadbiran melakukan perkara terkutuk 
dari sudut agama. 

Hudud adalah sebahagian kecil yang 
dituntut Allah. Banyak lagi perkara yang 
dituntut Allah seperti dakwah Islamiah. 

Ingatkah kau bahawa Saidina Umar dan 
Saidina Uthman pun pernah menggantung 
hudud. 

Penyokong sebuah parti pembangkang tidak 
menyifatkan Malaysia sebagai sebuah 



negara Islam yang berdaulat. Tahukah kau 
(penyokong sebuah parti pembangkang) 
apakah maksud negara Islam? Tiada 
jawapan yang muktamad bagi soalan ini dan 
begitu juga dengan negara Islam. Terdapat 
ulamak yang berpendapat bahawa negara 
Islam ialah negara majoriti berpenduduk 
Islam. Penulis berpendapat yang sama 
dengan pendapat ulamak berkenaan. 

Jadi Malaysia bagi penulis ialah sebuah 
negara Islam tidak seperti pendapat blog 
penulis yang pro parti itu atau yang mahu 
menegakkan negara Islam yang berdaulat. 

Daulat bermaksud diiktiraf dan jika kita ikut 
definisi dulu-dulu kerajaan Melaka berdaulat 
akibat diiktiraf oleh negeri China. Bukankah 
Malaysia diiktiraf dunia sebagai salah satu 
daripada negara Islam? 

Sheikul Almarhum Abul Hassan Ali An 
Nadwi yang terkenal pernah berkata 
bahawa dia bersyukur dilahirkan di India dan 
menetap di negara sekular India daripada 
tinggal di negara Islam Pakistan. Sheikul 
berkenaan pernah menjadi tetamu kehormat 
parti pembangkang itu. 

Kalau tidak silap penulis ada sebuah hadis 
yang mengatakan bahawa lebih baik 
membebaskan 99 pesalah daripada 
menghukuml pesalah. Bukan calang- 
calang orang boleh menghukum dengan 
hukuman had. Mungkin dia seorang nabi. 
Atau mungkin juga dia maksum seperti nabi. 

Nabi pernah bersabda bahawa perbezaan 
pendapat adalah satu rahmat bagi umatku. 
Jadi tertubuhnya parti kerajaan adalah 
rahmat bagi rakyat Malaysia. 

Salah satu daripada tujuan parti berkenaan 
ialah menubuhkan negara Islam. Tujuan 
parti berkenaan baru sahaja ujud. Ketika di 
awal penubuhan parti berkenaan tiada 
disebut tentang tujuan parti itu seperti hari 
ini. Tiada dalam perlembagaan parti 
berkenaan, menyatakan ingin menubuhkan 
negara Islam. Dulu tiada, tetapi sekarang 
ada. Lebih elokjika kita umumkam secara 
rasmi apa yang kita nak buat. 

Saidina Umar pernah mengambil hukuman 
penjara dari roman bagi kerajaannya. 
Syariah Islam membolehkan kita mengambil 



sistem bukan Islam asalkan ia tidak 
bertentangan dengan Islam. 

Sepatutnya umat Islam menegkkan negara 
Islam dan daulah Islamiah di dalam dirinya. 
Hukuman hudud dilakukan ke atasdirinya 
sendiri jika bersalah. Ini tidak bermakna 
menghukum 100 kali sebatan jika 
melakukan zina. Jangan melakukan zina, 
barulah tertegaknya negara Islam di dalam 
diri 

Nabi juga pernah bersabda bahawasanya 
bagilah dunia kepada dirimu sendiri dan 
agama kepadaku.. 

Imam Hanafi merupakan salah seorang 
daripada imam mazhab fekah mazhab 
Sunnah wal Jamaah mati di dalam penjara 
akibat tidak mahu kitab-kitab tulisannya 
diangkat menjadi undang-undang negara. 
Dia tidak mahu pendapatnya digunakan 
untuk menghukum orang. Dia tidak berani, 
seorang ulama besar, masakan kita. 

Abdullah an Nairn dan gurunya Sheikh 
Mahmud Taha giat mempejuangkan 
sekularisasi Islam. Mintaknya tiada inkuisisi 
seperti Zaman Gelap di Eropah. Agama 
dipergunakan olah penguasa akibat 
daripada dasar yang tidak memisahkan 
agama dengan pentadbiran Pentadbiran 
dikongkong gereja. 

Sheikh Mahmud Taha dipenjara dan diseksa 
di negaranya Sudan yang dikatakan 
mempunyai hukuman hudud. 



Mungkinkah Tuhan Sudah Mati 



ahaya yang menyinari alam, 
menjadi suatu nur suci juga 
menerangi hati setiap manusia 
yang kepinginkan cahaya itu. 
Maka kerananya juga terciptalah 
alam ini. Terciptalah manusia. Terciptalah 
haiwan. Jadilah pokakdan tumbuhan. 
Tertegaklah gunung ganang dan bukit 
bukau. Terbentangnya lautan luas. Namun, 
akhirnya pasti akan punah! 

Itu kata-kata orang tasauf. Sufi. Aku ambil 
petikan itu dari suatu buku sufi. Aku bukan 
orang tasauf. Aku cuma seorang yang 
percaya pada Kau, Ya Allah dan rasul Kau 
Muhammad RasululLah. Aku juga bukan 
orang alim. Bukan juga warak. Malahan 
kadang kala aku gagal tunaikan yang wajib 
ke atas aku. Yang terlarang pula sering jadi 
pilihan. 

Perang - suatu contoh pertelagahan 
manusia sudah tiba ke kemuncak. Manusia 
telah mula bercakaran sesama sendiri. 
Manusia telah mula hilang rasa hormat 
dengan manusia lain. Perang jadi penentu 




kepercayaan yang mana patut diikut. 
Nyawajadi taruhan. Kuasajadi mainan. 

Mungkin ini suatu petanda. Engkau sudah 
mati agaknya. Manusia pula berkejaran 
mahu ganti tempat Kau. Usaha dari jalan 
manusia-yang-bukan-tuhan-tapi-anggap-diri- 
tuhan kebanyakkannya gagal. Kerana apa? 
Kerana manusia telah anggap Kau sudah 
mati. Malahan ada sesetengah manusia 
yang sudah jadi pembunuh Kau. Pembunuh 
tuhan yang abadi. 

Teringat aku tentang dialog Kau dengan 
Nabi Musa. "Bagaimanakah keadaan 
dunia jika Kau tertidur?" Tanya Nabi Musa 
kepada kau. Soalan tersebut Kau balas 
dengan menyuruh Nabi Musa mengambil 
gelas dan menyuruhnya memegang gelas 
itu. Nabi musa mengiukut suruhan Kau. 
Lama dipegangnya. Sehinggalah dia 
merasa letih dan mengantuk. Langsung dia 
tertidur. Dan gelas yang dipegangnya tadi 
jatuh dan pecah berderai. Maka Kau pun 
berkata, "Bayangkanlah aku sebagai kamu 
dan gelas itu dunia ini." 

Siapa yang bertanggungjawab membunuh 
Kau, Ya Allah? Aku! Dia! Mereka! Kami 
semua! Kami semua telah membunuh Kau, 
Ya Allah! Semua tindakan yang kami buat, 
seperti kami pula yang mahu jadi tuhan. 

Tapi, kalau betul Kau Maha Kuasa, kenapa 
Kau biarkan diri Kau mati, Ya Allah? 
Bukankah satu sifat tuhan - Maha Kekal. 
Ya! Memang tuhan itu maha kekal. Tapi 
Kau sebenarnya sengaja mahu mencabar 
manusia yang mahu jadi tuhan. "Kalau nak 
sangat. Ambillah! Jadi tuhan! Aku nak 
tengok macam mana kau jaga dunia. Aku 
nak lihat bagaimana kau tadbir manusia." 

Sekarang, agaknya kami dah terima 
cabaran Kau. Kami dah mula tinggi hidung. 
Kemanan dunia adalah hasil usaha kami. 
Kami dah mula sombong. Perpaduan 
manusia adalah datang dari sikap toleransi 
sesama manusia. Hasilnya: "Nah! 
Sekarang lihat. Apa dah kita lakukan pada 
dunia?" Manusia mula bercakaran. 
manusia sering selalu berperang. Dunia jadi 
kacau - alam sudah mula hancur! 

Pernah juga fikiran nakal aku ini memikirkan 
tentang ketidakwujudan Kau. Bukan setakat 



Kau itu mati. Memang tidakwujud dari 
azali. Konon beriman dengan teori evolusi 
Darwin. Tapi fikiran aku tentang perkara itu 
tidak lama. Bila aku pandang dunia yang 
penuh kehijauan, akal aku jadi tenang. Bila 
aku tarik nafas, dada aku jadi lapang. Aku 
kembali beriman semula dengan Kau yang 
Maha Esa. Aku mengucap panjang. 
Istighfar. 

Dunia ini tak mungkin jadi dengan 
sendirinya. Dunia ini juga jadi bukti kata- 
kata aku. Pasti ada penciptanya. Itu 
sesuatu yang pasti. Bila semua orang dah 
anggap bahawa tuhan itu tidak wujud. 
Sudah pasti ada yang mahu 
mewujudkannya. Sudah pasti ada yang 
mahu jadi tuhan! 

Dulu, masa aku kecil-kecil, aku selalu tanya. 
Kalau tuhan itu ramai, sudah tentu dunia ini 
akan lebih aman, lebih senang ditadbir. 
Tapi sesudah aku meningkat dewasa 
sekarang, baru aku faham kenapa tuhan itu 
cuma satu. Supaya tidak akan berlakunya 
perbalahan antara tuhan-tuhan yang 
akhirnya mengakibatkan dunia ini hancur. 

Tapi perkara yang aku bayangkan waktu 
kecil dahulu, sudah mula jadi kenyataan. 
Tuhan-tuhan yang menggantikan Kau yang 
sudah mati itu sehari demi sehari sudah 
mula berbalah. Bercakaran sesama sendiri. 
Berperang! Tuhan-tuhan itu sudah mula 
bertikam-tikaman sesama sendiri mahu 
buktikan pada dunia bahawa dialah yang 
terhebat. 

Maka serangan Amerika ke atas Iraq 
tempoh hari telah mengisyaratkan satu lagi 
tanda. Bahawa satu lagi tuhan sudah 
muncul. Dan tuhan ini mahu kuasai dunia! 



Tiada Yang Berhak Menghukum 
Melainkan DIA. 



ebih 1400 tahun dahulu, 
Muhammad SAW muncul 
membawa sinar kebenaran. 
Beberapa tahun kemudian 
baginda kembali menemui 
kekasihnya dan meninggalkan satu amanat 
buat umat Islam seluruh dunia pada masa 
itu hinggalah sekarang. 

"Maka, pada hari ini, lengkaplah Islam 
sebagai agama umatku." Tambah baginda 
lagi, "Aku tinggalkan pada kamu semua, dua 
benda berharga - ayat-ayat al-Quran dan 
Sunnahku, untuk kamu jadikan panduan 
dalam hidup." 

Kebanyakan penganut beragama Islam 
bermazhab Sunnah wal-Jamaah memegang 
kuat kedua-dua hadis di atas. Ulama-ulama 
mereka juga menjadikan hadis-hadis 
tersebut sebagai asas rujukan dan 
perselisihan hukum syariah masing-masing. 

Menurut seorang tokoh agama muda 
Indonesia - Ulil Abshar dalam tulisannya, 




beliau ada menyatakan, "kembali kepada 
Quran dan Sunnah bukanlah sesuatu yang 
mudah dilakukan, dan tidak dengan 
sendirinya menjamin bahawa umat Islam 
akan dengan sekelip mata berada dalam 
satu saf. Sebab bagaimana mereka kembali 
dan menafsirkan kedua-dua sumber itu bisa 
sangat berbeda dari satu golongan ke 
golongan yang lain." 

Dari pemahaman beliau, satu realiti yang 
boleh kita saksikan sekarang telah 
membenarkan suatu hadis yang lain, yang 
berbunyi, "perbezaan pendapat boleh 
membawa rahmat kepada umat Islam." 
Islam sekarang telah berpecah kepada 
pelbagai bentuk pemikiran. Untuk menyekat 
segala bentuk tafsiran, lebih-lebih lagi 
tafsiran yang dipandu oleh ilmu pelbagai 
aspek, adalah sesuatu yang mahu menutup 
rahmat. 

Ruang ijtihad patut dibuka semula, setelah 
lama umat Islam mengalami zaman Islam 
taqlid. Islam adalah milik sekalian alam. 
Islam jugalah yang memberi rahmat pada 
dunia dan seisinya. "Rahmat bagi sekalian 
alam." 

Islam yang berpecah kepada aliran-aliran 
fundamentalis, moderat, revivalis, modenis, 
neo-modenis, neo-revivalis, liberal dan 
banyak lagi, telah memberi rahmat pada 
umat untuk memilih yang terbaik di 
antaranya. Kuasa membeli adalah milik 
pelanggan. Dan menurut Ulil Abshar lagi, 
sebagai seorang pelanggan di sebuah 
pasaraya Islam, seseorang itu punya kuasa 
untuk memilih langsung membeli Islam yang 
paling berkualiti. 

Dalam Novel Imam karya Abdullah Hussein, 
perbincangan mengenai perbedaan aliran 
fiqrah agama Islam secara permukaan telah 
dikemukakan iaitu dalam Bab 4: Inquisisi. 
Dalam novel tersebut, watak utamanya iaitu 
Haji Mihad menegaskan dalam soal 
siasatnya dengan Jabatan Agama Islam 
negeri, bahawa "Nabi Muhammad SAW 
sendiri walaupun pernah berkata bahawa 
umat di belakangnya nanti akan terpecah ke 
dalam 73 mazhab dan cuma satu yang 
benar, tetapi baginda tidak benarkan orang 
mengatakan yang 72 lagi itu bukan orang 
Islam, bukan umatnya." 



Seperti Ulil Abshar, Haji Mihad juga 
berpendirian yang sama. Dalam novel 
tersebut Haji Mihad juga mengingatkan 
bahawa betapa pentingnya ilmu dan 
pengetahuan yang mendalam tentang 
semua perkara. Lebih-lebih lagi ilmu 
agama, kepelbagaian sumber dalam 
mendalami ilmu agama merupakan sesuatu 
yang terbaik. Beliau memberikan beberapa 
buah kitab yang boleh menjadi panduan 
kepada manusia. 

". . . pelajarilah Kutub al-Mazahib, baik yang 
lama mahupun yang baru dan kitab yang 
nampaknya bertentangan antara satu sama 
lain semacam Kasyful Irtiyah fi' Raddi'ala 
Muhammad bin Abdul Wahhab, Al-la 
mazahibiyah Akhtharu Bi'atin, An-Nadlatul 
Ishlahiyah, Ghausul Ibad dan sebagainya, 
baik sebagai perbandingan atau rujukan 
agar kita ini mampu menjadi semacam 
Imam al-Ghazali yang bermazhab Syafi'i 
atau semacam Ibn Taymiyah dan Ibn 
Qayyim yang bermazhab Hambali." 

Namun kerahmatan perbezaan pendapat 
dalam menafsirkan al-Quran dan Sunnah 
antara ulama atau perbezaan pendapat 
dalam tidak menafsirkan al-Quran dan 
Sunnah antara ulama seringkali mendapat 
perhatian yang negatif dalam umat yang 
sudah biasa dengan Islam taqlid ini. 

Yang memarakkan lagi tabiat anti ijtihad ini 
ialah golongan politik. Bukankah semua 
ulama-ulama muktabar zaman masing- 
masing mengakhiri hidup mereka dalam 
penjara atau mati kerana ijtihad mereka. 

Hassan Hanafi dalam Jurnal Kiri Islam 
beliau menyatakan: "Tidak ada seorang 
faqih yang mencuba secara konsisten, 
kecuali berhujung pada penjara, 
penyiksaan, kematian dan kesyahidan sejak 
Imam Ahmad Hanbal sampai Imam Hassan 
al-Bana dan Sayyid Qutb." 

Manusia tidak mengetahui apa yang ada di 
hati manusia yang lain. Memetik kata-kata 
Imam Syafie yang teguh pegangan dan 
kepercayaannya. Beliau berkata: 
"Pendapatku benar tapi mungkin salah, 
pendapat lawan diskusiku salah tapi 
mungkin juga benar." Imam itu 
menunjukkan ketidak tahuannya tentang 



kesalahan atau kebenaran hujah ulama 
yang tidak mahu mengikut ajarannya. 

Oleh itu, mana mungkin kita manusia biasa 
yang kurang ilmu ini mahu senang-senang 
melabelkan muslim yang lain sebagai kafir, 
murtad, keluar Islam atau sesat. Yusuf 
Qardhawi seorang tokoh Islam ulung juga 
sependapat dengan Imam Syafie, beliau 
menolak keras amalan mentakfir. Sama 
seperti Ibn Taymiyah, yang pernah menegur 
perbuatan kafir-mengkafir antara umat 
Islam. 

Dalam tempoh beberapa tahun ini 
disebabkan perbezaan pendapat antara 
ulama, seorang tokoh Islam Sudan, 
Mahmud Taha mati di tali gantung. Dan 
anak muridnya Abdullahi An-Na'im begitu 
komited memperjuangkan apa yang 
dipanggil beliau sebagai: "syariah tidak 
boleh dilaksanakan oleh pemerintah." 

Pada pendapat beliau, apabila sahaja 
syariah dilaksanakan oleh pemerintah ia 
harus dikuat kuasakan. Maka sesiapa yang 
berijtihad selain daripada yang sama seperti 
Islam pemerintah, maka orang itu akan 
dikejar, dipasung dan dihukum. 

Hukuman yang sama berlaku terhadap 
Imam Abu Hanfah dan Imam Syafie. 
Semuanya kerana keenganan mereka untuk 
meletakkan kitab serta ajaran masing- 
masing sebagai perlembagaan negara. Dan 
mereka juga enggan untuk menuruti segala 
jenis Islam ciptaan pemerintah. 

Bukankah, dalam kes mazhab ini tiada siapa 
pun yang betul? Dan tiada siapa juga yang 
salah. 

Mungkin Imam Malik atau Imam Syafie serta 
Imam Hanafi tidak setuju jika Islam jatuh di 
tangan pemerintah. Apabila hegemoni 
pemerintah berada dalam Islam, maka 
sistem Islam akan beroperasi dengan 
bantuan nafsu. Dan dengan sewenang- 
wenangnya jugalah seorang pemerintah 
muslim, mempergunakan Islam sebagai 
perisai dan senjata penghukumannya. 

Islam akan terus menjadi jumud dan beku 
jika sekiranya usaha ke arah pengwujudan 
umat mujtahid tidak dilaksanakan. Seperti 
tulisan Khalid Jaafar yang pernah tersiar di 



dalam Majalah Siasah: "Tanda ilmu islam 
berkembang adalah apabila munculnya 
mazhab atau aliran baru. Di barat ilmu-ilmu 
baru berkembang, pelbagai disiplin dan 
mazhab pemikiran bercambah. Tanda 
sesuatu umat itu beku adalah apabila tidak 
ada mazhab atau aliran baru muncul." 

Islam turun melalui Muhammad SAW. Al- 
Quran dan Sunnah menjadi rujukan utama 
selain akal manusia itu sendiri yang 
bersandarkan pada kedua-dua sumber 
tersebut. Tafsiran dan perbezaan pendapat 
adalah rahmat bagi umat. Ruang ijtihad 
harus dibuka semula. 

Bak kata Muhamad Rasyid Ridha dalam 
buku terjemahan, Wahyu llahi Kepada 
Muhammad: "Barangsiapa yang 
memerhatikan dengan cermat ayat-ayat al- 
Quran, pasti ia mengetahui bahawa 
pemeluk agama Islam adalah ahli berfikir 
dan menimbang, ahli yang memfungsikan 
akal dan fikiran dan ahli memahami dan 
menghayati. Dan orang-orang yang 
melalaikan, tidak mempergunakan akal 
sebagaimana mestinya, hidupnya tak ubah 
seperti binatang ternak. Orang yang lalai itu 
sama sekali tidak memperoleh bahagian 
keuntungan sedikitpun dari agama, lantaran 
mereka hanya mengambil yang lahiriahnya 
sahaja secara taklid buta, yang demikian itu 
sudah barang tentu agama atau al-Quran 
tidak bisa menyucikan jiwa dan akal 
semacam itu." 

Aliran-aliran berbeza dalam bidang falsafah, 
fekah, sufi, tasauf dan Iain-Iain lagi 
memeriahkan Islam. Tiada yang betul dan 
salahnya jika kita dengan niat ikhlas berfikir 
semata-mata untuk mencari kebenaran. 
Mencari keredhaan Allah. Seperti kata 
Hassan Hanafi dalam Jurnal Kiri Islam 
tulisan beliau: 

"Bagi yang salah mendapat satu pahala dan 
yang benar dua pahala. Perbedaan antara 
kita adalah seperti perbedaan para imam 
dan sahabat. Kita semua mencari 
kebenaran, melakukannya dan 
mempersaksikannya, 
mempertanggungjawabkannya, tak ada 
seorang pun yang dapat mengklaim 
kebenaran sebagai miliknya dan yang lain 
pasti salah." 



Autonomi Anak Muda dalam GGPR 



nak muda sering menghadapi 
dilema ketika usia mereka 
belasan tahun, terutamanya 
selepas habis sekolah. Saat ini 
pelbagai situasi yang berlaku - 
krisis identiti, pengalaman baru dan segala 
macam situasi yang berkehendakkan 
mereka hidup sendiri. Dan di tahap ini 
jugalah, tekanan akan sentiasa menemani, 
terutamanya tekanan dari pihak yang lebih 
tua atau pihak yang dikatakan berkuasa ke 
atas mereka. 

Anak muda yang berjaya mengatasi tekanan 
dan mendabik dada sambil berkata, "aku 
mampu berdiri di atas kaki sendiri," 
merupakan anak muda yang mampu maju 
ke hadapan. Ruang untuk anak muda ini 
hidup sebagai 'orang' lebih cerah jika 
dibandingkan dengan mereka yang masih 
memerlukan tongkat. 




Rata-rata anak muda mengalami masalah 
ini. Masalah dalam menentukan pilihan. 
Sama ada mereka tidak mampu buat 
pilihan, pilihan mereka terpengaruh dengan 
pilihan orang lain atau mereka langsung 
tidak berkuasa membuat pilihan - langsung 
bagai lembu dicucuk hidung, mengikut 
sahaja kehendak tuannya. 

Beginilah persoalan yang mungkin ingin 
dibawakan oleh pembikin filem ini. 
Persoalan tentang pilihan anak muda. 
Sejauh mana mereka mampu memilih dan 
sejauh mana kehendak mereka perlu 
dituruti. Gila-gila Pengatin Remaja (GGPR) 
mengungkap persoalan ini dengan 
membuka ruang-ruang perdebatan pro dan 
kontra serta membawa fikiran penulis 
bermain di persekitaran ruang-ruang ini. 

Walaupun persoalan diungkapkan menerusi 
sebuah kisah cinta anak muda - bukan isu 
besar semacam politik atau hal-hal lain, 
namun di sini ia menggambarkan betapa 
kawalan orang tua ke atas anak muda 
terlalu ketat sehinggakan turut mencampuri 
urusan mencari pasangan hidup. Inikan pula 
isu besar yang lain - politik, budaya dan 
agama. 

Penulis mengaku bahawa sebelum 
menonton filem ini, penulis punyai 
prasangka negatif terhadapnya. Pada 
pendapat penulis, filem ini cuma sebuah 
filem yang mahu menyalahkan anak muda. 
Semua perkara dan anasir negatif - kahwin 
lari contohnya dalam filem ini - berpunca 
dari anak muda, masyarakat dengan 
sendirinya roboh kerana mereka. Namun 
selepas menonton, penulis sedar bahawa 
penulis tersilap dengan telahan buruk 
tersebut. 

Sepekara yang menarik mengenai filem ini, 
lapisan naratifnya bergabung dengan 
lapisan narator iaitu band surf rock Les 
Sekinchan yang menyanyikan lagu-lagu 
perjalanan keseluruhan kisah cinta Amir dan 
Mastura. Lihat sahaja kemunculan Opie dan 
bandnya di mana-mana sahaja di dalam 
filem ini dengan lagu yang cukup catchy 
menarik sesuai dengan plotnya. 

Penulis secara personal memuji khidmat 
pengarah fotografi Indra Che Muda yang 
dapat menangani bahagiannya hampir 



sempurna. Pergerakan kamera yang baik, 
shot yang cantik dan efek yang dipadankan 
dengan masa yang sesuai sememangnya 
mampu membuatkan sesebuah filem 
menjadi lebih baik. Mungkin sekarang, 
beliau boleh berfikir untuk menyaingi 
kehebatan Bada Azmi. Lihat sahaja kerjanya 
dalam VCD Kelibat. Bukankah cukup gaya 
independen dan penuh gaya kreatif serta 
filem Buli yang menampilkan foografi ala 
Hollywood. Dan kerjanya dalam GGPR 
boleh meyakinkan bahawa beliau memang 
mampu pergi lebih jauh. 

GGPR bukan sebuah filem komersial 
semata-mata, ia sarat dengan persoalan 
dan Aziz berjaya menggarapnya dengan 
begitu baiksekali. Dan GGPR muncul 
sebagai filem yang lebih baik mutunya jika 
mahu dibandingkan dengan Gila-gila 
Pengantin. Cuma ada beberapa kelemahan 
yang perlu dibaiki. Tahap lakonan pelakonn 
wanita utama dan pelakon pembantu wanita 
perlu lebih baik lagi. Jelas Zahnita bukan 
pelakon yang sesuai untuk peran tersebut. 

Skop Production belum pernah berjaya 
menarik minat penulis dengan mana-mana 
filem yang mereka pernah hasilkan sebelum 
ini. Sebut sahaja barisan filem daripada 
Yusof Haslam dan Yusof Kelana, daripada 
Sembilu, Gerak Khas hinggalah ke Janji 
Diana, Skop benar-benar menghasilkan 
filem-filem yang kosong tanpa dapat 
menggerakkan budaya fikir penonton. 
Persoalan cinta tanpa membangkitkan 
masalah masyarakat menjadi tema pilihan, 
selain daripada nilai-nilai kosmetik 
sampingan - kereta mewah, rumah besar, 
KLCC, Putrajaya dll. Filem GGPR boleh 
dikatakan filem terbaik pertama yang pernah 
diterbitkan oleh Skop. Dan diharapkan Skop 
akan lebih serius lagi dalam membawakan 
filem-filem bermutu tempatan, tidak 
mengutamakan keuntungan semata-mata. 

Ingat, filem mengangkat permasalahan 
masyarakat, ruang perbahasan umum dan 
membentuk budaya fikir sosial tertentu. 
Hasil sesebuah filem melambangkan 
masyarakat, tersebut, seperti kata pengarah 
muda kelahiran Malaysia, Tsai Ming Liang 
yang mendapat tempat di peringkat 
antarabangsa (tentu ada yang masih belum 
mengenalinya), "filem merupakan salah satu 
alat untuk memahami dirinya sendiri." 



Jika betul ungkapan ini, "filem kita wajah 
kita" maka pertontonkanlah wajah kita yang 
cantik semula jadi, bukannya cantik 
disebabkan solekan! Dan dalam 
penghasilan GGPR, Aziz berjaya 
menjadikannya cantik tanpa perlu banyak 
solekan, masih terpapar lagi kecantikan 
semulajadi. 



Penulis merupakan penonton setia filem- 
filem Melayu. Penulis dibesarkan dengan 
filem Badul, Rahim Razali, Jins Shamsudin, 
Hussein Abu Hassan, Panshah dan 
Hafsham. Meminati filem-filem arahan 
sutradara tempatan seperti U-Wei Shaari, 
Adman Salleh, Yasmin Ahmad, Shuhaimi 
Baba, Aziz M. Osman, Hishamuddin Rais, 
dan Bada Azmi. 



Pengaruh Bollywood dan Filem Melayu 



ni hakikatnya. Kita dibesarkan 
dengan filem Hindi dari Bollywood. 
Filem mellodrama-romantisme 
dengan selitan lagu-lagu mendayu- 
dayu dangdut nyanyian penyanyi 
yang sama berpuluh-puluh tahun. Aksi 
tarian ghairah-berguling-guling di kaki bukit- 
tukar lima enam pakaian dalam satu lagu. 
Ceritanya, selalu sahaja tentang cinta. Dan 
penamatnya selalu sahaja bahagia - bagai 
hikayat panji -- watak utama lelaki bertemu 
jodoh dengan watak utama wanita. Yalah, 
bukankah itu hukum orang-orang di sana- 
hukum karma -- balas dibalas jahat, baik 
pasti ketemu keadilan. Inilah hakikat filem- 
filem Hindi, walaupun hakikat itu sebenarnya 
berbeza daripada dunia nyata. 




Sejak zaman Studio Jalan Ampas hinggalah 
sekarang, zaman Yusof Haslam dan soon- 
to-be zaman Prof. Razak Mohaideen 
kebanyakan filem-filem kita terikut dengan 
filem daripada Bollywood. Biarpun tak ramai 
dari pengusaha-pengusaha filem Melayu 
yang mengikut mereka di segi aksi tarian 
ghairah-berguling-guling di kaki bukit-tukar 
lima enam pakaian dalam satu lagu, namun 
tetap filem-filem Melayu mengambil rempah 
ratus resepi filem-filem Bollywood. 

Filem bukanlah tempat menyelesaikan 
masalah - yang baik pasti menang di akhir, 
sepasang kekasih pasti ditemukan dan yang 
jahat tersedar insaf dengan keadaannya. 
Filem juga bukanlah pasar borong atau 
pasar lambak tempat orang berjual beli dan 
mengira keuntungan. Filem menurut Jostein 
Gripsrud merupakan penggerak masyarakat 
dan 

bukan sekadar hiburan semata - 
menyajikan pengajaran daripada cerita yang 
dibawa (Ku Seman Ku Hussain - Apresiasi 
Filem, Panca Indera). 

Corak sesuatu filem juga perlulah berkaitan 
atau bersesuaian dengan keadaan sosial 
tempat filem itu dikeluarkan. Bukankah 
Finas bangga menjerit "filem kita, wajah 
kita." Jika benar kata Finas, maka wajah kita 
terlalu hodoh dek kerana filem kita yang 
terlalu lesu dan membosankan - tiada 
pembaharuan, jauh ketinggalan dengan 
panggung-panggung besar di Hollywood, 
Perancis, Iran, Korea dan Jepun. 

Permasalahan dan realiti sosial kotemporari 
masih gagal dibawa oleh pengarah- 
pengarah Malaysia ke atas. Kebanyakan 
filem yang terdorong dengan faktor 
komersialisme menerapkan budaya popular 
masyarakat tanpa ada perdebatan tentang 
isu - pro dan kontra. Inilah masalah 
pengarah komersial tempatan. Mereka 
seakan tidak memikul amanah sebagai 
penggerak massa, sebuah tugas berat 
seorang pengarah filem. Yang penting 
keutungan individual mereka sendiri. Asal 
filem mereka mendapat sambutan hangat, 
sudah memadai. 

Filem sepatutnya menjadi ruang lontaran 
pelbagai idea dan pendapat. Dan pembikin 
filem mungkin terperangkap dengan 
kehendak massa. Massa berkehendakkan 



filem ringan, tiada permasalah berat dan 
menutup ruang diskusi. Filem kotemporari 
tempatan sekarang lebih suka menyudukan 
sajian mereka ke mulut penonton daripada 
menyediakan hidangan yang disudukan 
sendiri. 

Tiada salahnya membikin cerita ala-ala 
Bollywood, sarat dengan cinta dan 
mellodrama habis. Ataupun, filem yang 
happy ending, tidak sekejam filem Iran atau 
kisah cinta tragis filem Hong Kong. Tetapi 
gabungkanlah pula dengan asakan 
pendapat, idea baru dan bukakanlah ruang 
perbincangan. Lihat sahaja Kuliah Cinta 
arahan Prof. Razak Mohaideen, bukankah 
carbon copy kepada naratif filem Kuch Kuch 
Hota Hai. Dan Janji Diana arahan Yusof 
Haslam, tidak membawa hujah-hujah kuat 
kenapa Diana menjadi tomboy atau 
pendapat yang kontra dengannya. 
Sebaliknya Yusof Haslam lebih 
mementingkan pakaian Erra, kenderaan 
Rosyam dan aksesori-aksesori sampingan 
yang lain - Putrajaya, KLCC, rumah besar 
dan kerja standard tinggi. 

Inilah masalahnya dengan filem Malaysia. 
Dan filem boleh mencerminkan 
pengarahnya sendiri. Setakat mana tahap 
keintelektualan mereka boleh dinilai melalui 
filem-filem keluaran mereka. Penulis rasa 
Ho Yuhang pelakon iklan "kenapa, tak 
percaya?" lebih tinggi tahap 
keintelektualannya. Yuhang yang mendapat 
penghargaan di sebuah majlis perfileman di 
Nantes disebabkan filem arahannya Min, 
lebih menggambarkan filem yang bermutu. 
Begitu juga dengan Amir Muhamad, Osman 
Ali, Yasmin Ahmad, James Lee, Yuen 3R, 
Adman Salleh, U-Wei, Shuhaimi Baba dan 
Aziz M. Osman, hasil kerja mereka masih 
boleh dibanggakan sebagai penggerak 
massa. 

Bukan niat untuk merendah-rendahkan 
martabat filem Hindi, keadaan tersebut 
mungkin sesuai dengan mereka dan sistem 
kasta antara mereka cukup membuatkan 
mereka berpegang dengan hukum karma. 
Dan bukan juga niat untuk merendahkan 
pengarah-pengarah berbakat negara, tetapi 
inilah hakikat, hasil seni - tak kira nyanyian, 
perfileman, teater dan tarian - dan hasil 
persuratan menggambarkan di mana letak 



duduknya sesebuah negara dalam tamadun 
besar dunia. 



Penulis merupakan penonton dan 
penggemar seni perfileman. Penulis juga 
tiada berlatar belakangkan atau 
berpendidikan tinggi dalam bidang ini. Jika 
berpeluang penulis mahu mendengar 
komen daripada pelajar-pelajar dari sekolah 
seni layar atau yang berkaitan dengannya 
tentang filem-filem tempatan. Malah kita 
boleh berbincang mengenai mutu perfileman 
negara di alamat emel berikut: 
studia_merah@yahoo.com 



Pengaruh Kiri dalam Panggung Amerika 



enonton filem Shrek 2 baru-baru 
ini, membuatkan penulis berfikir, 
adakah Hollywood benar-benar 
bebas daripada fahaman kiri 
(sosialisme dan Marxisme). 
Lihat sahaja si Muffin, Shrek, Puss, Donkey, 
Pinochio dan tiga ekor tikus buta meyerang 
istana mahu meyelamatkan Fiona bagai 
satu revolusi menentang feudal. Dan 
bukankah Fairy Godmother (kapitalisme 
dongengan besar) yang berkomplot dengan 
feudal pernah berkata kepada Shrek di 
dalam satu babak filem tersebut, "Kau, Ogre 
tidak akan hidup bahagia selamanya! (You 
Orge, will not live happily ever after!)" Dan 
lihat sahaja si Fiona yang mahu 
meninggalkan kehidupan mewah di istana, 




pergi ke lembah tasik kotor tempat tinggal 
Shrek dan dia enggan menerima Shrek 
dalam keadaan kacak, sebaliknya lebih 
berbahagia dengan keadaan sebenar Shrek 
si Ogre. 

Hollywood pernah diselubungi pengaruh kiri, 
dan kemuncak daripada pengaruh tersebut 
beberapa orang karyawan filem - pengarah 
dan penulis skrip lakon layar - telah disoal 
siat di bawah suatu lembaga khas menyekat 
pengaruh komunis di Hollywod beberapa 
orang karyawan filem yang disiasat dan 
digelar sebagai Hollywood Ten oleh media 
dan kerajaan Amerika. 

Sememangnya, perang dan ideologi banyak 
mempengaruhi media. Dan filem juga tidak 
lari dapat pengaruh-pengaruh tersebut. 
Seseorang pembuat filem boleh 
merefleksikan apa yang dipeganag, dan apa 
yang dianutinya melalui sesebuah filem 
buatannya sendiri. Dan di Hollywood nyata 
jika diselidiki dengan teliti banyak di antara 
filem-filem keluaran mereka merupakan 
filem-filem kiri. Atau paling tidak yang 
membincangkan tentang isu ini. 

Marxisme merupakan asal bagi komunisme 
dan sosialisme. Dan melalui idea Karl Marx 
ini jugalah pemikir mula menjumpai nilai-nilai 
sosialisme Musa dan Isa. Dan dari situ juga 
ramai penduduk dunia terpengaruh dengan 
idea Karl Marx ini. Muncul Green Party, 
feminisme dan gerakan yang 
memperjuangkan wanita, Parti Buruh, 
gerakan pembelaan kanak-kanak dan 
perkumpulan-perkumpulan komuniti anak 
muda sebagai gerakan Kiri Baru atau New 
Left. 

Dan gerakan-gerakan anti penindasan ini 
mula menembusi karya-karya filem 
pengarah-pengarah yang terpengaruh 
dengan pemikiran Kiri ini. Dan Hollywood 
merupakan panggung yang sekarang ini giat 
mengeluarkan filem-filem sebegini. Lihat 
sahaja trilogi Matrix - The Matrix, Matrix 
Reloaded dan Matrix Revolution - bukankah 
cukup terpengaruh dengan teori Marx 
sehinggakan di hari pembukaan di Russi 
sebahagian anak muda telah turutn ke jalan 
meraikan filem tersebut dan menyifatkan 
Neo dalam filem tersebut sebagai seorang 
komunis tulin. 



Sebelum itu, dua buah filem yang 
memaparkan kecantikan pantai dan 
keindahan pulau tropika iaitu The Beach 
lakonan Leonardo D'caprio dan Swept Away 
lakonan Madonna juga turut 
membincangkan baik buruknya ideologi 
yang berasaskan daripada teori Karl Marx 
ini. Kelojikan revolusi yang membawa 
kepada kehidupan sosial primitif semula, 
adakah sebuah kelojikan yang patut diterima 
atau Cuma doa yang tidak akan 
dimakbulkan sahaja. Jawapannya seperti 
biasa terletak ditangan penonton dan kedua- 
dua filem ini berjaya memaparkan hujah- 
hujah kuat pro dan kontra. Dan filem ini 
seakan menjadi ruang diskusi 
membincangkan tentang permasalahan 
masyarakat. 

Kemunculan pengaruh sebegini, penulis 
kesan selepas Hollywood era Rambo. Jelas, 
James Bond, Rambo dan siri tv Mission 
Impossible lebih ke arah mengagungkan 
Amerika yang menjadi teraju blok komunis 
di era perang dingin. Cuma pada tahun 
1960an, filem Planet of The Apes masih lagi 
terpengaruh dengan kiri. Tonton betul-betul 
filem ini, dan anda akan lihat apa yang 
penulis maksudkan. Filem yang mendapat 
sambutan hangat di Amerika ini 
membawakan perbincangan mengenai 
kedua-dua blok, blok komunis dan blok 
kapitalis. 

Selain daripada itu, kartun Smurf turut 
dikatakan sebagai kartun yang memiliki 
ideologi Marx ini. Small Men Under Red 
Flag - Smurf yang memaparkan sebuah 
komuniti yang hidup secara sosial primitif 
dengan setiap daripada anggota komuniti 
memiliki kebolehan dan kelebihan masing- 
masing, namun disamakan dengan cara 
berpakaian sesama mereka. Dan Cuma 
pemimpin sahaja dibezakan dengan topi 
berwarna merah, berjambang dan lebih tua 
daripada yang lain. Gargamel si gergasi dan 
kucingnya Izrael dilambangkan sebagai 
kapitalis yang sering mengganggu 
keharmonian komuniti smurf. 

Kemuncak daripada 'perang dingin' antara 
karyawan filem Hollywod dengan 
pentadbiran studio dan kerajaan Amerika 
mungkin penghasilan filem Majestic. Dan 
terang-terangan filem ini mempertikaikan 
apa yang terjadi kepada Hollywood Ten. Jim 



Carrey yang menggalas tugas sebagai 
watak utama, di akhir filem ini berdepan 
dengan sebuah suruhanjaya dan mengaku 
tidak bersalah, sebaliknya dia mencabar 
keputusan panel tersebut dengan membawa 
hujah yang bersandarkan kepada salah satu 
daripada perkara di dalam Perlembagaan 
Persekutuan Amerika Syarikat. 



Penulis adalah peminat utama filem-filem 
Hollywood (selepas era Rambo dan James 
Bond). Penulis terpikat dengan resipi 
perfileman mereka - memasukkan unsur- 
unsur komersialisme serta yang berbudaya 
fikir. Sememangnya, penulis tidak 
menyangkal bahawa Hollywood masih lagi 
boleh dinobatkan sebagai panggung 
perfileman terbaik dunia. 



Tentang Dia 



ilem arahan Rudi Sodjoerwo ini 
benar-benar memberikan sesuatu 
yang istimewa kepada penulis. 
Penulis kagum dengan sudut 
kamera filem tersebut. 
Penggunaan dolly yang diulitikan dan sudut 
penangkapan gambar bagi filem tersebut 
tidak konvensional. Rudi bijak membuat 
eksperimen. Filem yang biasa (tidak biasa 
di Malaysia) menjadi lain daripada yang lain. 

Sudut kameranya - kedudukan objek yang 
tidak seimbang, tiada close up pada muka 
pelakon semasa adegan perbualan, babak 
panjang dan memerlukan pelakon yang baik 
serta penggunaan dolly yang sewajarnya - 




bagaikan sungguh profesional dengan 
sinematografi yang cantik. Berbeza dengan 
filem arahannya Ada Apa Dengan Cinta. 
Dan satu lagi filem arahannya Bintang 
Jatuh. 

Watak Randu bagaikan kesampingan dan 
watak Gadis (lakonan Adinia Wirasti) seta 
Rudi (lakonan Sigi Wimala) dihighlightkan. 
Nampaknya peran utama diberikan kepada 
Rudi dan Gadis. Lakonan mereka nyata 
hidup. Dan naratifnya berbeza sedikit 
daripada filem-filem konvensional yang lain. 

Naratifnya bergerak atas nama cinta. Gadis 
yang tersepit dengan cinta daripada seorang 
lelaki (Randu) dan seorang perempuan 
(Rudi). Gadis boleh sahaja untuk menafikan 
hubungannya yang melebihi kawan di dalam 
filem tersebut. Tetapi dia tidak dapat 
menolak bahawa Rudi Sodjoerwo adalah 
pengarah yang sangat berbakat. 

Sebagaimana Rudi (peran utama filem 
tersebut) yang menidakkan untuk mengguna 
nama sebenar begitulah juga ia menafikan 
diajuga mempunyai perasaan terhadap 
Gadis. Bagi penulis persoalan cinta sesama 
jenis jantina mahu diangkat disini. Gadis 
yang dalam tekanan menghadapi dilemma 
yang paling besar dalam hidupnya. Cinta 
antara Randu dan Rudi. 



di Malaysia. Di tambah lagi filem ini 
diarahkan oleh Rudi Sodjoerwo 

Penulis hanya menanti para pelakonya, 
Melly dan Rudi Sodjoerwo untuk datang ke 
Malaysia seperti yang dibuat oleh para 
pelakon Ada Apa Dengan Cinta, Melly dan 
Rudi Sodjoerwo. Penulis akan pastikan 
untuk tidak ketinggalan bersama mereka 
seperti yang penulis lakukan di Mid Valley 
Kuala Lumpur kira-kira 3 tahun lalu 
menyambut Melly, Rudi Sodwarjoe dan para 
pelakon filem Ada Apa Dengan Cinta. 

Filem Tentang Dia dipandu oleh runut bunyi 
yang menarik. Lagu-lagu runut bunyi adah 
hasil daripada gubahan dan ciptaan Melly 
Goeslow sendiri. Dikatakan Melly mencipta 
dan menggubah lagu-lagu runut bunyi 
tersebut sesudah filem ini disiapkan. Sudah 
penulis katakan sebelum ini, bahawa Melly 
mempunyai idea yang besar. Runut bunyi 
dalam filem berkenaan bersesuaian dengan 
adegan yang dipaparkan. 

Nyata filem ini mempamerkan tentang 
harapan mereka di bumi Malaysia. Dan 
penulis dapat rasakan bahawa harapan 
mereka diberi reaksi positif oleh penduduk di 
sini. 



Apabila menghadapi saat-saat sukar dalam 
hidup, manusia sering mencari alternatif 
yang terdekat. Dalam kondisi Gadis dalam 
cerita ini, dirinya begitu rapat dengan Rudi 
dan pertaliannya yang rapat jelas 
digambarkan pada babak selepas Rudi mati. 
Pak Dibyo (lakonan Didi Petet) memberikan 
pada Gadis diari kepunyaan Rudi. Sambil 
memberikan diari tersebut dia berkata, 
"nampaknya Iho yang pantas untuk 
memilikinya (nampaknya kamu yang layak 
untuk memilikinya)." 

Jelas, Melly Goeslow menpunyai idea. 
Cukup besar ideanya, bukan sahaja di 
dalam bidang muzik, malahan dalam bidang 
seni layar. Skrip tersebut dikatakan adalah 
hasil cuplikan daripada sebuah cerpen karya 
Melly Goeslow. 



Mungkin Grand Brilliance tidak tersilap untuk 
mengambil filem ini dan menjadi pengedar 



Al-lslam 



Imam Mahadi Dari Pandangan Ibnu 
Khaldun 



ungkin ramai yang mengenali 
nama ini. Ibnu Khaldun, 
seorang cendekiawan Islam 
yang merintis namanya di 
antara sarjana-sarjana dunia 
Islam, mempunyai pandangan yang agak 
berbeza dalam memperkatakan tentang 
Imam Mahadi. 

Beliau dilahirkan di Tunisia, seorang 
penghafaz al-Quran dan arif dalam bidang 
astronomi, sosiologi, neurologi, kimia, politik 
dan pelbagai lagi bidang yang berkaitan 
dengan sosial dan sains. 

Dalam buku beliau yang agak terkenal juga, 
iaitu Al-Muqaddimah, beliau menolak 
persoalan tentang Imam Mahadi dan 
mempertikaikan kewujudan Imam tersebut. 

Beliau berpendapat bahawa, kebanyakan 
hadis-hadis yang diriwayatkan adalah hadis 
yang tidak boleh dipercayai dan ditolak 




kebenarannya oleh sebilangan perawi hadis. 
Dalam Al-Muqaddimah (Edisi Kaherah, 
mukasurat311), Ibnu Khaldun menegaskan: 

"Kebanyakan hadis yang ditemui, yang 
menyatakan tentang pemimpin agama itu 
memang sudah tersebar luas. Mereka telah 
membincangkannya secara terperinci sekali, 
(cuma sayangnya mereka) mengambilnya 
melalui rawi-rawi yang tidak dapat 
dipertanggungjawabkan dan ditolak 
periwayatannya dalam kebanyakan hadis." 

Selain itu beliau juga menolak dan 
mempertikaikan kewujudan Imam 
Mahadi berdasarkan alasan bahawa di 
dalam Shahih Bukhari dan Shahih Muslim 
tidak pernah pun menyebut nama Imam 
Mahadi atau Iain-Iain jenis nama yang boleh 
dikaitkan dengan imam ini. 

Dalam buku beliau, iaitu Al-Muqaddimah, 
beliau juga ada menyatakan bahawa Imam 
Mahadi ini cuma satu propaganda 
sebilangan optimis yang sudah kehilangan 
pengaruh. Seperti yang ditulisnya pada 
muka surat (Edisi Kaherah, mukasurat 327): 

"Kebenaran yang mesti diketahui oleh 
seseorang ialah tiada tokoh agama atau 
politik yang boleh benar-benar berjaya, 
melainkan tokoh dan kumpulan itu 
merasakan wujudnya sokongan kepada cita- 
cita agama dan politik, dan 
mempertahankannya daripada orang-orang 
yang menolaknya. Kami telah 
menyebutkannya sebelum ini dengan bukti- 
bukti yang tepat." 

Sambungnya lagi, "Kumpulan yang 
merasakan sedemikian adalah dari 
kalangan anak-anak Fatimah dan Bani Abu 
Talib, iaitu dari kalangan kaum Quraisy, 
yang sudah tiada lagi di mana-mana pun. 
Pengecualian cuma diberikan kepada sisa- 
sia keturunan Abu Talib - Hassani, Hussaini 
dan Jaafariah - di Hijjaz, di Makkah, al- 
Yanbu' dan Madinah. Mereka sekarang 
sudah berpecah ke serata kawasan dan 
cuba menguasainya." 

Menurut beliau lagi, kebanyakan mereka ini 
telah menjadi Arab Badwi dan mereka 
sekarang sudah mula berpecah, hingga ada 
di antara mereka telah mendiami beberapa 
kawasan kecil dan terpencil. "Mereka 



mendiami dan memerintah di tempat-tempat 
terpencil dan mengeluarkan fatwa-fatwa 
yangjauh menyeleweng. Bilangan mereka 
cuma mencecah beberapa ribu orang 
sahaja." 

Beliau kemudiannya membuat kesimpulan, 
bahawa semua ini, iaitu isu mengenai Imam 
Mahadi, adalah suatu usaha sebilangan 
pihak yang mahu mencetuskan propaganda 
demi kepentingan kumpulannya. 

"Jika benarlah yang Mahadi itu akan zahir, 
inilah satu-satunya cara propaganda untuk 
membuatkannya benar-benar zahir. Dia 
mestilah salah seorang dari mereka, dan 
Allah mestilah menyatukan mereka untuk 
menjadi pengikutnya, sehingga dia 
mempunyai cukup kekuatan dan kumpulan 
pengikut untuk menambahkan kejayaannya, 
sekali gus menggerakkan rakyat 
menyokongnya." 

Ibnu Khaldun mengakhiri kembara hidupnya 
di pejabat beliau sendiri di ketika beliau 
memegang jawatan sebagai hakim di Mesir. 
Beliau telah melalui pengalaman hidup yang 
beraneka warna, suka dan duka. 
Mengembara dari tempat lahirnya Tunisia, 
hingga ke Granada di Andalusia. 

Sumbangan beliau dalam bidang sains dan 
sosial serta agama kepada umat Islam 
amatlah tidak ternilai. Dan bukunya Al- 
Muqaddimah adalah salah satu dari 
sumbangannya dalam pembangunan- 
pembangunan tersebut. 



Tamadun 



Pena: Mungkinkah Selesai Masalah? 

Oleh Pauh Janggi dan Sam Ahmad 



anya satu golongan 
masyarakat lagi yang boleh 
memusnahkan budaya politik 
wang dan rasuah, iaitu 
golongan penulis." Ini 
pendapat Sdr Ahmad Lutfi Othman. Adakah 
ini benar atau hanya satu ungkapan yang 
dicipta untuk memberikan kita harapan 
sahaja. 

Kebanyakan kita kurang pandai 
menterjemahkan ayat sastera atau 
persuratan yang berbelit-belit tapi 
mempunyai maksud yang tersirat. Mungkin 
kita telah banyak sangat diracuni oleh 
majalah-majalah songsang perosak minda 
yang mudah didapati di mana-mana. 

Berbeza dengan ayat sastera atau 
penulisan esei biasa, majalah-majalah 
songsang ini lebih mudah difahami selain 




dari mengutarakan isu-isu ringan dan gossip 
artis yang sebenarnya tidak melibatkan 
rakyat terbanyak. 

Kita imbau semula sejarah. bagaimana 
usaha mendapatkan kemerdekaan negara. 
Bagaimana usaha yang telah dilakukan oleh 
penulis zaman pra merdeka? Kebanyakan 
penulis zaman itu, menulis hasil penulisan 
mereka berkaitan dengan kemerdekaan. 
Mereka juga pencetus semangat rakyat dan 
memperjuangkan kebangkitan ke arah 
kemerdekaan hanya dengan tulisan mereka. 

Adakah situasi seperti ini masih lagi wujud 
sekarang? Adakah penulis dapat 
mengeksploitasikan bakatnya demi untuk 
perjuangan bangsa dan negara? Kalau 
pun ada penulis yang berbakat, adakah 
karya yang dihasilkan setandingkan dengan 
penulis-penulis zaman sebelum merdeka? 

Sesetengah penulis sengaja berkias dalam 
menulis karyanya. Tidak menuju ke arah 
maksud beliau menulis. Kenapa? Mungkin 
kerana bagi penulis, lebih baik hasil 
penulisan itu ditulis begitu disebabkan 
tekanan atau demi kepentingan sesuatu 
perkara. 

Jika dilihat pada zaman sebelum merdeka 
dahulu, akibat ancaman dari pihak penjajah, 
penulis-penulis ini telah menghasilkan 
suatu tulisan yang maksudnya tersembunyi 
disebalik unsur-unsur jenaka dan cinta. la 
kemudian diolah secara sinis dalam bentuk 
satira yang boleh buat pembaca tidak faham 
dengan apa yang mahu disampaikan. 

Walaubagaimanapun, tumbuhnya akhbar, 
risalah dan majalah juga pada zaman 
sebelum perang, dapat membuktikan 
bahawa peranan penulis juga adalah besar. 
Melalui akhbar dan Iain-Iain media cetak 
jugalah kita dapat menyaksikan hasil 
penulisan, penulis ulung seperti Ishak Hj 
Mohamad, Hj Abas Taha, Za'ba, Said Zahari 
dan A. Samad Ismail (sekadar menyebut 
beberapa nama) mula tersebar sebagai 
agen perubahan menuntut kemerdekaan. 

Dan hasilnya, mereka ini ada yang 
sesetengahnya ditangkap oleh pihak 
imprealis dan dikenakan pelbagai tekanan 
dan ancaman. Mereka bukan setakat 



menulis. Malah mereka juga mengaturkan 
gerakan menuntut kemerdekaan. 

Kalaupun ada penulis yang begitu sekarang, 
mampukah mereka menulis seperti penulis 
terdahulu. Perjuangan mengisi 
kemerdekaan tidak pernah akan selesai. 
Penulis kini seharusnya menyambungkan 
usaha penulis terdahulu. Tapi, mampukah 
mereka menyambung perjuangan ini? 
Mampukah mereka memperjuangkan hak 
rakyat? 

Mampukah mereka mangatur gerakan? 
Terlalu banyak soalan. Terlalu banyak 
persoalan. Terlalu banyak ragu-ragu. Dan 
terlalu banyak was-was. Tanggungjawab 
besar ini terletak ditangan penulis. Cuma 
penulis sahaja yang boleh lakukan! 

Seperti yang saudara Ahmad Lutfi katakan, 
cuma penulis sahaja sekarang ini satu 
golongan yang boleh menghapuskan politik 
wang. Tapi, mampukah penulis sekarang 
menghadapi risiko seperti penulis-penulis 
yang terdahulu? 

Sebagai seorang rakyat yang 
memperhambakan diri dalam sebuah sistem 
demokrasi, mampukah penulis ini 
menghasilkan karya yang tajam dan 
berterus terang hingga boleh menggugat 
kedudukan mana-mana pihak yang 
mengamalkan rasuah dan politik wang? 
Dan mampukah penulis ini menyenaraikan 
kebobrokan dan penyalahgunaan kuasa 
oleh pemegang kuasa? 

Peranan dan tanggungjawab menulis 
amatlah besar. Tambah lagi dalam melalui 
zaman-zaman kesenangan enakdibuai 
cerita-cerita indah. Tapi mesti diingat, ketika 
musim-musim indah seperti inilah, Dinasti 
Tsar di Rusia yang sedang sibuk minum air 
anggur di dalam gelas emas dan perak, 
tumbang dipukul revolusi komunis. Dan 
ketika musim-musim indah ini juga Shah 
Iran yang duduk di takhta jatuh dilanggar 
pengaruh Revolusi Rakyat Iran pimpinan 
Ayatullah Khomeini. 

Kejatuhan imprealis-imprealis ini yang terdiri 
daripada bangsa sendiri juga memerlukan 
peranan penulis. Das Kapital hasil 
penulisan Karl Marx, memainkan 
peranannya di Rusia. Risalah-risalah dan 



tulisan-tulisan berbau revolusi juga tersebar 
dengan meluas di Iran. Sama seperti 
peranan al-lmam, Saudara, Idaran Zaman, 
Panduan, Lidah Benar dan Novel Hikayat 
Faridah Anum di Tanah Melayu sebelum 
merdeka. Menjadi suara penentang kepada 
ketidakadilan dan penjajah yang menyekat 
kebebasan rakyat. 

Penulis harus bangkit semula dan 
berperanan seperti seorang penulis. 
Menulis bukan hanya untuk cari makan, 
tetapi lebih dari itu lagi! 



Siasah (Majalah) 



Ini Hal Peribadi! 



ukan soal kepentingan diri sendiri 
mahu diketengahkan tapi 
tindakan kejam Sang Penguasa 
dan masyarakat majoriti kepada 
hak peribadi. Itu soal moral. 
Moral peribadi. Moral peribadi seseorang 
individu. 

Selagi moral itu tidak menyentuh atau 
mengganggu individu yang lain, ia masih 
kuat dipanggil moral peribadi. Seperti yang 
diutarakan oleh John Stuart Mill di dalam 
bukunya yang berjudul On Liberty. Beliau 
memperkenalkan "prinsip gangguan" atau 
"harm principle". Menurut prinsip tersebut, 
selagi moral seseorang individu tidak 
mengganggu hakorang lain, selagi itu 
jugalah moralnya tidak boleh dikenakan 
sekatan dalam bentuk undang-undang. 




Berbogel adalah suatu tabiat yang tidak 
bermoral bagi sesetengah masyarakat. 
Berbogel dalam rumah adalah suatu 
perbuatan tidak bermoral tetapi tidak boleh 
dikenakan sekatan atau tindakan undang- 
undang. Berbogel di khalayak ramai juga 
tidak bermoral tetapi boleh dikenakan 
sekatan atau tindakan undang-undang. 
Cuma ia bergantung kepada suasana 
masyarakat dan undang-undang setempat. 

Pernah sekali diriwayatkan dalam kisah 
sahabat nabi tentang peristiwa ketika 
Khalifah Umar al-Khattab masih lagi menjadi 
Amirul Mukminin. Kisah di mana beliau 
mengintip seorang pemabuk di dalam 
sebuah rumah. Beliau kemudiannya telah 
menceroboh masuk ke rumah tersebut dan 
ingin menangkap pemabuk berkenaan 
kerana mabuk dalam rumah sendiri. Beliau 
berkata: "Aku ingin tangkap kau kerana 
satu kesalahan mabuk." Dibalas balik oleh 
pemabuk berkenaan: "Kau tak boleh 
tangkap aku. Aku lakukan satu kesalahan 
sahaja sedangkan kau telah lakukan dua 
kesalahan". "Apa kesalahan-kesalahanku?" 
tanya Umar semula. "Pertama, mengintip 
aku dan kedua, kau menceroboh masuk ke 
rumahku tanpa memberi salam." 

Rumah juga adalah hak individu. Hak 
peribadi. Apa yang berlaku dalam peristiwa 
di atas boleh dibuat pengajaran. Pelajaran 
pertama: kalau nak buat perkara tak 
bermoral, buatlah di rumah dan melibatkan 
hak kita sahaja. Pelajaran kedua: jangan 
ceroboh hak peribadi seseorang, kerana itu 
tabiat yang paling tak bermoral! 

Moral manusia berbeza antara manusia. Ini 
mengikut budaya, persekitaran dan 
kepercayaan masing-masing. Ini juga 
bukan mahu mengelaskan manusia kepada 
berbangsa-bangsa tetapi itu hakikat hidup 
manusia. Seperti termaktub dalam al- 
Quran, surah al-Hujurat, yang kurang lebih 
bermaksud; "Aku cipta manusia dari 
pelbagai keturunan dan bangsa adalah 
bertujuan untuksaling mengenali antara 
satu sama lain". 

Darwin juga mengakui perbezaan manusia 
yang ini. Manusia jika dikaji secara saintifik 
mempunyai ciri-ciri yang berlainan mengikut 
kawasan. Perbezaan manusia inilah yang 
dipanggil sebagai bangsa. Sudah tentulah 



dari ciri yang ini, manusia juga berbeza dari 
tindakan moral mengikut kawasan, 
pergaulan, budaya dan suasana. 

Mana mungkin moral dapat disatukan 
dengan undang-undang. Paksaan dalam 
mematuhi undang-undang adalah sesuatu 
yang dipanggil oleh John Stuart Mill sebagai 
"government tyranny" atau "kezaliman 
kerajaan". Tiada kuasa juga bagi 
masyarakat setempat untuk menetapkan 
moral yang patut dipatuhi. Menurut beliau 
perbuatan ini boleh dikategorikan sebagai 
"social tyranny" atau "kezaliman 
masyarakat". Moral sepatutnya di amalkan 
dengan rela hati dan tanpa paksaan. Ini 
soal pilihan dan hak. 

Bukankah dalam ajaran Islam juga 
menyemaikan semangat keikhlasan. Dalam 
al-Quran sendiri ada menyatakan bahawa, 
"tiada paksaan dalam beragama". Soal 
moral yang berkait rapat dengan agama 
atau ad-deen juga tidak boleh dipaksa. Ini 
soal hak dan pilihan. Dalam mendaulatkan 
masyarakat bertamadun atau "civil society" 
paksaan adalah sesuatu yang bersifat 
membunuh. Biarkanlah masing-masing 
punya hak dan tabiat masing-masing. 
Selagi individu tersebut tidak mengganggu 
hak orang lain selagi itulah perbuatan tidak 
bermoral yang dilakukannya adalah atas 
tangungjawabnya sebagai manusia 
bersendirian. 

Dalam tahun 1976, Williams Comittee on 
Obscenity, juga telah memberi cadangan 
bahawa semua bahan porno atau lucah 
tidak perlu sepenuhnya diharamkan, tapi 
mendedahkannya di khalayak ramai patut 
disekat. Masalah bahan porno dan Iain-Iain 
bahan lucah bersangkutan dengan moral. 

Namun demikian prinsip kemasyarakatan 
harus dijaga. Hampir semua kepercayaan 
dan agama mahukan penganut merekajadi 
baik. Bermoral. Titik kesempurnaan 
manusia bila hidup di muka bumi ini ialah - 
baik. Dalam kepercayan Buddha, ada 
menyebut lima petua yang harus diikut 
penganutnya. laitu, tidak membunuh, tidak 
mencuri, tidak berzina, tidak berbohong dan 
tidak mengambil minuman atau makanan 
yang memabukkan. Ini bagi penganut 
Buddha adalah perkara yang tidak bermoral. 
la harus dijauhi. Dalam Islam juga ada 



konsep "amar maaruf nahi mungkar". 
Mengajak orang kepada kebaikan dan 
mejauhkan orang dari kejahatan. 

Maka pergunakanlah ruang hakdan pilihan 
tersebut dengan sebaik mungkin. Hak 
seseorang individu kepada individu yang 
lain ialah nasihat. Diingatkan - nasihat 
bukan paksaan. Kemudian hormatilah 
pilihan individu tersebut. Dia mahu ikut atau 
tidak mahu, terpulang kepada pilihannya. 
Itu juga adalah hak individu tersebut selagi 
ia tidak melanggari hak orang lain. Hak kita 
yang telah menasihati ialah menghormati 
keputusannya. 

Konsep menghormati pilihan seseorang, 
boleh dilihat dalam al-Quran, Surah al- 
Kafirun, "aku tidak menyembah apa yang 
kamu sembah. Untukmu, agamamu. 
Untukku, agamaku". Ruang kebebasan 
untuk memiliki pendirian dan pegangan 
sendiri langsung menunjukkan kita punya 
pilihan. Kita punyai pilihan dan autonomi 
terhadap diri kita sendiri! Pergunakannya 
dengan bijak! 

Maka, Sang Penguasa dan masyarakat 
majoriti tidak boleh mengganggu hak 
individu dan moral peribadi seseorang 
individu. Selagi moralnya dan amalan 
buruknya tidak mendatangkan kesan ke 
atas orang lain, selagi itu dia punya 
autonomi terhadap segala perbuatannya. 

Dunia hari ini semakin kecil, namun 
kompleks. Jalankan hak dan tanggungjawab 
sebagai manusia dengan jalan yang boleh 
difikirkan betul. Ini hal peribadi yang patut 
difikirkan!!! 



Siasah (Tabloid) 



Budaya Suap dan Filem Melayu 



udaya suap memang kita akui 
semakin membarah di kalangan 
masyarakat terutamanya di 
kalangan mahasiswa. 
Kebanyakan nota diberi secara 
suap kepada para mahasiswa oleh para 
pensyarah. Ini sangat menyedihkan. 
Sangat mecewakan. 

Bukan sahaja nota diberikan secara suap 
malahan ujian oleh para mahasiswa diberi 
endah tak endah, bagaikan melepas batuk 
ditangga. Melalui pengalaman penulis ujian 
diberikan bocor oleh para pensyarah dan 
segala nota diberikan pula berfotokopi. 
Mahasiswa dan generasi muda masa kini 
sudah hilang daya fikir dan melalui hidup ini 
seperti seorang pesakit sedang makan 
bersuap. 




Dan yang paling memeritkan ialah budaya 
suap ini semakin menular ke bidang lain 
seperti bidang perfileman. Bidang yang 
menjadi cerminan bagi kita- penonton, 
untuk mengenali diri kita sendiri. 

Hasil sesebuah filem melambangkan 
masyarakat tertentu, seperti kata pengarah 
kelahiran Malaysia kepada wartawan 
Majalah Siasah.Tsai Ming Liang yang 
mendapat tempat pada peringkat 
antarbangsa (tentu ada yang masih belum 
mengenalinya), "filem merupakan salah satu 
alat untuk memahami diri sendiri. 

U-Wei Shaari juga bersetuju dengan Tsai 
Ming Liang, dalam artikelnya berjudul Filem 
Untuk Festival yang disiarkan oleh Siasah 
pada bulan Mei 2003, U-Wei berkata "jikalau 
ditanya apa yang patut ada dan akan 
memancing juri luar negara untuk 
menjemput kita ke festival mereka, 
jawapannya tetap pada niat murni yang 
dapat mengangkat dalam atau luar diri kita 
sendiri." 

Kita terpengaruh dengan filem-filem Hindi. 
Filem-filem Bollywood. Filem mellodrama- 
romantisisme dengan lagu-lagu mendayu- 
dayu dangdut nyanyian penyanyi yang sama 
berpuluh-puluh tahun. Aksi tarian ghairah- 
berguling-guling di kaki bukit-tukar lima 
enam pakaian dalam satu lagu. 

Naratifnya, balik-balik tentang cinta. 
Tentang kasih sayang. Dan penamatnya 
selalu sahaja bahagia - seperti hikayat panji 
watak utama lelaki bertemu jodoh dengan 
watak utama wanita. Sesudah lama 
mengembara melawan segala musuh, 
berpanas, berhujan, tiada tempat untuk 
berteduh dan macam-macam lagi halangan 
yang tersedia menghadapani watak utama 
lelaki, ia pasti aka ketemu juga dengan 
watak utama perempuan. 

Dan mungkin itu hukum orang-orang di sana 
- hukum karma - hitam akan mendapat 
balasan hitam dan putih pasti ketemu 
keadilan. Inilah hakikat filem-filem Hindi - 
hukum karma tertegak, walaupun hakikat itu 
sebenarnya berbeza daripada dunia nyata. 
Dunia nyata yang nyata mengkehendakkan 
manusia yang berani menghadapi cabaran 
hidup termasuklah hakikat hidup - yang 



putih tidak semestinya akan menang dan 
yang hitan tidak akan selalunya kalah. 

Sejak zaman Studio Jalan Ampas hinggalah 
ke zaman sekarang, zaman Yusof Haslam 
dan soon-to-be zaman Prof. Razak 
Mohaideen kebanyakan filem-filem kita 
terikut dengan filem daripada Bollywood. 
Shammi Kapoor, Shah Rukh Khan, Salman 
Khan, Mitoon Chakravoti, Jackie Shrof dan 
Dev Annan antara sebahagian nama-nama 
besar dari Bollywood yang menjadi pujaan 
sesetengah penonton-penonton Malaysia. 

Biarpun tak ramai dari pengusaha- 
pengusaha filem Melayu yang mengikut 
mereka di segi aksi tarian ghairah-berguling- 
guling di kaki bukit-tukar lima enam pakaian 
dalam satu lagu, namun tetap filem-filem 
Melayu mengambil rempah ratus resepi 
filem-filem Bollywood. Dalam filem Anak 
Mami The Movie dan Mami Jarum arahan 
Prof. Madya Razak Mohideen, jelas adunan 
aksi tarian buatan a la Bollywood digunakan 
menjadi selingan untuk filem tersebut. 

Filem bukanlah tempat menyelesaikan 
masalah - yang baik pasti menang di akhir, 
sepasang kekasih pasti ditemukan dan yang 
jahat tersedar insaf dengan keadaannya. 
Yang putih sudah semesti mengalahkan 
yang hitam dan dosa yang hitam pasti akan 
terbalas. 

Filem juga bukanlah pasar borong atau 
pasar lambak tempat orang berjual beli dan 
mengira keuntungan. Filem menurut Jostein 
Gripsrud merupakan penggerak masyarakat 
dan bukan sekadar hiburan semata- 
menyajikan pengajaran daripada cerita yang 
dibawa (Ku Seman Ku Hussain - Apresiasi 
Filem, Panca Indera). 

Corak sesuatu filem juga perlulah berkaitan 
atau bersesuaian dengan keadaan sosial 
tempat filem itu dikeluarkan. Bukankah 
Finas bangga menjerit "filem kita, wajah 
kita." Jika benar kata Finas, maka wajah kita 
terlalu hodoh dek kerana filem kita yang 
terlalu lesu dan membosankan - tiada 
pembaharuan, jauh ketinggalan dengan 
panggung-panggung besar di Hollywood, 
Perancis, Iran, Korea dan Jepun. 

Permasalahan dan realiti sosial kotemporari 
masih gagal dibawa oleh pengarah- 



pengarah Malaysia ke atas masyarakat. 
Kebanyakan filem yang terdorong dengan 
faktor komersialisme menerapkan budaya 
popular masyarakat tanpa ada perdebatan 
tentang isu - pro dan kontra. 

Inilah masalah pengarah komersial 
tempatan. Mereka seakan tidak memikul 
amanah sebagai penggerak massa, sebuah 
tugas berat seorang pengarah filem. Yang 
penting keutungan individual mereka sendiri. 
Asal filem mereka mendapat sambutan 
hangat, sudah memadai. 

Filem sepatutnya menjadi ruang lontaran 
pelbagai idea dan pendapat. Dan pembikin 
filem mungkin terperangkap dengan 
kehendak massa. Massa berkehendakkan 
filem ringan, tiada permasalah berat dan 
menutup ruang diskusi. Filem kotemporari 
tempatan sekarang lebih suka menyudukan 
sajian mereka ke mulut penonton daripada 
menyediakan hidangan yang disudukan 
sendiri. 



Yu Hang yang mendapat penghargaan di 
sebuah majlis perfileman di Nantes 
disebabkan filem arahannya Min, lebih 
menggambarkan filem yang bermutu. Begitu 
juga dengan Amir Muhamad, Osman Ali, 
Yasmin Ahmad, James Lee, Yuen 3R, 
Adman Salleh, U-Wei, Shuhaimi Baba dan 
Aziz M. Osman, hasil kerja mereka masih 
boleh dibanggakan sebagai penggerak 
massa. 

Bukan niat untuk merendah-rendahkan 
martabat filem Hindi, keadaan tersebut 
mungkin sesuai dengan mereka dan sistem 
kasta antara mereka cukup membuatkan 
mereka berpegang dengan hukum karma. 

Dan bukan juga niat untuk merendahkan 
pengarah-pengarah berbakat negara, tetapi 
inilah hakikat, hasil seni - tak kira nyanyian, 
perfileman, teater dan tarian - dan hasil 
persuratan menggambarkan di mana letak 
duduknya sesebuah negara dalam tamadun 
besar dunia. 



Tiada salahnya membikin cerita ala-ala 
Bollywood, sarat dengan cinta dan 
mellodrama habis. Ataupun, filem yang 
happy ending, tidak sekejam filem Iran atau 
kisah cinta tragis filem Hong Kong. Tetapi 
gabungkanlah pula dengan asakan 
pendapat, idea baru dan bukakanlah ruang 
perbincangan. 

Lihat sahaja Kuliah Cinta arahan Prof. 
Razak Mohaideen, bukankah carbon copy 
kepada naratif filem Kuch Kuch Hota Hai. 
Dan Janji Diana arahan Yusof Haslam, tidak 
membawa hujah-hujah kuat kenapa Diana 
menjadi tomboy atau pendapat yang kontra 
dengannya. Sebaliknya Yusof Haslam lebih 
mementingkan pakaian Erra, kenderaan 
Rosyam dan aksesori-aksesori sampingan 
yang lain - Putrajaya, KLCC, rumah besar 
dan kerja standard tinggi. 

Inilah masalahnya dengan filem Malaysia. 
Dan filem boleh mencerminkan 
pengarahnya sendiri. Setakat mana tahap 
keintelektualan mereka boleh dinilai melalui 
filem-filem keluaran mereka. Penulis rasa 
Ho Yu Hang pelakon iklan "kenapa, tak 
percaya?" lebih tinggi tahap 
keintelektualannya. 



Siasah (OnLine) 



Profesor Undang-undang Kritik Perang 
ke Atas Iraq 



21 Mac : Seorang profesor undang- 

' ' undang universiti tempatan 

mengkritik keras perang Amerika Syarikat 
(AS) dan sekutunya ke atas Iraq semalam. 
Professor Dr Shad Saleem Faruqi, 
Penasihat Undang-undang Universiti 
Teknologi Mara (UiTM) yang juga pensyarah 
Undang-undang Perlembagaan di universiti 
berkenaan, berkata demikian dalam sebuah 
majlis di UiTM hari ini. 

Pembentangannya mengenai isu tersebut 
adalah bersempena dengan Mesyuarat 
Agung Tahunan, Persatuan Undang-undang 
UiTM dan Kolokium yang bertajuk, "Islam, 
International Law and The War Against 



Terrorism" di Pusat Inovasi, UiTM, Shah 
Alam. 

Prof. Dr Shad dalam ucapannya 
mengingatkan kembali tentang bagaimana 
Pertubuhan Bangsa-bangsa Bersatu (PBB) 
mula diwujudkan. Dan salah sebuah negara 
arkitekyang membina PBB ialah Amerika. 
Komitednya Amerika terhadap kedamaian 
dan demokrasi dunia jelas kelihatan di 
dalam kebanyakan tindakannya namun ia 
seperti sebuah topeng yang menutup wajah 
mereka yang sebenar. "Amerika seperti 'Dr. 
Jeckyll and Mr Hyde'," jelasnya lagi. 

Amerika juga menurut beliau, adalah 
sebuah negara yang menghancurkan 
semangat demokrasi dan bukan 
memperjuangkannya. Dasar apartheid yang 
mereka tentang di Afrika Selatan adalah 
sebuah dasar yang mereka 
perjuangkan di negara mereka sendiri. Dan 
jelasnya lagi, walaupun terdapatnya 
"Statue of Liberty" di New York, ianya 
cumalah sebagai hiasan dan dalam masa 
yang sama Amerika masih lagi 
mengekangkan kekuasaan mereka di 
negara-negara dunia ketiga. Beliau juga 
mengutukserangan unilateral AS ke atas 
Iraq dan menyifatkannya sebagai melanggar 
kandungan "Charter of the United Nation". 

Di dalam pembentangan ucapannya di 
hadapan kira-kira tiga ratus orang tetamu 
yang terdiri daripada mahasiswa-mahasiswa 
dan pensyarah-pensyarah universiti 
berkenaan, Prof. Dr. Shad juga 
mengingatkan tentang hegemoni Multi 
National Corporation (MNC) ke atas dunia. 
Kira-kira 40% dari kekayaan dunia adalah 
milik MNC, dan MNC ini adalah milik 
Amerika. Katanya "IMF, WTO dan Iain-Iain 
agensi kewangan dunia adalah di bawah 
kawalan Amerika." 

Apa yang terjadi ke atas Iraq sekarang 
bukannya perang, tetapi penaklukan yang 
cuba dilakukan oleh Amerika. Menurut Prof. 
Dr. Shad lagi, "Amerika telah menaikkan 
belanjawan mereka sebanyak 48 billion 
kepadajumlah 335 billion semata-mata 
untuk perang kali ini. Apa yang terjadi ke 
atas Iraq adalah suatu penaklukan." 

Beliau juga berpendapat, bahawa apa yang 
terjadi ke atas World Trade Center (WTC) 



adalah dari perbuatan bukan pengganas 
Arab. "Bagaimana seorang yang cuma tahu 
bawa pesawat Caessna dapat 
mengendalikan pesawat yang jauh lebih 
canggih." Dan tindakan Amerika 
menyerang Taliban di Afghanistan adalah 
sesuatu yang amat dikesali. "Tiada bukti 
yang boleh dikaitkan dengan Taliban." 
Beliau mengingatkan semula tentang kes 
yang dibawa oleh Nicaragua ke International 
Court Of Justice. Di mana dalam kes 
tersebut, Amerika telah didapati bersalah 
melatih pemberontak di Nicaragua untuk 
berperang menentang kerajaan yang dipilih 
rakyat Nicaragua. 

Prof. Dr. Shad yang juga merupakan salah 
seorang daripada ahli suruhanjaya yang 
menggubal perlembagaan negara Maldive 
mengulas tentang peranan Naib Presiden 
Amerika Dick Cheney, "Cheney merupakan 
bekas CEO salah sebuah syarikat yang 
menyediakan bahan pertahanan termasuk 
senjata kepada Amerika. Dan dia juga 
bersalam dengan Saddam Huseein selepas 
berjaya membuat urusan perniagaan 
dengan kerajaan Iraq." 

Dalam ucapannya selama lebih satu jam, 
beliau juga turut menyebut tentang faktor 
yang menggalakkan Amerika menyerang 
Iraq, yang antara lainnya untuk 
mentamadunkan manusia dunia ketiga dan 
negara timur tengah. Seperti misi mereka 
yang berlaku pada Zaman Penjelajahan 
Eropah, mereka rasa seperti mereka juga 
punya beban untuk mentamadunkan 
manusia di seluruh dunia. "Mereka fikir itu 
beban orang putih (white man burden) untuk 
mentamadunkan manusia di timur tengah." 

Selain itu menurut beliau lagi, tujuan mereka 
untuk menguasai Iraq adalah untuk 
membantu Israel dan menjadikannya tapak 
tentera di kawasan timur tengah. 
Penguasaan mereka di Iraq juga dapat 
memastikan mereka memonopoli sumber 
minyak yang berkualiti dan menguasai 
sumber air untuk kepentingan rejim Israel. 

Prof. Dr. Shad juga amat sesal keadaan 
yang menimpa dunia sekarang selepas 
tragedi 11 September 2001 . Menurutnya, 
dunia sekarang telah dipenuhi dengan sikap 
prejudis terhadap Islam. "Jangan menilai 
orang Islam di atas kesilapan muslim 



tersebut." Katanya lagi, di dalam al-Quran 
terdapat lebih 200 ayat mengenai keamanan 
telah disebut. 

Sebelum menamatkan ucapannya itu, beliau 
juga ada menyebut, "Pengganas tidak boleh 
diatasi dengan menggunakan kekerasan. 
Punca kepada segala masalah hendaklah 
dicari. Tiada negara yang dapat mengelak 
dari semangat kebebasan. Tiada presiden 
atau general yang boleh mengganggu hak 
rakyat sesebuah negara." 

Beliau juga menggesa kepada yang hadir ke 
majlis tersebut supaya lebih bijak 
menggunakan pena dari menggunakan 
pedang. Beliau memberi cadangan, 
terutamanya kepada para mahasiswa 
supaya menulis untuk menolak dakwaan 
palsu dan menerangkan yang benar. Selain 
itu beliau juga mengingatkan para 
mahasiswa untuk memanfaatkan teknologi 
maklumat terkini dengan membina lebih 
banyak lagi laman web yang sebagai alat 
untuk memerangi keganasan. 

Selain daripada kolukium dan Mesyuarat 
Agung Tahunan, majlis tersebut juga adalah 
sempena memperkenalkan Dekan baru 
Fakulti Undang-undang UiTM iaitu Profesor 
Madya Puan Ramlah Mohd Noh, yang 
menggantikan Profesor Madya Darby 
Mohamad Hashim yang dinaikkan ke 
pangkat yang lebih tinggi. 

*edisi penuh sebelum diedit menjadi 
makalah yang bertajuk Amerika pegang 
peran keganasan dunia : Dr Shad untuk 
Siasahonline.com, bertarikh 21 Mac 2003. 

Logik dan filem 



enulis pernah berbicara dengan 
salah seorang teman yang 
merupakan juga peminat filem- 
filem Inggeris. Katanya, mengapa 
perlu filem-filem yang 
ditontonnya berakhir dengan bahagia. 
Happy ending. Penulis memikirkan 
persoalan yang ditimbulkannya. Malahan 
penulis membangkitkan persoalan sendiri: 
Mengapa semua filem-filem yang penulis 
tonton (terutamanya filem-filem dari 
Malaysia) lengkap-lengkap belaka, seolah- 
olah filem berkenaan (senarionya) terjadi di 
dunia yang sempurna? 




Penulis berfikir, tidakkah tidak logik bagi 
sesuatu filem mengakhiri plotnya dengan 
bahagia; watak utama lelaki akan berkahwin 
dengan watak utama perempuan, yang putih 
akan berjaya kalahkan yang hitam ataupun 
yang jahat pasti akan dikalahkan oleh yang 
baik? Mungkin betul kata Jerry Seinfeld, 
"Sein Language": 

"When you enjoy something, you must 
never let logic get too much in the way. Like 
the villains in all the James Bond movies. 
Whenever Bond breaks into the complex: 
'Ah, Mr. Bond, welcome, come in. Let me 
show you my entire evil plan and then put 
you in a death machine that doesn't work'." 
(Dipetik daripada www.moviecliches.com.) 

Seorang teman penulis yang lain pernah 
menulis sebuah artikel tentang watak utama 
bagi filem-filem Melayu. Katanya, watak 
utama filem Melayu seperti papan. Selapis. 
"Dah jahat, jahat sangat." Filem Melayu 
,terutamanya, sering menunjukkan 
kesempurnaan dunia yang klise. Contohnya, 
kalau adegan sedih, pasti dibuat dengan 
suasana sekeliling yang hujan. 

Sempurnanya manusia apabila adanya 
ketidaksempunaan. Begitulah ciptaan 
Tuhan. Bukan Dia tidak mampu untuk 
mencipta manusia yang sempurna. Tetapi 
inilah kuasa-Nya; ketidaksempurnaan 
menyempurnakan manusia. Kita tidak boleh 
menolak ketidaksempurnaan dalam hidup; 
yang hitam sudah pasti akan dicipta putih, 
yang jahat pasti akan dipadankan dengan 
baik dan begitulah diciptakannya kita 
berpasang-pasangan. 

Seperti yang dikatakan oleh Sheila On 7 
dalam Berhenti Berharap "kenapa adanya 
sang hitam, kalau putih menyenangkan?" 
Seringkali manusia berkehendakkan putih 
tetapi dalam masa yang sama kita tak boleh 
mengelakkan yang hitam. Maka muncullah 
kelabu di antara hitam dan putih. 

Cerita (filem, drama dan tele-filem) yang 
berkisarkan 'Dunia Sempurna' ini 
kebanyakannya beraliran romantisisme 
(cerita [drama, filem dan telefilem] pun 
seperti karya-karya seni yang lain). 
Romantisisme atau hikayat panji. Uda yang 
merantau jauh pastikan ketemu dengan si 
daranya, yang kesepian di akhir naratif. 



Romantisisme membawakan idea dan 
fikiran, yang menyatakan keinginan 
penciptanya (karya seni). "Beginning with 
the late -18th to the mid -19th century, new 
Romantic attitude begun to characterize 
culture and many art works in Western 
civilization. It started as an artistic and 
intellectual movement that emphasized a 
revulsion against established values (social 
order and religion). Romanticism exalted 
individualism, subjectivism, irrationalism, 
imagination, emotions and nature - emotion 
over reason and senses over intellect." 
(http://www.buzzle.com/chapters/arts-and- 
literature_history-and-the-hum) 

Kebanyakkan cerita-cerita jenis ini adalah 
berplotkan kisah cinta, naratifnya seringkali 
bagaikan hidup di alam yang berbeza. Apa 
yang kita idamkan pasti akan dapat. Kalau 
dalam dalam cerita itu seorang ahli bom 
cuba mematikan bom, wayar pilihannya 
pasti tepat dan bom tidak akan meletup. 

Cerita cinta di Malaysia seringkali 
mempunyai watak-watak utama 
bernamakan dengan nama yang sedap 
didengar - mesti memiliki huruf z atau f, 
hidup di tempat yang mewah, memiliki 
kenderaan yang besar-besar dan memakan 
makanan yang enak-enak. Tiada gambaran 
bagi kawasan-kawasan terbiar, setinggan 
dan longkang busuk. Yang ada hanya 
Putrajaya, KLCC, Menara KL, Dataran 
Merdeka dan tempat-tempat lain. 

Baru-baru ini penulis ada menonton sebuah 
drama buatan Malaysia. Drama itu beraliran 
romantisisme dan bernaratifkan tentang 
percintaan. Tempat lakonannya di sebuah 
tanah tinggi di Malaysia dan kehidupan 
watak-watak utama di dalamnya semuanya 
mewah-mewah belaka. Seperti ramalan 
penulis, drama itu pastinya berakhir dengan 
bahagia. Dan plotnya sempurna, 
sesempurna seperti yang kita idam- 
idamkan. 

Si Uda pasti ketemu dengan si Dara pada 
akhir naratif tidak seperti Romeo dan Juliet - 
kematian memisahkan mereka (mengikut 
William Shakespeare, Juliet mati). Maka 
tidaklah dapat bagi mereka (Romeo dan 
Juliet) melepaskan rasa rindu untuk bahagia 



bersama hingga ke ahir hayat - tidaklah 
mereka live happily ever after. 

Agaknya semua watak dalam drama 
tersebut tinggal di dunia berbeza dengan 
penulis. Dan mengalami kehidupan yang 
lain dengan penulis. Yang putih dibalas 
putih, yang hitam dibalas hitam. Dunia 
mereka sempurna! 

Sedangkan ketidaklogikan bukanlah sesuatu 
yang asing bagi filem. Tidak payahlah saya 
mengemukakan seribu macam contoh tidak 
logik yang dipaparkan di dalam filem. Baik 
dalam filem Melayu ataupun filem Inggeris. 

Menurut Hishammudin Rais dalam 
kolumnya Analog, berkata, "filem seram 
sering bergerakdi atas lantai melanggar 
logik manusia dalam naratifnya. Filem 
seram memaksa penonton masuk ke dalam 
logik filem. 

Sering terjadi watak seorang wanita yang 
tinggal dalam sebuah rumah besar tiba-tiba 
diganggu watak jahat. Jika ini berlaku di 
alam nyata, wanita ini akan menelefon polis 
tetapi dalam logik filem wanita ini akan cuba 
mencari siapa yang cuba mengganggu 
beliau. 

Di sini, berlaku pertembungan dua logik dan 
dua realiti. Penonton menjadi gelisah kerana 
mengikut logik penonton polis harus 
dipanggil untuk menyelamatkan keadaan." 

Kenyataan tersebut diambil daripada 
makalahnya yang berjudul Realiti dan Logik 
Filem yang tersiar dalam kolumnya di Berita 
Minggu, pada 1 2 April 1 998. 

Bagi saya pula, "semua filem adalah pada 
asasnya tidak real kecuali dua jenis filem: 1 ) 
filem dokumentari, dan 2) 'filem realiti' 
(adakah filem jenis ini?). 

Saya pernah berbincang dengan seorang 
sahabat saya tentang filem Embun. Dia 
menyanggah tindakan Embun yang datang 
balik ke kern tempat dia pernah kena rogol. 
Tidak logik bagi orang yang telah dirogol 
datang semula ketempat dia dirogol tanpa 
ada rasa trauma. Sebaliknya saya 
mempertahankan Embun. Itu naratif 
filemnya kenapa mahu dipertikai, kita tak 



boleh masukkan logik di alam nyata ke 
dalam logik filem. 

Sekarang saya menonton, melihatkan 
teknik-teknik filem yang saya tonton. Di 
tv/pawagam saya seringkali 'nampak' dolly 
yang di atasnya ada kamera, tukang boom, 
juru solek, pengarah, tukang penataan 
cahayadan Iain-Iain lagi. Sekarang saya 
menonton dengan santai, memikirkan 
sahaja apa yang hendak disampaikan di 
sebalik naskah skrip si tukang skrip. 

Baru-baru ini, ketika cuti perayaan 
Deeparaya, kawan saya ada mengunjungi 
saya. Kami berbual. Antara yang kami 
bualkan ialah mengenai filem. Filem Melayu. 
Dia tidak banyak menonton filem Melayu. Ini 
disebabkan filem Melayu penuh tahyul. 
Saya mengiakan sahaja. 

Saya tidak bersempatan untuk menjawab 
apa yang diperkatakannya pada ketika itu. 
Kalau saya ada peluang untuk berjumpa 
dengannya, mahu saya katakan mana ada 
filem yang tidak tahyul. Bariskanlah filem 
dari pengarah terkenal seluruh dunia. 
Quentin Tarantino, Akira Kurosawa, Steven 
Spielberg, Michael Moore, Peter Jackson 
dan James Cameron. Cuma filem 
dokumentari sahaja bukan tahyul. 

Filem Dari Jemapoh Ke Manchestee arahan 
Hishammudin Rais menampilkan 
ketidaklogikan yang nyata dalam filem 
tersebut. Mengapa kita tidak persoalkan 
motorsikal yang digunakan dalam filem 
tersebut. Dalam filem tersebut, motorsikal 
baru (RXZ, Suzuki 110, Honda EX5 dan 
Iain-Iain lagi — nyaris tak guna skuter) 
digunakan sedangkan suasana dalam filem 
tersebut suasana 70an — George Best, 
polis dengan seragam lama dan sebuah 
kereta lama. Ini kerana filem tersebut 
bukannya filem period. Bukannya filem yang 
meletakkan sesuatu zaman sebagai latar 
yang bergerak seiringan dengan naratif 
sesebuah filem. 

Merupakan sesuatu yang tidak logik untuk 
kita mengembara dengan pedang samurai. 
Pasti akan ada PBT yang menahan anda. 
Kill Bill (volume 1) arahan Quentin Tarantino 
menampilkan filem yang sebegini tidak logik. 
Dan perempuan yang koma hanya 
memerlukan masa berbelas jam untuk pulih 



dan jalan seperti biasa. Kalau ikutkan, kita 
perlu menjalani sesi terapi untuk pulih 
seperti sediakala. 

Tetapi filem-filem Quentin tetap dipuji — 
Pulp Fiction, Reservoir Dog, Jackie Brown 
dan satu bahagian daripada Four Room. Ini 
kerana filem-filemnya mempunyai kekuatan 
skrip. 

Satu lagi ada pihak yang menyatakan 
bahawa filem yang baik menampilkan realiti 
masyarakat. Filem Ada Apa Dengan Cinta 
menampilkan realiti kehidupan pelajar- 
pelajar sekolah menengah di Indonesia. Ya 
betul, Ada Apa Dengan Cinta menerobos 
ruang hidup anak muda di Indonesia. 

Begitu juga dengan filem Andai la Tahu 
(menampilkan realiti seorang penulis), Biola 
Tidak Berdawai (mungkin menampilkan 
realiti orang yang menjaga kanak-kanak 
cacat), Jelangkung (menampilkan 
'perbahasan' tentang metafizik dengan alam 
tahyul), Tusuk Jelangkung (sama seperti 
Jelangkung) dan Daun Di Atas Bantal 
(mungkin menampilkan realiti anak-anak 
gelandangan). 

Tetapi, bagaimana kita tahu bahawa apa 
yang ditampilkan adalah realiti masyarakat 
setempat? Kita tahu bahawa yang 
ditampilkan dalam Berlari Ke Langit, arahan 
Bade Hj Azmi, adalah realiti KL kerana kita 
pernah 'memerhati', tinggal, atau pernah 
tinggal, di KL. Begitu juga filem Jogho dan 
Kaki Bakar arahan U-wei Hj Saari. Realiti 
sesebuah masyarakat hanya diketahui oleh 
masyarakat tersebut dan orang-orang yang 
terlibat dengannya. 



satu@RAH 



Filem The Matrix: Propaganda Komunis? 



ayangan pembukaan filem The 
Matrix:Revolution pada 6 
November, di Russia disambut 
bukan sahaja dengan orang 
ramai bersesak dipanggung- 
panggung, malahan ia juga disambut 
dengan piket dan demonstrasi oleh 
penyokong fahaman komunis negara 
tersebut. 

Seperti yang dilaporkan di web Annanova, 
seramai 32 orang anak muda telah berpiket 
di luar panggung Pushkinskiy - dengan 
mengenakan pakaian berwarna merah, 
memakai helmet tentera Soviet dan spek 




mata hitam ala Matrix - bagi menyambut 
filem tersebut dan merayakan ulang tahun 
Revolusi Bolshevik. 

Web tersebut yang juga sebuah web akhbar 
dan majalah, turut melaporkan bahawa 
seorang daripada ahli Parti Komunis (KPRF) 
telah berkata bahawa, Neo - watak utama 
dalam filem tersebut - adalah seorang 
komunis tulen. Dalam mengulas perkara 
yang sama, menurut web tersebut, Oleg 
Bondarenko, pemimpin pemuda gerakan 
Parti Komunis, berpendapat bahawa Neo 
adalah tidak ubah seperti Lenin, seorang 
revolutioner. 

Dalam perkembangan berkaitan AFP, 
sebuah agensi berita antarabangsa turut 
mengulas berita ini, dan melaporkan 
bahawa anak-anak muda tersebut, yang 
menyertai piket/flash mob, turut memegang 
sepanduk bercahaya yang berbunyi "We are 
NEO-communists 

(Kami Adalah Komunis-Neo [Komunis- 
Baru])" dan "Destroy the Matrix (Musnahkan 
Matrix)". 

Berita yang sama juga turut disiarkan dalam 
web akhbar MoscowTimes.com, sebuah 
web yang beribu pejabat di Russia. Oleg 
Bondarenko juga dipetik, sebagai berkata 
bahawa Parti Komunis adalah dalam 
perancangan untuk menarik minat ramai lagi 
penyertaan dari golongan muda dan salah 
satu daripada usaha mereka ialah dengan 
mengadakan piket atau 'flash mob' ini. 
"Rakyat mungkin menganggap Parti 
Komunis sudah 'pencen', namun kami akan 
ubah persepsi tersebut dengan program 
'Mengemaskini KPRF (Upgrading KPRF)' 
dan 'Kiri Baru (The New Left)'" kata 
Bondarenko yang juga merupakan pengarah 
projek pemuda Parti Komunis. 

Beliau turut menambah, "Kami mahu ramai 
lagi anak muda yang menyertai kami. Dan 
kami juga mahu meyakinkan mereka, 
bahawa KPRF adalah sebuah pertubuhan 
yang cool." 

Di negara ini, seorang penulis, sutradara 
dan pengkritik filem, Sdr Hishamuddin Rais, 
turut menyatakan filem The Matrix berjaya 
membawa persoalan tentang falsafah, 
terutamanya isu berkaitan dengan ideologi, 



selain daripada turut membawa tentang 
persoalan agama. 

Menurut beliau, "Jangan diperbodohkan 
dengan pelbagai aksi dalam filem 
Wachowski brothers ini. Setiap perbuatan 
dan lakonan mempunyai maksud yang 
tersirat. Pelakon tidak di suruh sahaja 
berlakon mengikut skrip, malahan berlaokn 
mengikut kehendak mereka." Beliau 
menambah lagi, "Filem ni, berjaya 
menampilkan imej Buddha, Jesus dan Allah, 
pastikan mata tu terbukak luas bila 
menonton filem ini." 

Beliau berkata demikian ketika sessi Diskusi 
Filem, The Matrix anjuran Universiti Bangsar 
Utama, yang dianjurkan baru-baru ini. 

Seorang professor dari University of Texas 
Arlington, turut berkongsi pendapat yang 
sama dengan Sdr Hisham. Namun profesor 
ini melanjutkan lagi pendapatnya dengan 
mengaitkan filem ini dengan Marxisme. 
Pemikiran Karl Marx yang mencetuskan 
ideologi komunisme, merupakan musuh 
pihak kapitalisme nombor 1. Dan dalam 
filem ini, Matrix ialah sistem kapitalis, 
manakala Neo, Morpheus, dan Trinity 
adalah lambang bagi perjuangan komunis. 

Dalam filem ini, menurut profesor tersebut, 
batteri yang dijadikan bekalan tenaga bagi 
kehidupan robotik di dalam Matrix, adalah 
seperti keringat dan usaha para pekerja, 
yang dimetaforkan sebagai manusia yang 
hidup cuma untuk bermimpi. Beliau berkata 
demikian, seperti apa yang dilaporkan oleh 
Patrick McGee, dalam buletin internet Star 
Telegram. 

Dan seperti perjuangan komunis, revolusi 
adalah penyelesaian, maka begitulah filem 
The Matrix ini. The Matrix: Revolution 
menjadi penutup kepada sebuah siri filem 
yang bukan sahaja berjaya melakukan 
revolusi ke atas teknik perfileman malahan 
turut memaparkan kepelbagaian falsafah 
ideologi dan agama, disebalik layarnya. 



Jiwa Kacau 



ergolakan politik yang berlaku 
dalam negara ini sekarang 
adalah konsekuens daripada 
kerakusan jiwa politikus yang gila 
kuasa dan harta. Perkara ini 
tidak mungkin berlaku tanpa kehadiran 
nafsu dan sifat tamak terhadap unsur 
duniawi yang merosakkan. 

Kuasa dan harta adalah segalanya. Fikiran 
yang lebih banyak menjurus kepada usaha 
untuk berkuasa dan inginkan kemewahan 
yang lebih, lebih daripada yang sepatutnya 
telah merosakkan juga peribadi manusia 
yang sepatutnya luhur dan suci jiwa, 




perasaan dan akal membawa kepada 
kemakmuran kehidupan manusia dan 
akhirat. 

Kewujudan perasaan tamak dan nafsu 
menggila yang lebih pentingkan harta, 
darjat, kuasa dan kemewahan berkait rapat 
dengan sifat ego manusia yang merasa diri 
lebih berkuasa. Keengganan diri untuk 
membawa keluar rasa besar hati, taksub 
pada diri sendiri dan sifat tidak mahu 
mengikut apa yang telah disuruh serta sikap 
menafikan kebesaran sifat tuhan, telah 
mencipta satu makhlukyang hilang punca 
hidup dan tenggelam punca, sesat dalam 
keadaan yang sudah sememangnya sesat. 

Manusia sebagai makhluk ciptaan tuhan 
seharusnya berpandukan hidup kepada apa 
yang telah ditetapkan. Penolakan secara 
terangan atau senyap terhadap apa yang 
diperintah oleh tuhan, melanggar perjanjian 
alam yang sepatutnya yang berkuasa, 
berkuasa terhadap yang tidak berkuasa. 
Kerana yang berkuasa itu berkuasa maka 
berhaklah baginya untuk berkuasa ke atas 
yang tidak berkuasa. 



dalam menyempurnakannya itu kita bantah 
dan enggan, bermakna kita derhaka kepada 
pencipta kita yang maha kuasa lagi 
berkuasa ke atas kita. 



Seharusnya manusia membuat penarikan 
semula kebesaran diri dalam jiwa dan 
menanam kebesaran pencipta yang maha 
agung. Tolak semua daya atau usaha yang 
mencengkam minda dan jiwa daripada terus 
yakin bahawa kita berkuasa ke atas dunia 
ini, kita mampu buat apa sahaja tanpa 
bantuan yang maha kuasa. 

Tolak semua itu, rendahkan diri dan 
mengaku tiada yang mampu termasuk diri 
kita untuk melakukan semua perkara dan 
berkuasa ke atas dunia ini selain dengan 
izinnya. Jika kita tolak penolakan ini 
seumpama kita tolak kewujudan pencipta 
kita. Tundukkan kepala dan terima segala 
takdir yang maha penentu. Yakin dengan 
sepenuhnya terhadap suruhan yang maha 
kuasa, bahawa kejayaan hanya datang jika 
mengikut jalannya. 

Jangan pula kita samakan takdir utusan 
ketuhanan ini dengan ideologi manusia yang 
kita cipta sendiri yang boleh berubah 
mengikut hawa nafsu dan kehendak hati. 
Tapi utusan yang bersifat ketuhanan ini 
perlu diikuti. Jika salah satu perkara asas 



Kawanku Pembunuh! 



ia jadi teman semasa aku 
keseorangan. Ketika aku benar- 
benar memerlukan teman. Bila 
aku berhadapan dengan 
pelbagai masalah. Namakan 
sahaja apa masalahnya. Kewangan, 
perempuan atau pelajaran dia pasti setia 
jadi kawanku. 

Walaupun aku sedar satu dunia panggil dia 
sebagai pembunuh dan aku cuba 
membenci. Tetapi, makin hari aku benci, 
makin sayang jadinya. Aku sanggup buat 




apa sahaja untuk mendapatkannya. Aku 
juga tak kisah jika duit tiada untuk makan. 
Tapi kalau pasal dia. Boleh sahaja. 

Pernah sekali, masa aku kering duit. 
Memang cukup makan sahaja. Tapi kerana 
dia, aku sanggup makan mi segera sahaja 
untuk jimatkan kos. Bila fikir-fikir balik aku 
rasa apa yang aku buat macam tak waras. 
Aku dah jadi macam bukan aku lagi. 

Kalau dulu, ketika aku tak kenal dia, aku tak 
alami masalah macam ini. Taksusah nak 
jimatkan duit. Tak susah keluar malam 
pasal nak cari dia. Penyakit yang aku hidap 
sekarang ini pun tak makin teruk. "Tapi, dia 
amat setia menemani aku." Dia betul-betul 
jadi teman aku. Aku seperti tak mahu 
kehilangannya. 

Ada seorang kawan aku, selalu juga tanya: 
"Kau ini ada banyak masalah ke?" Aku tak 
jawab. Aku cuma diam. Tapi dalam kepala 
otak aku, cuma tuhan sahaja yang tahu. 

Setiap hari aku menginginkan masa indah 
bersamanya. Aku akan rasa lega lepas 
jumpa dia. Dia juga seperti sudah 
menjadi sumber ilhamku. Aku tak dapat 
bayangkan bagaimana keadaan aku 
menulis tanpa kehadirannya. Aku juga tak 
dapat bayangkan bagaimana aku belajar 
tanpa kehadirannya. Aku tak nak 
bayangkan! 

Teman wanita aku tak tahu pasal dia. Ada 
juga terlintas niat dihati nak beritahu. Tapi 
tak mampu. Aku takut teman wanitaku tak 
boleh terima kehadirannya dalam hidup aku. 
Aku takut perhubungan kami sampai ke 
hujung jalan. Aku tak mahu berpisah 
dengan teman wanitaku, tapi dalam masa 
yang sama, aku juga tak mahu untuk 
kehilangan dia. 

Aku tahu, teman wanita aku pasti akan 
membencikannya. Membenci dengan 
sepenuh hati. Serba salah aku jadinya. 
Bagaimana pula jika teman wanita aku 
suruh pilih, sama ada pilihkan dia atau pun 
pembunuh itu. Sudah pasti aku akan mati 
kutu. Tak berdaya untuk menjawab. 

Kawan sebilik, kawan sekelas dan kawan 
sekampung sedar akan perubahan aku 
kerana kehadirannya dalam hidup aku. Ada 



di antara mereka dah mula ubah persepsi 
tentang diri aku. Sudah mula fikir lain pasal 
aku. Aku tak kisah. Aku tak peduli. Aku 
cuma pedulikan dia sahaja. 

Masa depan aku dengan pembunuh ini? 
Aku tak tahu. Aku serahkan pada tuhan 
sahaja. Kalau jodoh kami tak lama, itu 
kuasa tuhan. Tapi kalau sampai mati aku 
akan bersama dia, itu juga takdir. Pasrah! 



Malaysiakini.com Lambang Kebebasan 
Media Siber Malaysia. 



ila sahaja terdengar berita 
tentang serbuan, rampasan dan 
tahanan beberapa kakitangan 
dan cpu komputer milik 
Malaysiakini.com, penulis segera 
tunduk dan mengaduh. Bukannya terkejut 
kerana mereka akan diambil tindakan 
begitu, tetapi kecewa dengan tindakan 
kerajaan menafikan hak bermedia sama 
sekali hak untuk menulis semua wartawan, 




baik yang di bawah Malaysiakini.com 
mahupun wartawan di syarikat-syarikat 
penerbitan yang lain. 

Kebebasan media di negara ini sekarang 
dan sebelumnya sudah berada di titik sama 
ada mahu kebelakang atau kehadapan. 
Cuma disebabkan oleh laporan polis yang 
dibuat oleh Pemuda UMNO, Polis sudah 
cukup melatah seperti bertindak bukan 
mengikut kemampuan mereka sendiri, tetapi 
seperti mengikut suatu telunjuk ghaib. 

Kejadian seperti ini sepatutnya tidak terjadi 
di sebuah negara yang cukup komited 
memperjuangkan haknya dan dunia ketiga 
secara keseluruhannya. Negara yang 
diwakili oleh pemimpin yang cukup lantang 
di luar, namun cukup takut di dalam 
negaranya sendiri, sekali lagi menggunakan 
polis sebagai instrumen pembekal kuasa. 
Tindakannya kali ini seperti tindakan 
penutupan sekolah agama rakyat, sama 
sekali menafikan hak rakyat untuk menerima 
maklumat yang cukup telus dan seimbang. 

Sememangnya negara kekurangan undang- 
undang yang itu. Undang-undang untuk 
menerima maklumat atau 
right to access information. Walaupun di 
dalam Perlembagaan tidak dinyatakan 
tentang hak untuk menerima maklumat, 
kerajaan yang cukup komited dalam 
memperjuangkan nasib rakyat seharusnya 
lebih mengetahui tentang hak ini, dan 
sepatutnya berhak mengiakan segala 
penerimaan maklumat oleh rakyat. 



Bertahan walaupun sudah sekian lama ujud 
di alam siber ini. Dari edisi yang percuma 
hinggalah yang berbayar, Malaysiakini.com 
masih mampu hidup, walaupun dalam 
keadaan serba kekurangan dari bentuk 
wang ringgit. 

Laman web yang juga terkena percikan 
semangat reformasi ini walupun disyaki 
beberapa pihak tentang keseimbangannya 
masih lagi mengutarakan dan menyiarkan 
berita-berita yang telus dan tidak berat 
sebelah. Selepas beberapa kontroversi 
yang pada realiti sebenar menjadi dilema 
untuk terus ujud, Malaysiakini.com masih 
terus gagah melayari samudera perubahan 
negara. Menjadi agen perubahan dalam 
aspek kewartawanan bebas dan media siber 
merupakan satu tanggungjawab berat yang 
harus dipikul oleh Steven Gan dan anak- 
anak buahnya. 

Biarkanlah mereka menyerbu! Biarkanlah 
mereka menahan! Biarkanlah mereka 
merampas! Namun perjuangan pasti tetap 
akan diteruskan. Malaysiakini.com dan Iain- 
lain media siber harus bersama-sama 
menjalankan tugas mereka dalam menjadi 
fungsi utama kebebasan media. Lagipun, 
bukankah maklumat dan ilmu jua menjadi 
ibu segala perubahan manusia. 



Cukuplah dengan sekatan melalui undang- 
undang yang tidak lengkap penunjuknya. 
Akta Rahsia Rasmi, Akta Keselamatan 
Dalam Negeri, Akta Penerbitan dan Mesin 
Cetak dan Akta Hasutan menjadi semacam 
penghalang kepada kewujudan kebebasan 
media di negara ini. Namun dengan ruang 
yang cukup sempit Malaysiakini.com masih 
mampu menjana perubahan dalam 
kebebasan media siber negara. 

Mungkin Steven Gan sekarang ini sedang 
bersedih tentang cpu komputernya, namun 
beliau tidak akan sedih lama jika beliau 
cukup tahu tentang apa yang diperjuangkan. 
Wartawan dan kolumnis buangan The Sun 
itu masih boleh berbangga dengan 
perjuangannya. 



Rokok Nan Sebatang. 



II A maran oleh kerajaan Malaysia: 
#\ Merokok membahayakan 
/ \ kesihatan". Itu amaran yang 

| pasti ada pada setiap kotak 

rokok pelbagai jenama di Malaysia. 
Memang jelas tulisannya. Terang. Ringkas 
dan padat. Malahan, aku juga faham 
maksudnya. 

Tapi kotak rokok yang baru aku beli tadi 
berlainan sedikit. Tertulis di kotak rokok 



tersebut, "Merokok Dapat Menyebabkan 
Serangan Jantung dan Impotensi." Rokok 
ini diimport dari negarajiran Indonesia. 
Atau boleh aku katakan dengan lebih tepat 
sekali, diseludup. Harganya berbeza dari 
yang biasa aku beli. RM3.00. Kata pekedai 
tersebut, ia rokok asli. Bukan tiruan. Aku 
faham. Mungkin taktik atau strategi pekedai 
nak kaut untung lebih. Sekali lagi aku 
faham. 

Macam yang aku tulis tadi - "memang jelas 
tulisannya". Bukan sahaja jelas tapi mudah 
difahami. Aku rasa semua yang merokok 
pasti akan faham maksudnya, sama seperti 
aku. Memang ia bahaya untuk kesihatan. 
Memang ia boleh menyebabkan serangan 
jantung. Memang ia boleh menyebabkan 
mati pucuk. Tapi masih juga merokok. 

Ini memang tabiat manusia. Sudah tahu 
bahayanya, lagi mahu dibuatnya. lalah, 
bukankah yang terlarang itu suatu godaan? 
Dan bukankah yang bahaya itu suatu 
cabaran. Tambah-tambah lagi aku ini. 
Sudahlah berpenyakit, lagi pula mahu 
merokok. Rakan-rakan sudah ramai yang 
melarang. Nasihat pun ada. Tapi nak buat 
macam mana, memang sudah tabiat aku. 
Memang aku mahu 

mati cepat agaknya? Memang mahu bunuh 
diri! 

Orang lain sibuk mahu berhenti merokok, 
aku baru mula mahu hisap rokok. Mungkin 
keadaan sekeliling atau pun perubahan diri 
aku, buat aku jadi macam ini. "Jangan nak 
salahkan orang. Mengaku sahajalah itu 
salah diri sendiri". Memang kelemahan aku 
agaknya. Mudah terpengaruh. 

Tapi dalam masa yang sama, aku cuba juga 
tidak mahu terpengaruh. Kalau orang lain 
hisap rokok buatan Amerika. Buatan Multi- 
Nasional Corporation@Kapitalis. Aku mahu 
hisap rokok buatan Asia. Buatan yang 
kurang kapitalisnya. Mungkin naktunjukkan 
yang aku bencikan kapitalis. Atau mungkin 
aku tidak mahu membantu dalam 
perlaburan memperbesarkan lagi syarikat- 
syarikat yang kapitalis tersebut. 

Alih-alih, terdengar pulak cerita dari seorang 
kawan yang mengatakan bahawa rokok 
jenis yang aku hisap ini pun buatan dari 
kaum imprealis juga. Aku mati kutu. Tak 



tahu nak kata apa. Tapi dalam masa yang 
sama tangan aku terus keluarkan sebatang 
lagi rokok. Aku hisap. Aku puas! 

Tak tahu apa pasal aku merokok. Nak cari 
idea agaknya. Ataupun nak bebaskan diri 
dari tekanan. Mungkin. Berjaya. Tak tahu. 
Mungkin. Boleh cuba kalau nak tahu. 
Kawan-kawan rapat aku memang terkejut 
dengan perubahan diri aku yang ini. Mereka 
tak terkejut aku simpan rambut panjang. 
Mereka tak terkejut aku mula pakai seluar 
pendek. Mereka tak terkejut aku dah mula 
fikir pasal penampilan diri. Tapi mereka 
terkejut aku sudah mula hisap rokok! 

Sebatang lagi aku ambil untuk hisap. 
Tinggal lagi sebatang. Ya. Tinggal lagi 
sebatang. Perkara yang paling berat dalam 
dunia bagi aku sekarang. Masalah yang 
sama berat seperti beratnya penduduk 
dunia mahu terima perang Amerika ke atas 
Iraq. Masalah rokok habis. Lagi berat jika 
kawan serumah juga sudah mula kehabisan. 

Pelbagai jalan, kerajaan yang dipilih 
sekarang cuba menyelesaikan isu rokok. 
Mahukan rakyatnya tidak merokok. Salah 
satu daripadanya ialah dengan menaikkan 
cukai rokok. Cukai rokok naik, harga pun 
naik. Tapi apa yang aku nampak - rakyat 
makin kuat merokok. Masalah tak selesai 
juga. Itu belum campur kempen dan 
promosi "gaya hidup cool tanpa rokok." 

Masalah juga bila dapat teman wanita yang 
tak sukakan teman lelakinya bertabiat 
merokok. Setakat hari ini, aku masih tak 
bagitau lagi teman wanita aku tentang tabiat 
buruk aku yang ini. Bila jumpa dia, aku tak 
merokok. Bila jumpa dia lewat beberapa 
hari kebelakangan ini, performance aku 
menurun. Lepas makan selalu aku tarik 
muka sepuluh sen. Tak dapat merokok. 
Aku pun tak tahu nak jelaskan pada dia. 
Takut dia marah. Dia tinggalkan aku. Tapi 
kalau dia betul sayangkan aku, dia mesti 
terima tabiat buruk aku. Dia mesti terima 
aku seadanya. Dia mesti terima baik buruk 
aku. 

Memang aku mula merokok sejak dari 
sekolah menengah lagi. Tapi pada masa 
itu, aku tak terketagih lagi. Aku masa itu 
cuma tumpang kawan hisap. Lepas sekolah 
menengah, aku henti tabiat buruk aku itu. 



Paru-paru aku kira selamatlah juga dari 
asap rokok. Walaupun masih tercemar lagi 
dengan asap rokok orang lain. Kira hebat 
juga aku dapat tahan merokok masa itu. 
Tapi sejak setahun sudah aku mula 
mengalah. Mengalah dengan tabiat buruk 
yang ini. 

Paru-paru aku mula tercemar dengan asap 
rokok sekarang. Sudah setahun aku 
mulakan tabiat buruk yang ini. Mula-mula 
rokok daun. Kemudian aku mula hisap 
rokok batang. Sekarang rokok kotak pula. 
Setiap hari satu kotak paling kurang. Setiap 
hari paling kurang RM2.30 duit aku habis 
pada rokok. Bakar duit dengan tabiat buruk 
yang ini. Bakar RM2.30. Sebulan aku 
bakar RM69. Setahun aku bakar RM828. 
Banyak benda yang aku boleh beli dengan 
jumlah duit yang itu. 

Yang kali ini rokok aku terakhir. Aku ambil. 
Aku bakar hujungnya. Bila sudah mula 
terbakar rokok itu, aku mula sedut asapnya. 
Aku tarik, kemudian aku hembus. Terasa 
nikmatnya. Nikmat apa? Aku tak tau nak 
jelaskan. Kalau mahu tahu, baikcuba. 
Sekarang rokok yang sebatang pasti akan 
habis. Aku mula fikir nak keluar cari sekotak 
rokok lagi. Di sini tiada masalah. Kedai 24 
jam banyak dibuka. Cuma kerajinan sahaja 
yang diperlukan untuk keluar. Tapi dalam 
keadaan macam ini, apa sahaja sanggup. 
Sanggup kerana rokok nan sebatang! 



Surah Ke Langit Buat Rachel Corrie. 



ajahmu ayu. Rambut lurusmu 
berserta wajah putih gebumu 
mencerminkan keindahan budi 
pekertimu. Biar sahaja aku 
bagaikan engkau seperti 
bidadari di syurga langit tinggi. Bidadari 
yang tidak terperi dengan kejelitaan gadis- 
gadis remaja seusia denganmu. 

Namun wajah cantikmu tidak menjadi suatu 
godaan berahi buat tentera-tentera zionis 
yang kejam itu. Bagaikan tiada perasan 
(lebih terukdari haiwan), mereka (tentera- 
tentera itu) melanggar tubuh manismu 
dengan sebuah jentera pembajak. Habis 
tubuhmu. 

Aku yakin, sekarang kau berada di tempat 
impianmu. Tempat yang tidak bisa didiami 
oleh manusia-manusia seperti mereka- 
mereka itu. Aku pasti juga yang engkau 
puas dengan kematianmu itu. Perjuangan 
engkau sudah selesai. 

Bila darah yang mengalir dari tubuhmu 
mengeluarkan bau syurga idaman manusia, 
terbayarlah juga hutang darah Ali, Masirah, 




Nuha dan anak dalam kandungannya, dan 
Iain-Iain yang menjadi mangsa kezaliman 
zionis dan sekutunya. 

Mungkin engkau sudah lupa agaknya saat 
manis masa remaja. Berlari berkejaran 
dengan kekasihmu di taman sambil 
bernyanyi. Bermain bowling meriah dengan 
rakan-rakan. Mencari ilmu yang tidak 
mempunyai had sempadan. Berkerja 
mencari kemewahan hidup di dunia, sama 
seperti anak-anak muda lain yang seusia 
denganmu. 

Atau mungkin juga engkau masih ingatkan 
lagi perkara-perkara itu. Tapi demi kerana 
hati tulusmu itu, engkau sanggup 
melupakannya buat sementara. Oh, 
sungguh mulia dirimu. Engkau lebih 
pentingkan manusia yang bukannya satu 
bangsa denganmu berbanding peluk cium 
dengan kekasihmu. Yang bukannya juga 
satu kepercayaan denganmu. 

Jika aku lelaki, sudah pasti engkaulah gadis 
remaja idamanku. Inginku impikan hidup 
semati denganmu. Akanku rentasi hidup ini 
walaupun pastiku tahu ranjau duka akan 
mendepani kisah cinta kita. Jika aku pula 
aku ini gadis sebaya denganmu, biar sahaja, 
aku menjadi teman setiamu. Pasti akan 
kudengar setiap masalahmu, kisah suka 
duka hidupmu. 

Aku mahu beritahu sekarang. Jikasemua 
ini berlaku pada diriku. Aku tidak mampu 
menjadi sepertimu. Aku tidak mampu 
memilih kemuliaan seperti mu. Aku tidak 
mampu meninggalkan kekayaan dan 
kesenangan dunia kerana orang lain. Aku 
juga tidak mampu mahu meninggalkan 
kekasihku kerana perjuangan. Aku tidak 
mampu Rachell. 



juga masih terdengar lagi suara rintihanmu. 
Terngiang-ngiang lagi di telingaku ini, 
tangisan kesakitanmu. Dan aku di sini, 
diam, tidak menolongmu. Apakah jenis 
manusia aku ini? Dosa aku padamu, tidak 
dapat terbalas selagi segala kezaliman di 
bumi suci itu tidak dihapuskan. 

Aku akan terus termanggu dengan peristiwa 
sedih lagi berdarah yang menimpa dirimu 
itu. Manggu aku, aku yakin tidak seorang. 
Manggu aku berteman. Tidak seperti kau 
sekarang. Biar sahaja menanggung dosa. 
Biar sahaja kami yang teruskan perjuangan 
ini pikirku. 

Dosa ini memang milik kami. Manusia yang 
tidak pernah mahu mengerti tentang 
kezaliman. Yang terus mahu diam walau 
kezaliman jelas di depan mata. Membiarkan 
adalah suatu kezaliman dan cara itu jugalah 
yang aku lakukan ke arah situasimu ini. 

Rachel, jika kau membaca surah ini . . . 



Langsung juga aku putus asa dengan 
perjuangan, tidak mampu berkorban. 

Kemuliaanmu luar biasa. Kekuatan jiwamu 
juga luar biasa. Aku tidak reti mahu 
bandingkan dirimu dengan sesiapa yang 
seusia denganmu dan juga sezaman 
dengan kita sekarang. 

Aku tahu susuk tubuhmu sakit ketika itu. Di 
kala, jentera raksasa itu melanggari, 
merempuh dan menodai diri sucimu. Aku 



Dari Labirin Politik Khalid Jaafar 



olitik menurut Khalid bagaikan 
labirin. Mulla Sadra pula jadi 
sanjungannya dalam 
membahaskan isu berkenaan 
Islam. Pandangannya terhadap 
Amerika cukup berbeza. Dan pegangannya 
kepada perubahan amat jelas. 

Pertama kali berjumpa dengan beliau, ialah 
di pejabat Siasah. Suatu detik yang pasti 
saya tidak akan lupakan - berjumpa dengan 
salah seorang penulis yang saya kagumi. 
Bukan kerana cara beliau menulis, tetapi 
kerana pegangannya yang jelas dan berani, 
serta kepelbagaian sumber rujukan yang 
dibuat sebelum mula menulis sesuatu karya. 
Dari sumber Greek, Yunani dan Roman 
purba, hinggalah kepada sumber al-Quran, 
hadis dan ulama-ulama besar Islam, beliau 
seperti tidak pernah tinggal satupun 
daripada bahan bacaan yang ada dalam 
dunia ini. Dan tabiat membacanya ini benar- 
benar menggalakkan saya - membacalah 
untuk menulis dengan baik. 

Buku Tumit Achiles yang baru sahaja terbit, 
merupakan sebuah himpunan karya-karya 




dari kolumnya yang pernah disiarkan di 
Buletin Keadilan dan majalah Siasah. 
Sentiasa, kolum-kolumnya pedas. Sinis. 
Dan mengundang pembaca untuk berfikir 
dengan lebih lanjut. 

Buku ini dipisahkan kepada lima bab. 
Kesemua bab-bab tersebut mengcakupi 
permasalahan berkenaan agama, politik, 
terrorisme dan perang, isu Anwar lawan 
Mahathir dan esei-esei lain yang berkaitan 
dengan isu semasa. 

Benar kata pengantar, Eddin Khoo nampak 
jelas dengan tulisan Pak Khalid. "Sikap 
romantis dan idealis (yang sangat perlu 
kepada seorang pemikir) wujud di hampir 
kesemua esei yang dimuatkan dalam Tumit 
Achilles' ~ hasil tulisan singkat Khalid 
Jaafar." Beliau memang seorang yang 
bercita-cita tinggi, meluahkan apa yang 
dilihat dan menegur apa yang beliau 
rasakan tidak selesa. 

Dari lebih 60 buah artikel, Labirin Politik 
merupakan artikel yang paling saya minat. 
Keupayaan beliau menulis, menentang apa 
yang ada disekelilingnya - termasuk arus 
Reformasi. Benar-benar saya kagumi. 
Jelas dalam artikel tersebut pegangannya, 
"begitupun seorang penulis, meskipun orang 
parti tetap ada setitik dua darah anarkis 
yang mengalir dalam tubuhnya. Dia tidak 
akan jadi seratus peratus kompromis. Dan 
dalam pimpinan Keadilan semua 
mengetahui bahawa pendirian saya dalam 
hal-hal tertentu lari dari pendirian majoriti 
pimpinan parti. Tentang negara Islam, 
hudud, persamaan gender, pendirian saya 
tidak popular. Saya juga mendedahkan 
ketidakseimbangan kenyataan BA dan NGO 
tentang Iraq. Bukan sekadar saya suarakan 
dalam mesyuarat-mesyuarat tertutup 
bahkan saya tulis dalam kolum saya 'Amat 
Amati'." 



ketika itu pertimbangan yang adil boleh 
diberi kepada tulisannya. Kadang-kadang 
ada tulisannya yang pantas kita akan bagi 
kebenaran. 

Buku ini secara keseluruhannya 
membenarkan kata-kata Robert Down, 
bahawa buku sebenarnya suatu benda yang 
bernyawa, bertenaga dan punyai 
kemampuan menghasilkan ledakan. Robert 
Down mengulas lebih lanjut mengenai ciri 
istimewa sebuah buku. Katanya buku 
bukan suatu benda jinak dan tidak 
bertenaga. Tetapi buku sebenarnya 
menjadi semacam duri dalam daging yang 
mampu hidup bersemangat, mempunyai 
kuasa untuk merubah keadaan. Baik 
menjadi suatu keadaan yang lebih baik, 
mahupun menjadikkan keadaan tersebut 
jadi lebih buruk lagi. 
Inilah yang dikatakan oleh penulis dan 
pejuang kemerdekaan Tanah Melayu satu 
ketika dahulu, Syeikh Mohd. Salim Khalali, 
tentang peranan seorang penulis. Dan buku 
ini mampu menjadi petunjuk seperti apa 
yang dikatakan beliau, "mengingatkan mana 
yang lalai dan menjagakan mana yang tidur, 
menunjukkan mana yang sesat dan 
menyampaikan suara yang menyeru dengan 
kebajikan." 

Biarpun tidak semua yang tertulis di 
dalamnya betul. Namun berikanlah ia satu 
pertimbangan yang adil. Biarkan akal yang 
mengadili, jangan emosi. Seperti buku ini 
lahir jadinya - dari akal seorang pemikir, 
seperti kata Eddin Khoo yang mengakhir 
ayat akhir kata pengantarnya dalam buku 
tersebut, "Ya, pemikir itu harus berkata, 
bersama dengan penyair Amerika Robert 
Frost: 'Dua jalan bercabang di hutan; dan 
aku/Aku memilih jalan yang kurang 
dilintasi/Dan itulah bezanya.'" 



Ya! Dalam buku ini juga terdapat beberapa 
artikel yang menunjukkan pandangannya 
tentang isu perang di Iraq. Ya! Memang 
pandangannya agak lari dari arus perdana. 
Arusnya kurang popular. Sekali baca pasti 
akan rasa pandangannya tidak berasas. 
Namun baca sahaja mungkin tidak cukup. 
Tulisannya harus diselidiki dan dianalisis 
benar-benar. Apabila fikiran sudah mula 
menguasai emosi kembali, maka pada 



Nirvana, Dunia Artis dan Syarikat 
Rakaman Besar. 



ematian lagenda grunge rock 
dunia Kurt Cobain, hampir 
sepuluh tahun yang sudah amat 
mengejutkan. Riwayatnya 
ditamatkan oleh senapang patah 
kepunyaan beliau sendiri. Mukanya pecah. 
Trigger senapangnya tidak sempat dihalang 
dari dipetik. Meninggalkan satu nota akhir, 
bagai wasiat. 

Namun, kematian beliau menjadikan 
kumpulan muzik yang dikepalainya iaitu 
Nirvana terus melonjak naik, hampir ke 
seluruh dunia. Popularnya kumpulan 
tersebut turut juga dirasai di negara ini. 
Kutipan jualan albumnya juga turut naik di 
seluruh dunia. Dan keuntungan hasil dari 
jualan tersebut dilaporkan hampir mencecah 
ratusan juta dolar. 

Baru-baru ini, isu royalti kumpulan muzik 
tersebut menjadi kontroversi. Pertelagahan 
antara pihak syarikat rakaman dengan ahli- 
ahli dalam Nirvana menjadi kecoh sebentar 
di Amerika dan dunia kapitalis sekelilingnya. 




Chris Novoselic, Dave Grohl sibuk melayan 
hak masing-masing ke atas jumlah royalti 
tersebut. Tak ketinggalan, isteri Cobain 
sendiri, pelakon dan vokalis kumpulan Hole, 
Courtney Love, juga mahukan haknya. 

Peritiwa Kurt Cobain ini adalah sebahagian 
peristiwa dari yang pelbagai lagi tentang 
kemusnahan hidup artis di tangan syarikat- 
syarikat rakaman besar. Hakikatnya, artis 
tidak mampu lawan. Artis mesti juga terima 
hakikat - dia hidup dalam dunia kapitalis 
yang mengizinkan segalajenis eksploitasi. 
Cacat cela sistem ekonomi itu patut kita 
terima, kerana kita juga yang ciptakannya. 

Namun, perlulah ada perimbangan dari segi 
ini. Dalam konteks artis rakaman sekarang 
terutamanya yang berada di negara ini, kita 
perlu tahu hak. Perlu ambil segera 
autonomi. Seperti yang dilakukan oleh 
segelintir artis di barat, contohnya, Sex 
Pistols dan Rage Against The Machine. 
Kumpulan-kumpulan muzik ini tahu hak 
mereka. Bila tak puas hati, mereka akan 
protes. Mungkin ramai yang masih ingat 
lagu E.M.I dari Sex Pistols, dan kejadian 
Sony Music Corporation membawa Rage 
Against The Machine ke muka pengadilan 
kerana menghina perjanjian syarikat 
tersebut. 

Mereka mengkritik syarikat rakaman mereka 
sendiri, bukan mahu menentang, ataupun 
tidak setuju dengan semua perkara syarikat 
rakaman anjurkan. Cuma, mereka mahukan 
hak mereka. Mana yang telah dicerobohi, 
dan mana yang tidak. Mana yang 
sepatutnya diikut dan mana yang tidak. 
Mereka bukannya setia membuta tuli. 

Di Malaysia, jika kita lihat, peluang artis 
negara ini mahu keluar negara dan 
mencuba nasib di sana amat cerah. 
Syarikat rakaman besar multi national 
coporation dunia punyai kuasa terhadap 
mereka. Oleh itu, pasaran luar negara bagi 
artis-artis di sini memang ada. Namun 
perkara sebaliknya berlaku. Artis negara ini 
masih belum lagi terdedah dengan 
persekitaran luar. Melainkan satu dua 
pertandingan kecil yang dimasuki dan 
selebihnya ruang untuk mereka masih lagi 
tertutup. Sedangkan artis luar, sejak dari 
tahun berapa, sudah mula established di 
negara ini. 



Bakat dan kemampuan artis-artis dalam 
negara sememangnya tidak boleh 
disangkal. Satu dua nama seperti Sheila 
Majid, M. Nasir, Too Phat, Yassin, Noraniza 
Idris dan Siti Norhaliza sudah cukup kuat 
untuk mewakili negara ke pentas 
antarabangsa. Muzik nyanyian mereka 
punyai elemen yang pasti boleh menarik 
minat pendengar-pendengar muzik di 
Eropah dan Amerika Syarikat. Namun 
mereka cuma mencipta nama di negara- 
negara Asia sahaja seperti Jepun, Indonesia 
dan Singapura. 

Semacam sudah ada peraturan bahawa 
muzik mereka yang unik dan menarik 
tersebut tidak boleh keluar. Lihat sahaja 
pelbagai polisi serta syarat untuk mereka 
memindahkan bakat mereka keluar. 
Perlukan itu. Perlukan ini. Dan akhirnya 
kemampuan mereka tidak berkembang. 
Bagaimana dengan Avril Lavigne di Kanada 
yang popular di Amerika. Dan bagaimana 
pula, lagu Addictive nyanyian True Hurts 
yang menampilkan muzik serta nyanyian 
latar Lata Mageshka, popular di Amerika. 

Dan Lata Megeshka, sekarang sedang 
bertarung dengan syarikat rakaman dan 
True Hurts yang mengeksploitasi lagunya 
tanpa mendapat izin beliau terlebih dahulu. 
Nyata, lagu-lagu dari India terutamanya dari 
filem-filem Bollywood jika betul cara 
pemasarannya, boleh laku di Amerika. 

Saat ini, mungkin ramai komposer negara ini 
sudah mula putus asa untuk menggubah 
lagu. Khabar-khabar ada mengatakan 
mereka-mereka ini betul kecewa dengan 
syarikat rakaman besar multi nasional 
corporation dari luar negara. Menurut 
sesetengah sumber mereka ini sudah mula 
putus asa dan sudah cuba untuk melakukan 
yang terbaik supaya lagu-lagu mereka dapat 
menembusi pasaran antarabangsa. 

Tapi hasilnya tiada. 

Sampai bila lagi agaknya, artis-artis 
Malaysia mahu melukut di tepi gantang. 
Hanya jadi mangsa eksploitasi pedagang 
muzik. Tidakkah mahu cemburu dengan 
prestasi artis-artis Indonesia yang sudah 
mula mendapat sambutan di negara orang- 
orang kulit putih. Padi, Dewa dan Slank 



sudah pun popular di Australia. Anggun 
yang berhijrah ke Belanda juga sudah mula 
dapat tempat di Eropah dan Amerika 
Syarikat. Rif dan Padi pula sudah berjaya 
menempatkan kumpulan mereka di dalam 
album kompilasi bertaraf antarabangsa. 

Dan pencapaian artis atau penyanyi 
Malaysia hanyalah menang Pertandingan 
Nyanyian Uzbezkistan sahaja, yang tarafnya 
belum sampai antarabangsa. Itupun sudah 
mula mahu jadi ayam berkokok satu 
kampung. 

Seorang pengacara satu rancangan talk- 
show stesen tv tempatan, yang juga 
merupakan seorang artis berkumpulan 
negara ini, pernah menyatakan bahawa artis 
hanya mendapat untung royalti tak sampai 
10% dari penjualan album mereka. 
Selebihnya, wang jualan adalah untuk 
agihan kepada komposer, krew penerbitan, 
duit sewa studio, syarikat rakaman yang 
menerbitkan album mereka, orang tengah 
dan pekedai-pekedai. Dan sudah pasti yang 
mendapat untung yang paling besar ialah 
syarikat rakaman dan pemodal-pemodal 
tengah. 

Dan apabila album-album mereka dicetak 
rompak, mereka menangis-nangis seperti 
mak kehilangan anaknya. Sedih dan resah 
dengan keadaan cetak rompak sekarang. 
Pada hal mereka cuma mendapat tak 
sampai 1 0% pun dari untung jualan. Dan 
mereka juga sebenarnya sedang menangis 
bagi pihak syarikat rakaman besar dan 
pemodal-pemodal tengah yang mendapat 
hasil lumayan dari jualan album mereka. 

Kurt Cobain, teraju utama kumpulan 
Nirvana, nampaknya layakdigelar mangsa 
keadaan. Eksploitai muzikdan kematiannya 
memang memeritkan. Keuntungan dari 
ideanya langsung tidak dihargai oleh 
sesiapa. Dan Cobain yang menghadapi 
krisis hidup ketika itu terpaksa mencari 
jawapan dengan kematian. Dan yang paling 
menariknya dia tidak mendapat untung apa- 
apa dari kematiannya itu. 

Biarkanlah mereka dengan telagah mereka. 
Kurt Cobain sudah pasti tidak akan merasa 
sesen pun wang royalti dan untung tersebut. 
Dan Nirvana akan tetap terkubur bersama- 
sama legasi Cobain. Namun, persoalannya 



sekarang, berapa banyak lagikah Nirvana 
yang perlu muncul. Dan berapa banyak 
lagikah kumpulan muzikyang mahu terus 
dieksploitasi dengan syarikat rakaman. 

Autonomi dan kebebasan dalam sistem 
demokrasi patut juga di amalkan dalam 
perlaksanaan kumpulan muzik atau Iain-Iain 
jenis artis rakaman seni. Moga-moga 
selepas semua penghibur-penghibur ini tahu 
hak mereka dan tahu autonomi diri masing- 
masing, Kurt Cobain boleh terus aman 
dalam pusaranya menjawab soalan-soalan 
dari tuhan. Rest In Peace! 



Dari Hal Mumia dan Anak 



enurut seorang rakan, sebelum 
diketahui tentang mumia, pihak 
kolonial yang menjumpainya 
satu ketika dahulu telah 
menjadikan mumia-mumia ini 
sebagai bahan bakar. Ini disebabkan, ianya 
mudah bakar. 

Amalan mengawetkan mayat sebagai 
mumia ini bermula sejak beberapa ribu 
kurun yang lampau. Amalan ini menjadi 
kegilaan firaun-firaun Mesir dan segala 
bangsawan yang berada di bawah tampuk 
kekuasaannya. Tujuannya, adalah untuk 
mengekalkan bentukdan rupa sebenar 
mereka yang dimumiakan tersebut. 

Tanpa kita sedar, kegilaan firaun-firaun ini 
sebenarnya telah menjadi kegilaan 
kebanyakan manusia dan ia juga telah 
mempengaruhi manusia masa kini. 

Kebanyakan ibu bapa, mahukan anak-anak 
mereka menjadi seperti mereka, baik dari 




segi luaran mahupun dari hal dalaman. 
"Ayah nak kamu jadi macam ayah. 
Berjuang demi negara," kata seorang 
pejuang kemerdekaan kepada anaknya. 
"Mereka tu, bukan macam kita dulu, rambut 
je sama, tak bertegur sapa pun," seorang 
orang tua bercakap dengan rakan lamanya 
mengenai anak-anak zaman sekarang. 

Bagi mereka yang kuat agamanya dan 
mengikuti jemaah-jemaah seperti tabligh, al- 
Arqam, tarekat Naqsyabandi atau mana- 
mana ajaran, juga berkehendakkan anak 
mereka mengikuti jemaah-jemaah 
seperti yang mereka ikut. Akhirnya, anak- 
anak tak mampu nak buat 
keputusan sendiri dan menentukan nasib 
hidupnya secara sendiri. 

Berapa banyak anak-anak yang dikatakan 
derhaka apabila tidak menertai parti yang 
bapa atau ibu mereka ikut. "Kamu kena 
masuk PAS, macam bapak. Kalau masuk 
PAS nanti dapat masuk syurga." kata 
seorang pengikut PAS kepada anaknya. 
"PAS tu Parti Ajaran Sesat, baikla kamu 
masuk UMNO, UMNO dah bagi 
pembangunan kepada negara. Kalau tak 
disebabkan UMNO, tak dapatlah kamu 
hidup macam sekarang ni." ini pula dialog 
yang mungkin diucapkan oleh seorang ahli 
UMNO kepada anaknya pula. 

Kesimpulannya, kebanyakan ibu bapa mahu 
anak mereka jadi seperti mereka. Atau 
kalau tidak pun, mahu seperti yang mereka 
sendiri mahu. Apabila seseorang remaja itu, 
mencapai usia dewasa dan mampu hidup 
dengan sendiri, maka berilah mereka 
peluang untuk hidup dengan sendiri. 

Ibu bapa, hanya ada kuasa menasihat, dan 
mereka tidak boleh mengharapkan yang 
nasihat mereka itu patut dituruti. 
Terpulanglah kepada anak-anak untuk 
mencari baik buruk dari nasihat yang diberi. 
Dan sebagai seorang ibu bapa, 
seharusnyalah mereka menghormati 
keputusan anak-anak, walaupun mereka 
tahu ianya pasti keputusan terburuk bagi 
anak-anak mereka itu. Mungkin dari situ 
akan berlaku suatu proses pembelajaran 
bagai pihak anak-anak, dan melalui 
keputusan buruk yang mereka ambil itu, 
akan timbul kesedaran dan lama kelamaan, 
mereka akan matang dengan hidup. 



Bukankah "latihan itu akan 
menyempurnakan manusia"? Maka 
anggaplah mereka sedang melatih diri 
mereka. Akhirnya, dengan harapan dan doa 
ibu bapa, pasti mereka akan menjadi 
manusia berguna juga. 

Ini mungkin rintihan aku sebagai seorang 
anak yang tidak lagi menghadapi masalah 
dan menjadi seorang ibu atau bapa. 
Mungkin sekarang aku tidak fahami apa 
yang mereka mahu. Mungkin juga 
sekarang, aku tidak fahami apa yang orang- 
orang tua selalu katakan, "orang tua makan 
dulu garam dari orang muda." Cuma apa 
yang aku harapkan sekarang, aku 
menginginkan anak yang lebih baik dan 
lebih berguna pada rakyat berbading diri aku 
sendiri. 

Aku tidak mahu memumiakan diri aku 
sendiri kepada anak aku. Kerana pada 
aku, yang mati biarkan terus mati dan yang 
hidup biarkan terus hidup. 



Edisi Siasat Yang Diharapkan Mungkin. 



eorang gadis, lingkungan umur 
19-22 tahun berjalan dengan 
hati-hati ke arah sebuah kereta 
besar. Nombor plat kereta 
tersebut, ditutup, megelak untuk 
dikenal pasti oleh penonton. 

Gadis tersebut dengan berpakaian seksi, 
menampakkan hampir separuh dari 
bahagian dadanya, selebihnya ditutupi 
singlet berwarna merah dan baju kulit luar 
yang berwarna biru kehitaman. Dia 
memakai skirt singkat berwarna hitam yang 
hampir sahaja menampakkan pangkal 
pahanya yang putih gebu. Kaki gadis 
tersebut lampai, betisnya bunting padi dan 
mengenakan kasut tumit tinggi juga 
berwarna hitam. 

"Malam itu dia diambil dengan kereta besar 
jenis BMW. Di bahagian belakang kereta itu 
sudah ada orang menanti. Orangnya, 
seperti kereta tersebut berpangkat besar 
dalam politik negara dan dikenali umum. 




Pergerakan mereka sudah lama 
diperhatikan oleh pihak Edisi Siasat. Apa ke 
jadahnya yang dibuat mereka?" 

Kereta besar itu melunsuri jalan raya, 
mengarah ke sebuah rumah besar jauh dari 
kawasan bandar. "Dengar khabarnya, 
rumah tersebut adalah rumah hinggap orang 
yang berpangkat besar tersebut dan dia 
hanya menggunakan sekali-sekali sahaja 
rumah tersebut bersama keluarganya, 
selebihnya rumah tersebut banyak 
dihabiskan dengan bersama puluhan gadis- 
gadis yang jauh lebih muda darinya." 

"Setiap malam bersama gadis-gadis 
tersebut, ia memuaskan nafsunya. Dan 
setiap malam juga wangnya habis berpuluh- 
puluh ribu sebagai gantian kepada 
perkhidmatan yang diberikan oleh gadis- 
gadis tersebut. Bukan itu sahaja, setiap 
gadis-gadisnya diberikan dengan 
kemewahan perkakasan emas setiap kali 
mereka dipakai. Yang paling istimewa, 
gadis yang baru menaiki keretanya tadi. 
Pihak Edisi Siasat, telah dimaklumkan. 
gadis tersebut sudah berkali-kali dipakai dan 
yang paling istimewa bagi orang yang 
berpangkat besar itu." 

Petikan gambar yang lain pada hari yang 
lain. Di depan sebuah hotel mewah di ibu 
kota. Seorang gadis. Bukan gadis 
semalam. Menuruni anak tangga dengan 
perlahan. Lenggokan punggungnya dan 
cara jalan amat menawan. Gadis ini kurang 
seksinya dari gadis semalam, namun masih 
boleh memberahikan sesiapa yang 
melihatnya. Bentuk badan yang cantik dan 
ketinggiannya memang melayakkan dia 
menjadi salah seorang supermodel negara. 

Dia memakai seluar jeans biru ketat. 
Menampakkan jelas bentuk punggungnya. 

Bajunya berwarna merah jambu, fesyen 
terkini, tiada berlengan, ketat dan bahagian 
bawah baju tersebut dimasukkan ke dalam 
seluarnya. Bentuk buah dadanya yang 
bersaiz 36 jelas kelihatan. Bajunya tertulis 
perkataan "Love and Peace." Tas 
tangannya yang berwarna coklat kecil 
sahaja, memang padan dengan ketinggian 
dan saiz badannya. Rambutnya terurai, 
lurus dan panjang, kemas dan rapi. 



Senyumannya manis menyambut 
kedatangan kereta besar tersebut. 

"Pihak Edisi Siasat juga dimaklumkan, 
bahawa sejak orang berpangkat besar itu 
mengambil alih tempat sebagai orang paling 
berpengaruh dalam kementeriannya dan 
sebagai salah seorang berjawatan tinggi 
dalam parti utama negara, pelbagai 
kemerosotan dari segi kewangan telah 
berlaku. Kenyataan ini dikuatkan pula 
dengan khabaryang menyatakan, bahawa 
beberapa pegawai Badan Pencegah 
Rasuah telah datang ke kementerian 
tersebut." 

"Kami difahamkan, beberapa polisinya sejak 
kebelakangan ini seringkali diperdebatkan 
oleh pihak pembangkang di Parlimen 
sebagai polisi yang mengarah kepada 
kepentingan dirinya sendiri. Tambah- 
tambah lagi, apabila polisi tersebut berkait 
dengan soal kewangan." 

"Kami di Edisi Siasat amat kecewa dengan 
tindakan yang melibatkan orang yang 
berpangkat besar ini." 

"Bukan itu sahaja, pihak kami juga telah 
diberitahu tentang kegiatan-kegiatan orang 
yang berpangkat besar ini di luar negara. 
Menurut sumber yang dekat dan boleh 
dipercayai, di luar negara, terutamanya 
ketika membuat lawatan kerja tanpa bersam 
isterinya, dia pasti akan melanggani pelacur- 
pelacur kelas atasan, sebagai pemuas 
nafsunya. Dan mereka juga dibayar dengan 
pendapatan lumayan hingga ada yang 
mencecah enam angka." 

"Persoalannya sekarang, adakah rakyat 
akan terus menerima seorang pemimpin 
seperti ini untuk menguruskan hal-hal 
mereka serta soal kewangan yang pasti 
menjadi tulang belakang kemajuan negara. 
Sudah masanya rakyat menolak pemimpin 
seperti ini. Apa kejadahnya mahu disimpan 
pemimpin seperti ini lama-lama. Saya bagi 
pihak Edisi Siasat melaporkan." 

*Versi Edisi Siasat di atas tidak mungkin 
akan ditayangkan di Malaysia. 



Dunia Selepas 11 September 2001 



September 2001 , tarikh 
berlakunya sebuah tragedi 
menyayat hati. Tidak 
perlulah lagi gamaknya 
hendak diterangkan secara 
panjang lebar tentang tragedi tersebut. 
Kebanyakan dari kita, masyarakat dunia 
sudah pasti tahu mengenainya. 

Panggil aje, ia 91 1 . September eleven. 
Atau apa saja. Cuma yang pasti, kita akan 
dihadapkan dengan suatu persoalan. 
Betulkah, ia kemuncak kepada satu 
pertembungan tamadun seperti kata Samuel 
Hutington dalam bukunya yang terkenal, 
The Clash of Civilization. Persoalan ini agak 
popular di kalangan pemikir dan penulis 
dunia. Namun, kebenarannya tiada siapa 
yang tahu. 

Kecuali kata-kata Presiden Amerika 
Syarikat, George W. Bush, mungkin 
membenarkan teori tersebut. "Perang ini 
perang salib", Bush mengungkapkannya 




dihadapan berpuluh-puluh orang wartawan 
dan berjuta umat manusia yang menonton 
televisyen beberapa hari selepas peristiwa 
911. 

Walaupun tragedi sedih dunia itu, sudah 
berlalu lebih dua tahun, namun kesannya 
masih lagi terpalit pada dunia dan seluruh 
isinya. Dunia selepas 91 1 , sudah jadi dunia 
lain. 

Yang pasti peristiwa tersebut serta rentetan 
peristiwa-peristiwa pengeboman berani mati 
di kawasan awam selepas itu, menjadikan 
manusia hidup dalam keadaan ketakutan. 
Takut kalau-kalau nanti mati dibom. 

Manusia di JW Marriot Jakarta, merupakan 
manusia yang paling baru terkesan dengan 
91 1 . Kebanyakan yang mati bukan dari 
mereka yang menjadi musuh utama 
pengebom-pengebom. Malahan adayang 
tidaktahu menahu dan ambil sikap tidak 
peduli dengan apa yang berlaku di 
sekeliling. Tindakan di hotel terkemuka 
dunia ini (pengebom berani mati), adalah 
dari semangat pengganas yang menyerang 
WTC. Dan tindakan mereka ini juga telah 
dibuat berdasarkan sokongan serta 
kebenaran dari pihak tertentu untuk 
menyerang orang awam. 

Usama bin Laden dalam satu 
temuramahnya dengan wartawan berita dari 
al-Jazira, telah mengeluarkan semacam 
fatwa yang menghalalkan perbuatan 
membunuh orang awam. Dan dia juga telah 
memuji dan berdoa agar tuhan memberikan 
pemuda-pemuda yang melanggar WTC 
berkenaan berkah dan pahala jihad. 
Katanya apa yang terjadi di WTC adalah 
sesuatu yang sangat patut diterima oleh 
rakyat awam Amerika, ini disebabkan dosa 
Amerika yang membunuh rakyat awam di 
Palestine dan penindasan dasar 
ekonominya yang dibantu zionis menekan 
rakyat Islam seluruh dunia. 

Masyarakat dunia sekarang sedang 
paranoai (risau dan takut). Ugutan demi 
ugutan diterima, baikdari pihak yang 
dikatakan pengganas mahupun dari pihak 
yang mengaku menjadi polis dunia. Balas- 
membalas sudah pasti akan dihadapi. Yang 
jadi mangsa - orang awam yang tidak 
bersalah. 



Mulai saat itu jugalah semakin ramai 
manusia dunia ini yang mempercayai Islam 
adalah agama ganas dan bukan agama 
damai seperti yang mereka (umat Islam) 
perkatakan. Nampaknya ungkapan yang 
mengatakan Islam is a religion of peace 
hanya tinggal omong-omong kosong, 
semuanya kerana 91 1 . Dan, tambah 
menyulitkan lagi keadaan, timbul pula 
kebencian dan rasa kurang senang 
masyarakat terhadap penganut agama 
Islam. Hasilnya mereka dipandang serong, 
dibenci dan segala ibadah yang selama ini 
senang untuk dilakukan sekarang sudah 
menjadi satu macam kepayahan pula. 

Jika peristiwa 91 1 ini dikatakan suatu 
kejayaan besar muslim, maka nafikanlah 
segala pandangan serong serta kebencian 
masyarakat dunia ini kepada Islam. 
Peristiwa ini malahan, telah menyusahkan 
lagi umat Islam dan akhirnya nanti akan 
membawa kemunduran terhadap umat 
Islam seluruhnya. 

Ruang demokrasi dan ruang politik umat 
Islam dalam dunia hari ini juga sudah makin 
tersempit dengan tragedi ini. Yang peliknya 
Usama bin Laden menyokong pula hujah ini. 
dan bersama-sama menuduh Amerika 
dusah tidak sedemokratik dahulu lagi. 
Bukankah yang mendapat bahananya, 
golongan dari agamanya sendiri. Amerika 
dan Iain-Iain negara yang menyokongnya 
sudah pasti akan menggunakan undang- 
undang demi kepentingan elit-elit mereka, 
dan hasilnya ruang demokrasi, hak asasi 
manusia serta ruang keadilan di dunia 
sudah pasti akan mengecil mengikut saiz 
yang mereka (Amerika dan sekutunya) 
mahukan. 

Usama dalam satu temuramah dengan 
seorang wartawan penyiaran dari stesen tv 
al-Jazira menyebut, "Hal itu (hal berkenaan 
hak asasi manusia) boleh dilihat dengan 
jelas ketika pemerintah AS mengadakan 
campur tangan dan melarang pihak media 
untuk menyiarkan ucapan-ucapan dari kami 
yang tidak pernah lebih dari beberapa minit, 
sebab mereka takut dengan kebenaran 
yang mulai terlihat oleh rakyat Amerika dan 
bahawa kami bukanlah pengganas seperti 
yang mereka definasikan, sebab kami telah 
diserang di Palestine, di Iraq, di Lubnan, di 



Sudan, di Somalia, di Kashmir, di Philipina, 
dan di segala penjuru, dan hal itu hanya 
merupakan reaksi dari kaum pemuda umat 
ini (untuk) melawan kekejaman dari 
pemerintah(AS) Inggeris. Selanjutnya, 
mereka menyeru apa yang ingin mereka 
serukan, dan mereka perintahkan apa yang 
ingin mereka perintahkan, dan mereka sama 
sekali telah lupa atas kebebasan berbicara, 
pemikiran yang tidak berpihak dan segala 
hal yang sejenis itu. Jadi, saya katakan, 
mereka telah membawa pisau guillotine 
(pisau pancung) kepada kebebasan dan 
hak-hak di Amerika, juga hak-hak asasi 
manusia dan hal ini tidak mungkin 
dipulihkan kecuali mereka secara cepat 
berusaha mengembalikan ke posisinya 
semula." 

Jika benar perbuatan mereka (pihak yang 
menindas umat Islam) itu salah, apa yang 
mahu ditakutkan. Bukankah setiap 
perbuatan yang jahat itu pasti akan dihukum 
dan kebenaran pasti akan muncul juga. 
Muhammad dalam sunnahnya ada 
bersabda, bahawa setiap perbuatan jahat 
janganlah hendak dibalas jahat. Itu asas 
pendidikan akhlak dalam Islam, setiap 
perbuatan jahat hendaklah dibalas baik. 
Mungkin Usama dan pemuda-pemuda 
dalam skuad yang melanggar WTC itu 
kurang sabarnya. Mungkin mereka tidak 
sesabar umat jahiliah seperti yang 
diceritakan dalam al-Quran, menunggu nabi 
kelahiran mereka sampai beratus tahun. 
Mungkin juga mereka tidak sesabar 
Muhammad dan sahabat-sahabatnya dalam 
berdakwah hingga akhirnya berjaya juga 
mendaulatkan Islam di muka bumi ini. 

Dalam pada itu, Noam Chomsky seorang 
pemikir yang mula terkenal dalam dekad 21 , 
menyatakan dalam suatu temuramah 
dengan sebuah stesen radio dari Belgrade, 
bahawa dunia hari ini dihadapkan dengan 
suatu tawaran terbuka dari Amerika dan 
sekutunya, sama ada mahu ikut kami atau 
tidak. 

"Polisi Amerika Syarikat telah diumumkan 
secara rasmi. Dunia sedang dihadapkan 
dengan "pilihan terbuka" untuk menyokong 
kami (AS), atau "menghadapi kematian dan 
kebinasaan yang sudah pasti." Kongres 
telah meluluskan kegunaan kekuasaan 
menentang mana-mana individu atau 



negara yang dianggap oleh Presiden AS, 
terlibat dalam serangan-serangan tersebut 
(serangan 911)" 

Tambah beliau lagi, "Sekali lagi, serangan- 
serangan pengganas, dan kitaran 
keganasan yang ia mulakan, biasanya 
mengukuhkan kekuasaan dan kehortaman 
unsur-unsur yang paling zalim dalam 
sesebuah masyarakat." 

Amerika jelas Chomsky lagi, mempunyai 
kuasa mutlak dan ia sekarang bergerak 
secara unilateral tanpa ada imbangan kuasa 
menghadapinya. Dan serangan pengganas 
ini akhirnya akan menjadi alasan yang kuat 
untuk misi penaklukan mereka. 
Pendapatnya disokong oleh seorang 
Profesor Undang-undang tempatan, Prof. 
Dr. Shad Saleem Faruqi. Berhubung apa 
yang berlaku di Iraq, salah satu negara 
sasaran Amerika dalam agendanya 
menentang pengganas, beliau berkata, 
"Apa yang terjadi ke atas Iraq sekarang 
bukannya perang, tetapi penaklukan yang 
cuba dilakukan oleh Amerika. Amerika telah 
menaikkan belanjawan mereka sebanyak 48 
billion kepada jumlah 335 billion semata- 
mata untuk perang kali ini. Apa yang terjadi 
ke atas Iraq adalah suatu penaklukan." 

Maka, jika inilah kesan yang mahu dilihat 
oleh pejuang-pejuang mujahiddin Islam 
berani mati, maka mereka sudah berjaya. 
Dan mereka akhirnya sekarang ini, berjaya 
masuk ke dalam perangkap Amerika yang 
sengaja mahukan mereka mengganas dan 
kerana keganasan yang mereka lakukan ini, 
bolehlah menjadi alasan kukuh untuk 
Amerika menguasai satu persatu negara- 
negara di dunia ini. Dan mereka (Amerika 
dan sekutu-sekutunya) sekarang sudah 
menjuarai isu keganasan ini, menunggu 
masa untuk menjuarai dunia dan seisinya. 

Apabila kekuasaan tunggal menguasai 
dunia, ketika itu, semua manusia akan 
menghadapi suatu kongkongan daripada 
kebebasan. Tidak kiralah, sama ada kita 
umat Islam atau bukan. Manusia yang 
berkuasa pasti tidak akan kenal apa bangsa 
kita, agama mahupun kepercayaan kita. 
Yang penting bagi mereka, cukup jika dapat 
terus berkuasa. 



Namun, dalam masa yang sama, ada juga 
pendapat yang mengatakan keruntuhan 
WTC ini adalah plan pihak Amerika dan 
sekutunya sendiri. Pelbagai misteri 
dikaitkan. Dari ketidak hadiran beberapa 
orang pekerja berbangsa yahudi ke tempat 
kerja mereka di WTC hinggalah kepada 
kemampuan AS sendiri sebagai kuasa 
besar dunia dalam cara mengendalikan 
keselamatan dalam negara mereka. Agak 
mustahil rasanya sebuah kerajaan besar, 
longgar sistem pertahanannya. Terlampau 
banyak tanda tanya yang menyoal kelojikan 
serangan tersebut. Dan akhirnya mereka 
yang tidak mampu menjawab mister-misteri 
ini mengaitkan Amerika dengan runtuhnya 
menara ini. 

Jika betul pula, Amerika yang membuat 
sandiwara WTC ini, maka kenapa pula 
Usama bin Laden memuji serta menyokong 
tindakan menyerang pusat dunia 
perdagangan di New York ini? Mungkin 
juga Usama bin Laden ini orang Amerika? 

Antara mereka yang berpendapat demikian 
(serangan ke atas WTC adalah plan 
Amerika) ialah Presiden ABIM, Ahmad 
Azam Abdul Rahman. Dalam satu temubual 
dengan sebuah majalah tempatan, beliau 
ada menyatakan, "Kita mengesyaki ini 
(serangan ke atas WTC) sebahagian dari 
rancangan Amerika Syarikat dengan 
menggunakan umat Islam untukterus 
mencengkam dunia Islam ke akar umbinya. 
Untuk itu kita lihat, untuk membina empayar 
ini (Amerika) dengan menggunakan 
kekuatan ketenteraan mereka terpaksa 
mempersiapkan keperluan minyak. Sebab 
itu, negara-negara yang mempunyai 
kepentingan minyak diserang kini." 

Thierry Mayssan juga mempunyai pendapat 
yang sama, dengan beliau. Bukunya yang 
bertajuk 91 1 : The Big Lies ada menyatakan 
pendapatnya tentang peristiwa 1 1 
September 2001 tersebut. Pelbagai teori 
hasil dari penyelidikan beliau telah 
membuktikan bahawa kejadian tersebut 
hanyalah direka elit-elit Amerika, yang 
akhirnya mendapat kepentingan hasil 
daripada peristiwa menyayat hati tersebut. 



pictures of the first crash before the second 
had taken place... if US intelligence 
services could have filmed the first attack, 
that means they must have been informed 
before hand. And in that case, why didnt 
they do anything to save their fellow 
countrymen?. ..all this under the eye of 
intelligence services, who observed but did 
not intervene." ("Oleh itu, menurut 
deklarasinya, Presiden Amerika Syarikat itu 
telah melihat rakaman serangan pertama. . . 
jika pihak perisikan AS telah merakamkan 
serangan pertama, ini bermakna mereka 
telah diberitahu mengenainya sebelum itu. 
Dan dalam perkara ini, kenapa mereka tidak 
melakukan apa-apa untuk menyelamatkan 
rakyat mereka sendiri? . . .semua ini berlaku 
dihadapan mata pihak perisikan, yang 
memerhati tetapi tidak mahu mengambil 
apa-apa tindakan.") 

Biar sahajalah Samuel Hutington dan 
Thierry Meyssan terus dengan teori mereka. 
Jualan buku The Clash of Civilazation dan 
91 1 : The Big Lies sudah pasti akan 
meningkat dan kita masih lagi samar-samar 
dalam menetukan kebenaran teorinya. Dan, 
tumpuan kuasa dunia No. 1 - Amerika, 
sekarang sudah tertumpu kepada dunia 
Islam, itu yang pasti. 

Masa ini, dunia menanti-nantikan, apakah 
tindakan Amerika sesudah dapat menguasai 
Iraq yang dikatakan kononnya pengawal 
Islam di timur tengah, suatu kawasan 
tempat lahirnya agama dari Muhammad. 
Afghanistan awal-awal lagi sudah kena 
dengan Amerika, kawasan pangkalan al- 
Qaeda dan strategik dalam ketenteraan 
serta industri minyak. Siapa mangsa mereka 
selepas ini, Iran? Syria? Libya? 



Dalam bukunya beliau ada menyebut, "So 
therefore, according to his own declaration, 
the President of the United States saw 



Belasungkawa Buat Edward Said 



etika ada seorang insan yang 
menderita leukimia serta 
meninggal dunia dalam 
memperjuangkan haknya dan 
hak rakyat Palestine yang 
ditindas rejim Zionis, masih ada rakyat 
Malaysia yang dikatakan sesaudara dengan 
rakyat di Palestine tidak mengenalinya. 

Lewat penghujung bulan September 2003 
(25hb) baru-baru ini, dunia kehilngan 
seorang pejuang keadilan, Edward Said. 
Seorang intelektual Palestine-Amerika. Said 
menghembuskan nafasnya yang terakhir 
pada usia 67 tahun akibat penyakit leukimia 
yang ditanggungnya lebih 12 tahun. 

Said, seorang professor dalam Universiti 
Columbia , juga merupakan seorang yang 
cukup komited dalam memperjuangkan isu 
Palestine dan mahukan kesepaduan hidup 
antara bangsa di Palestine. Beliau pernah 
menuntutdi Universiti Princeston dan 
Universiti Harvard, sebelum menyertai 




Jabatan Bahasa dan Kebudayaan Asia dan 
Timur Tengah di Universiti Colombia. 

Setiap idea perjuangan dan kritikan beliau 
disalurkan dalam bentuk penulisan. 
Beberapa buah buku dan artikel telah 
dihasilkan, dan kebanyakannya menyentuh 
isu-isu berkaitan dengan Palestine dan timur 
tengah. Selain itu beliau juga merupakan 
penulis isu-isu biasa yang berkaitan dengan 
kehidupan manusia, muzik, kesusasteraan 
Inggeris dan budaya. 

Dalam bukunya bertajuk Orientalism (1978), 
iaitu bukunya yang dianggap terbaik, Said 
mengkaji perilaku orang- 



orang timur terutamanya di timur tengah dan 
mengatkan bahawa orientalism adalah 
berasaskan daripada gerakan bekas 
penjajah barat. Selain daripada itu, Iain-Iain 
buku yang membincangkan tentang timur 
tengah ialah The Question of Palestine 
(1979), Covering Islam: How the Media and 
the Experts Determine How We See the 
Rest of the World (1 981 ), Blaming the 
Victims: Spurious Scholarship and the 
Palestinian Question (1988; dikarang 
bersama Christopher Hitchens), The Politics 
of Dispossession (1994), dan Peace and Its 
Discontents: Essays on Palestine in the 
Middle East Peace Process (1995). Di 
samping itu, The World, the Text, and the 
Critic (1983), Nationalism, Colonialism, and 
Literature: Yeats and Decolonization (1988), 
Musical Elaborations (1991), dan Culture 
and Imperialism (1993) adalah antara 
beberapa buah buku lain yang 
menceritakan, membincangkan dan 
memperjuangkan isu-isu berkenaan timur 
tengah terutamanya berkenaan Palestine. 

Beliau pernah menyatakan dalam 
pendahuluan buku yang baru dikemaskini 
semula iaitu, Covering Islam: How the Media 
and the Experts Determine How We See the 
Rest of the World, bahawa umum 
kebanyakannya berpendapat, kutukan 
terhadap ancaman Islam adalah satu jenis 
kutukan terbaru yang diterima dengan baik 
oleh orang barat. 

Said pernah menimbulkan kontroversi pada 
tahun 2000, kerana imejnya melontar batu 
"ke arah Israel" bersama-sama rakyat 



Palestine yang menuntut kemerdekaan. 
Imej ini telah digunakan oleh pihakyang 
tidak berpuas hati dengan idea dan tulisan 
beliau. Beliau telah dituduh sebagai militan 
pelontar batu. 

Mengambil petikan Mazlan Nordin dalam 
kolumnya di Utusan Malaysia sebagai ayat 
akhir, Goenawan Mohamad penulis 
terkemuka dari negara Indonesia, ketika 
berbicara dengan seorang teman: "Kenapa 
saya sedih?" tanya temannya. Goenawan 
menjawab: "Kenapa kita sedih?" "Mungkin 
kerana hati kita adalah Palestine, jawab 
saya, pernah merasakan diringkas, 
diringkus dan dibungkam di dunia." 
Perjuangannya untuk kebebasan dan hak 
rakyat di Palestine adalah komited 
hinggakan seorang penulis yahudi 
menggelarnya "pembela sivilisasi Islam" 

(Mazlan Nordin, Edward Said Pembela 
Tamadun Islam?, Utusan Malaysia, 12 
Oktober2003). 



Media: Bolehkah Sampai Ke Titik 
Bebas? 



esti tulis, mesti tulis perkara 
yang benar. Jangan diam, 
biar pun diketepikan orang 
sekarang tetapi saudara 
akan mendapat perhatian 
kemudian. Jangan diam" - Dato Usman 
Awang. 

Kalau dia masih hidup mahu sahaja aku 
tanya: "Bagaimana mahu menulis yang 
benar Pak Usman, dunia tidak sebebas 
mimpi? Banyak sangat sekatan dan 
undang-undang yang menghalang untuk 
menulis perkara yang benar." 

Jawapan aku tidak terjawab. Pak Usman 
lebih dahulu meninggalkan kita pergi 
sebelum aku sempat menanyakan soalan 
tersebut. Meninggalkan aku dengan 
persoalan. 

Mungkin jika aku tanya soalan ini pada 
aktivis reformasi, mereka mungkin akan 
menjawab: "Jika takut dengan risiko, usah 




bicara soal perjuangan." Aku tak puas 
dengan jawapan tersebut. 

Dan pula jika aku bertanya pada seorang 
yang pro kerajaan, mungkin ini jawapannya: 
"Apa perkara yang benar? Semua sudah 
benar sekarang! Yang kau cari pasal, nak 
tegakkan benang yang basah, buat apa?" 

Aku tak puas dengan jawapan-jawapan 
tersebut. Aku masih tercari-cari. 

Akhirnya, aku terjumpajuga dengan 
jawapan yang aku cari. Aku cukup puas bila 
mendapat jawapan tersebut. Editor muda 
tersebut berjaya menemukan aku 
dengan jawapan yang sepatutnya Pak 
Usman mungkin jawab. 

Katanya lebih kurang: "Sekatan hanyalah 
dalam fikiran atau jiwa sahaja. Kita yang 
mencipta sekatan tersebut sebagai alasan 
untuk tidak menulis. Kita tetap akan terus 
menulis jika kita mahu." 

Kebebasan ada dalam diri manusia. Kita 
mampu untuk capai titik kebebasan jika kita 
sendiri mahu. Sekatan atau undang-undang 
hanyalah sebuah ilusi yang kita cipta sendiri. 
Jika kita yakin dengan apa yang kita tulis, 
maka tulislah kita! 

Dan dari kebebasan dalam diri inilah 
munculnya wira-wira penulisan dan 
kewartawan dunia, yang sesetengahnya 
menjadi ikon bagi penulis-penulis masa kini. 

Dari kebebasan ini jugalah kita dapat 
menyatakan kebenaran seperti dalam 
pesanan Pak Usman tersebut. "Mesti tulis, 
mesti tulis perkara yang benar." Persoalan 
darihal kebebasan cuma akan terjawab jika 
kita sudah mula benar-benar bebas. 

Jangan pula kita mahu meminta pihak yang 
berkuasa menghentikan segala sekatan dan 
undang-undang, demi kerana kita mahu 
bebas menulis. Kita minta diri kita dahulu 
untuk terus jadi bebas menulis! Sekatan 
dan undang-undang hanyalah ilusi. 

Bukankah menurut Said Zahari dalam 
bukunya yang bertajuk, Meniti Lautan 
Gelora: "Ironi bagiku ialah mereka yang 
sering-sering 'buat bising' menyuarakan 
tuntutan agar diwujudkan kebebasan akhabr 



dan kebebasan menulis di negara ini terdiri 
daripada orang politik parti-parti 
pembangkang dan badan-badan bukan 
kerajaan (NGO), bukannya wartawan dan 
pengamal-pengamal media." 

Mana mungkin mahu menuntut kebebasan 
menulis, sedangkan kebebasan dalam diri 
mereka sendiri untuk menulis masih tidak 
dituntut. Masih lagi menyalahkan undang- 
undang dan sekatan dari diri mereka sendiri 
Masih lagi menjadikan undang-undang dan 
sekatan sebagai alasan untuk tidak menulis 
kebenaran. 

Dunia mana yang tiada sekatan? Negara 
mana yang tiada undang-undang menyekat 
penulis untuk menyatakan kebenaran? 
Sampai bila kita mahu berjuang untuk 
kebebasan media. Isu kebebasan menulis 
tidak mempunyai titik hujung. la akan terus 
berlaku dan terjadi. 

Cuma fikirkan sekarang, bagaimana mahu 
membebaskan diri dari cengkaman undang- 
undang dan sekatan yang kita cipta sendiri. 
Bebaskan diri dari ilusi. Jangan jadikan 
halangan dari penguasa untuk tidak 
menulis. 



Cinta 



enar cinta tidak kesampaian itu 

Bmerupakan sebuah cinta yang 
agung. Seperti kata 
Hishammudin Rais dalam 
kolumnya di Malaysiakini.com 
lewat beberapa tahun sudah. Katanya, 
"Cinta yang agung adalah cinta yang gagal. 
Cinta ke jinjang pelamin tidak pernah 
menjadi satu tarikan untuk dijadikan naratif. 
Jika si Uda berkasih, bertunang, berkahwin 
dengan Dara; dan Dara mengandung 
beranak, bercucu, bercicit, pastilah teater 
Uda Dara Usman Awang membosankan. 

"Romeo dan Juliet tanpa dihalangi 
percintaan mereka, pasti tidak akan di 
bangsawankan oleh Shakespear. Babak- 
babak akhir dalam kisah hidup Jebat adalah 
kisah cinta mautnya terhadap Dang Wangi. 
Dr.Zhivago dan Lara, terhalang cinta 
mereka kerana Revolusi Oktober. Ali dan 
Nina berpisah juga akhirnya akibat perang. 



"Sesekali, seorang suami atau seorang 
isteri, mungkin teringat juga pada kekasih 
lama yang ditinggalkan, walaupun kini 
mungkin hidup dalam bahagia/sengsara 
berumahtangga. Dalam saat-saat sunyi, hati 
kecil ingin bertanya, apa yang akan terjadi 
jika aku berkahwin dengan si anu dan bukan 
dengan yang ini. Inilah sebahagian 
keindahan cinta gagal. Berahi cinta yang 
menolak manusia untuk terus belayar dalam 
hidup mereka. 

"Tiada seorang suami atau seorang isteri 
atau seorang anak muda yang ingin 
mendengar/ membaca/melihat percintaan 
klise yang berakhir dengan anak cucu. 
Naratif dalam satu percintaan gagal adalah 
kanon dari semua naratif perjalanan sejarah 
manusia." 

(Kolum Dot Mai, Janji di musim panas, 13 
Disember 2003, malaysiakini.com) 

Penulis teringat akan surat Muhamad Yusof 
kepada Siti Salina dalam novel agong 
Salina. Tulis surat itu, "Inah tau kan? Bom 
pertama yang jatuh di Singapura 8 hah 
bulan Disember itu membimbangkan saya 
benar-benar. Saya rasa seolah-olah bom itu 
jatuh di dalam hati saya sendiri.; saya rasa 
bom itu hendak memusnahkan Inah. Hati 
saya tidak sedap saja selepas itu. 

"Saya bukan hendak membimbang- 
bimbangkan Inah. Saya juga bukan hendak 
menakut-nakutkan Inah. Tapi benarlah 
peperangan, selalu dan dimana-mana, 
membawa akibat yang tidak baik saja. la 
merampas segala. 

"la boleh rampas kasih sayang kita juga." 
Betul telahan Muhamad Yusaf itu. Akhirnya 
peperangan merampas segala-galanya. 
Termasuklah kasih sayang di antara 
mereka. 

Penulis belum pernah melihat perang 
sebelum ini, tapi pernah membaca tentang 
perang dalam cerpen-cerpen, novel-novel 
dan juga pernah menonton filem perang. 
Bagaimana kejam! Dan daripada apa yang 
penulis saksikan pula sekarang ini maka 
terbuktilah bahawa perang sebenar- 
benarnya merampas segala-galanya. 



Menurut novel itu lagi, "sengaja saya 
menulis tentang perang, Inah. Dan sengaja 
saya tulis tentang perang merampas segala, 
sebab apa yang hendak saya katakan ialah 
tentang perampasan itu jugalah. Bacalah 
baik-baik Inah, dan tenangkanlah benar- 
benar fikiran dan hati Inah bila membaca 
surat saya ini. 

"Inah tahu saya sudah jadi volunteer, kan? 
Saya sudah cakap kepada Inah dahulu. 
Sekarang saya akan dihantar ke tempat lain, 
Inah. 

"Saya dan kawan-kawan lain akan dibawa 
ke suatu tempat yang masih belum diketahui 
lagi di mana. Khabarnya kami akan belajar 
menggunakan senjata (tidak lagi belajar 
cara mengikat bandage dan membalut 
luka!). Saya dan kawan-kawan lain akan 
belajar pula cara hendak menggunakan 
senjata untuk membunuh manusia yang 
menjadi musuh. Saya akan menjadi 
perampas kasih sayang orang pula, kalau 
orang yang saya bunuh itu ada kekasihnya 
nanti. Dan saya akan dibunuh mereka pula 
dengan tidak mengira apakah saya ada 
kekasih atau tidak. Perang suka begitu! 
Barangkali Inah mengerti sekarang apa 
yang saya maksudkan dengan perang 
merampas segala itu. 

"Kalau saya pergi Inah janganlah 
memikirkan saya pergi dengan melupakan 
Inah. 

"Saya pergi hanya memenuhi panggilan 
masa; saya pergi kerana paksaan keadaan. 
Saya tidak suka pergi perang; saya tidak 
suka mendengar tentang perang ataupun 
melihat perang. Tetapi masa dan keadaan 
memaksa! Tapi, bila saya pergi, Inah tetap 
tidak luput dari hati saya, sebab Inah berada 
di dalam hati saya. Walau apa pun terjadi 
ke atas diri saya, walaupun, umpamanya - 
dan siapalah tahu - perang merampas saya 
dari Inah 

Benar. Sekali lagi penulis katakan bahawa 
cinta yang gagal adalah cinta agong. 
"Hanya saat ini yang akan mengerti, pasti 
tidak kau menoleh padawaktu indah itu, 
hanya saat ini mengubah dirimu kasih, 
meresapi jiwamu yang lara, tidak kuduga 
mengapa begini berakhirnya episod cinta 
nan luka, tak mungkin akan bersinar 



kembali, tak mungkin kau sedari, musnah 
semua janji yang terucap dalam senyum 
menusuk di dada dan kini kau telah pergi 
tinggal ku sendiri." 

Lagu itu kedengaran dihujung telinga 
penulis. Masih terngiang-ngiang lagi 
walaupun sudah tidak kedengaran. Penulis 
faham akan maksud lagu tersebut dan 
penulis dapat rasakan apa yang mahu 
disampaikan oleh penyanyi berkenaan. 



Machiavelli 



icollo di Bernardo Machiavelli 
(1469 - 1527) -- ada lumpur 
terpalit di atas nama tersebut. 
Lumpurnya busuk, kotor dan 
pekat. Dia menjadi contoh 
buruk mereka yang baru mula berjinak-jinak 
dengan politik kotor matlamat menghalalkan 
cara. 

Ungkapan berkenaan - matlamat 
menghalalkan cara - menjadi ungkapan 
sinonim kepada sang pemimpin yang 
bertindak sewenang-wenang memimpin 
bagai bersultan di mata, beraja di hati. Tiada 
contoh yang baik dinyatakan pada dirinya. 
Inilah malang menjadi seorang insan 
bernama Machiavelli, tiada sisi baik pada 
dirinya melainkan sisi buruk. 

Principe II (Pemimpin) atau Politik 
Kekuasaan menjadi semacam rujukan 
utama bagi mereka yang berhujah tentang 
tori buruk Machiavelli dalam ilmu politik 
moden. Kelibatnya sama seperti Adam 




Smith yang membentuk teori ekonomi 
moden - kapitalisme. 

Namun begitu, ramai yang tidaktahu 
tentang sebuah lagi karyanya - iaitu selepas 
Principe II. Karya itu mengesahkan nilai- 
nilai baiknya mempromosi apa yang 
dipanggil sebagai politik kerakyatan ataupun 
sistem pemerintahan republik. 

"Sekelompok rakyat terpaksa 
mempertahankan diri. Mereka memilih 
seorang yang gagah-berani menjadi 
pemimpin, lalu menjadi raja. Jika sesuadah 
itu mereka memilih raja lagi, maka yang 
terpilih biasanya orang yang lebih bijaksana, 
bukan yang sekedar gagah berani. 

"Ketika rakyat menjadikan jabatan raja itu 
turun temurun, maka timbullah kerajaan 
(principato). Namun mutu keturunan raja 
sering merosot, mungkin kerana keturunan 
itu tidak perlu lagi berjuang seperti 
pendahulunya. Raja pengganti itu tahunya 
cuma menempatkan diri di atas semua 
orang, sehingga ia sering dibenci oleh 
rakyat, lalu ditakuti, lalu dilawan. Pemimpin 
perlawanan itu menjadi tiran, biasanya 
seorang yang pada awalnya justru pembela 
pihak yang tertindas. 

"Tirani memancing persengkokolan. 
Akibatnya timbullah perlawanan yang 
dipimpin oleh beberapa orang dari kalangan 
atas, yang tidak mau kehormatan mereka 
diinjak. Hasilnya adalah pemerintahan 
aristokrasi. Namun jika jabatan mereka 
turun temurun, maka lagi-lagi mutu 
keturunan mereka akan merosot menjadi 
oligarki. 

"Jika rakyat, yang melawan tirani dan 
oligarki, tidak sudi menyerahkan kekuasaan 
kepada segelintir pemimpin, maka akan 
muncul demokrasi. Biasanya, demokrasi 
akan bertahan selama generasi pejuang tadi 
masih hidup. Sesudah itu tak ada lagi 
pemimpin yang diakui dan hukum pun 
diabaikan. Timbullah anarki. 

"Manakah yang memadai dari dua kelompok 
pola pemerintahan ini? Ternyata tak satu 
pun! Kelompok yang mengarah ke kiri tidak 
memadai kerana biasanya berumur pendek. 
Kelompok yang mengarah ke kanan juga 
tidak, karena dampaknya yang merusak. 



"Yang memadai hanyalah ramuan dari 
keenam pola tersebut. Oleh karena itu 
peletak dasar suatu negara yang 
bertanggungjawab tidak akan memakai 
hanya salah satu pola, melainkan 
merancang suatu pola yang mengandung 
berbagai unsur dari keenam pola. Dengan 
demikian berbagai unsur yang berbeda- 
beda itu akan saling mengontrol satu sama 
lain. Contoh: Republik Roma (509 - 
27SM)." 

Yang di atas merupakan sebahagian kata- 
kata daripada buku Politik Kerakyatan 
Menurut Niccolo Machiavelli (Discorsi). 
Buku ini adalah daripada siri Seri Kembali 
Ke Dasar terbitan Kepustakaan Populer 
Gramedia (KPG). Buku ini juga antara 
lainnya terkandung pendapat Machiavelli 
daripada karyanya yang bertajuk Discorsi, 
iaitu karya yang dihasilkan selepas buku 
The Prince. 



Janji Joni 



het Baker merupakan seorang 
pemuzik jazz - peniup trumpet 
dan flugelhorn -yang 
terkemuka. Beliau 
meninggalkan legasi merupakan 
sebuah buku autobiografi untuktatapan 
peminat-peminatnya sebelum beliau 
menghembuskan nafas yang terakhir. Pada 
tahun 1988, Baker meninggal dunia selepas 
terjatuh daripada sebuah tingkap bilik hotel 
di Amsterdam selepas mengambil heroin 
dan cocaine. 

Autobiogafi yang penulis maksudkan itu 
bertajuk As Though I Had Wings: The Lost 
Memoir yang diterbitkan sebagai sebuah 
filem adaptasi oleh Miramax. Filem sejenis 
ini - berbentuk autobiografi - mendapat 
sambutan yang menggalakkan di panggung- 
panggung besar di seluruh dunia. Dan 
seringkali juga penulis saksikan filem-filem 
Hollywood mendapat resepi sebegini. 




Di negara ini, filem-filem yang sebegini 
jarang dibuat oleh pengusaha-pengusaha 
filem tempatan, tidak tahu penulis apa 
sebabnya. Adakah kerana kurang 
mendapat sambutan, sekatan terlampau 
banyak atau tiada penulis lakon layar yang 
berkemampuan membina suatu naratif yang 
berdasarkan autobiogafi ini? 

Janji Joni memaparkan sebuah autobiografi 
seorang budak penghantar roll filem ke 
bioskop (pawagam). Filem ini memaparkan 
naratif dalam sehari bagaimana Joni mahu 
mengotakan janji-janjinya seperti yang dia 
lafaz ketika mahu mula berkerja. 

Sebuah filem arahan Joko Anwar, dibintangi 
oleh Nicholas Saputra (Joni), Mariana 
Renata (Angelie), Rachel Mariam (Voni) dan 
Surya Saputra (Otto). Filem yang bercorak 
autobiografi ini adalah suatu naratif simple, 
tetapi tetap filem ini menarik. 

Teknik filem - sinematografi yang menarik, 
penggunaan kamera yang diutilitkan, 
kekuatan skripnya, bakat yang tinggi oleh 
pelakon-pelakonnya, sistem lighting yang 
baik, boom yang berkesan dan sudut-sudut 
fotografi yang cantik- Janji Joni ini 
sememang baik. Maka tidak hairanlah filem 
ini memenangi Penghargaan MTV bagi filem 
terbaik dan akress terbaik bagi tahun ini, 
tahun 2005. 

Penulis kagum dengan babak panjang yang 
ditampilkan di dalam filem itu. Beberapa 
adegan babak panjang nyata memerlukan 
lakonan yang mantap dari para pelakonnya. 
Sebagai contoh, babak panjang ketika Joni 
sedang mencerita penonton pawagam 
memiliki beberapa tabiat. 

Babak panjang yang dilakukan 
mengkehendakkan seluruh orang di dalam 
pawagamsupaya berlakon. Pengarah 
hendaklah mengawal jumlah penonton yang 
ramai. Ini (tanggunggjawab pengarah) 
boleh dikurangkan dengan adanya pelakon- 
pelakon yang berbakat. 

Penulis tidak mahu tergolong dalam 
lingkungan orang-orang yang dijeniskan 
Joni. Penonton perfectionist, penonton 
spoiler, penonton berpacara, penonton tidur, 
penonton kritikus dan penonton-penonton 
lain antara mereka yang wujud di pawagam, 



menurut kata Joni. Penulis tidak mahu 
dikatakan penonton spoiler disebabkan 
memberitahu sinopsis atau ending filem ini. 

Yang penulis boleh ceritakan ialah wajah 
yang menarik Mariana Renata. 
Keanggunan benar menyentuh jiwa penulis. 
Tanpa perlu bersolek banyak wajahnya 
mampu untuk kelihatan cantik. 

*** Vz bintang untuk filem menarik Janji Joni 
ini. Dan **** bintang untuk penampilan 
Mariana Renata. 



Proses Institutionalized dan Mayarakat 
Korup Tertindas 



ernah tonton filem Shawshank 
Redemption? Belum? Pastikan 
anda tontonnya selepas ini. 
Filem keluaran zaman 1990an 
tersebut membawa pada penulis 
pengertian tentang 'institutionalized' dengan 
jelas sekali. 

Satu babak, ketika Red (lakonan Morgan 
Freeman) dan kawan-kawannya berkumpul 
berbicara tentang pembebasan Brooke 
(seorang orang lama dalam penjara 
Shawshank) untuk menjalani parol, beliau 
mengatakan "Apa yang terjadi kepada 
Brooke, ialah dia ter'institutionalized'." 

Dia menyambung lagi, "Brooke sudah 
berada di penjara ini selama 50 tahun. Di 
sini dia menjadi orang penting, orang yang 
terpelajar, tapi di luar dia tiada apa." 

Dia kemudian menamatkan perbualan 
mereka dengan berkata, "Dinding-dinding di 
sini kelakar sebenarnya. Mula-mula kita 
benci, kemudian, kita akan biasa 




dengannya. Dan bila masa berlalu, kita 
akan rasa bergantung padanya. Itulah 
'institutionalized'." 

Apabila sesebuah masyarakat biasa dalam 
keadaan mewah, senang atau aman, 
masyarakat tersebut terinstitutionalized 
dengan keadaan yang dimiliknya sekarang. 
Begitu juga jika sesebuah mayarakat sudah 
biasa dengan keadaan yang korup, 
penindasan belaku tanpa disedari, dan 
penyalahgunaan kuasa sudah menjadi 
resam masyarakat, maka ianya juga 
terinstitutionalized dengan keadaannya itu. 

Seperti kata Red, "Mula-mula kita 
membencikannya, kemundian kita akan 
biasa dengannya, dan bila masa berlalu, kita 
akan rasa bergantung padanya." 

Machiavelli pernah menyentuh mengenai 
perkara ini dalam eseinya, yang julung- 
julung kali dipetik oleh pemikir-pemikir 
ataupun penulis-penulis masa kini, iaitu 
Discorsi Di Nicolo Machiavelli, Cittadino, et 
Segretario Fiorentina, Sopra La Prima Deca 
Di Tito Livio, Zanobi Buondel monti, et a 
Cosimo Rucellai (Perbincangan Niccolo 
Machiavelli, Canselordan Sekretariat 
Dewan Republik Firenze, dengan Sepuluh 
Buah Buku Pertama karya Titus Livius, 
untuk Zanobi Buondelmonti dan Cosimo 
Rucellai). Ataupun nama pendeknya, 
Discorsi. 

Dalam eseinya itu, beliau ada menyatakan, 
"Jika pemimpin dan rakyat sudah sama- 
sama korup, maka teramat susah, kalaupun 
bukan mustahil bagi masyarakat tersebut 
untuk hidup bebas dan merdeka." Lagi 
sambungnya, "Setelah dilanda korupsi sejak 
kekuasaan Julius Caesar, Roma terus 
menuju keruntuhannya." 

Beliau juga berpendapat, sesebuah 
masyarakat yang korup dan biasa ditindas 
hanya mungkin bebas atau merdeka jika 
punyai pemimpin yang adil dan mempunyai 
tekad ke arah kebebasan dan kemerdekaan 
jiwa dari kekorupan. "Namun demikian, 
masyarakat berjiwa bebas itu hanya dapat 
bertahan selama penguasa tersebut hidup, 
kecuali sudah ada satu sistem atau 
peraturan sosial yang mengangkat 
kebebasan." 



Menurut ajaran Islam pula, Muhammad 
SAW telah dilahirkan di dalam sebuah 
masyarakat yang penuh dengan kegelapan. 
Usaha dakwah baginda menyampaikan 
kalimah tauhid, dari secara senyap 
hinggalah secara terang-terangan telah 
mengambil masa selama beberapa tahun. 

Baginda akhirnya mengalah dengan 
kedegilan masyarakatnya dan wahyu Allah 
menyuruhnya untuk berhijrah ke Madinah 
pula, di mana masyarakat Madinah lebih 
bersedia untuk menerima Islam. 

Muhammad umpama cahaya pada ketika 
itu. Mana lagi tempatnya cahaya melainkan 
di kegelapan. Masyarakat Madinah yang 
juga pada mulanya gelap, menerima cahaya 
dari jauh. Silauan cahaya dari Mekah 
diserap dan dijinakkan dahulu sebelum 
boleh mereka menerima cahaya tersebut 
dengan rela hati. 

Bagi sesebuah masyarakat yang sudah 
terinstitutionalized' dengan kegelapan, 
maka haruslah cahaya itu ditangani dengan 
cara lembut. Di perkenalkan dahulu. 
Dibiasakan. Barulah boleh terus hidup 
dengan cahaya. Akhirnya, Mekah dapat 
dikuasai dengan cara damai. Dan baginda 
telah menjadi penguasa seluruh kerajaan 
Islam. 

Masyarakat yang hidup dalam kegelapan 
atau kekorupan, mestilah terlebih dahulu di 
perkenalkan dengan cahaya. Disogok 
dengan idea-idea sederhana, isu yang 
berkaitan dengan mereka. Bukannya, 
secara radikal terus berusaha membawa 
atau mancipta satu gerakan untuk 
membasmi terus kepimpinan yang korup. 
Jalan-jalan da'i pembawa sinar cahaya 
adalah terlampau jauh. 

Mungkin mengambil umur hidup mereka 
sebagai pembayaran ke arah usaha 
membawa cahaya tersebut. 
Sesetengahnya, mungkin tidak mampu 
untuk melihat cahaya tersebut bersinar 
ketika hidup mereka. 

Terokai dahulu isi hati masyarakat, seperti 
kita meneroka sebuah hutan dara. Jentolak 
jangan dibawa dahulu. Raksasa pembajak 
juga kita tinggalkan. Cuma bawa beberapa 
orang pakar tentang kayu, tentang tanah, 



dan tentang alam sekitar. Nilaikan dahulu 
sesebuah hutan tersebut sesuai untuk 
dibuat apa di situ. Langkah demi langkah 
ditangani dengan cermat. 

Jangan sahaja mahu terus revolusi dan 
jangan sahaja mahu terus tukar kerajaan. 
Perubahan yang drastik tidak membawa 
apa-apa kebaikan. Yang penting sekarang 
kita sediakan tapak untuk perubahan, kerna 
kita sudah terlalu lama terinstitutionalized, 
dan mungkin kita sudah mula lupa untuk 
hidup dalam suasana yang sepatutnya. 

Jangan nanti, apa yang berlaku terhadap 
Brooke, berlaku pula pada masyarakat kini. 
Brooke yang terlampau terinstitutionalized 
akhirnya mengambil langkah menggantung 
dirinya. Mati bersama kenangan-kenangan 
di penjara bersama rakan-rakan dan 
meninggalkan maksud institutionalized 
secara jelas kepada penulis. 



Janji Diana Tidak Menjanjikan Apa-apa 



iana bukan seorang lesbian atau 
bohsia. Dia seperti gadis-gadis 
lain. Punya sifat kelembutan 
seorang perempuan. Tapi 
setelah dia dikecewakan oleh 
lelaki, dia cuba berubah untuk menjadi 
seorang yang kasar dan aggresif seperti 
lelaki yang pernah mengecewakannya 
dahulu. Hasilnya - dia temui semula 
kelembutan hati seorang perempuan. 

Erra Fazira, mungkin bukan seorang 
pelakon berbakat yang mampu 
membawakan watak Diana dengan baik. 
Namun disebabkan kepopularannya, dia 
berhak berlakon menjadi seorang tomboy 
dalam filem terbaru Yusof Haslam ini. 
Gayanya sebagai seorang tomboy, nampak 
sangat seperti dibuat-buat, kadangkala 
terlampau over pula. 

Itu bukan satu isu yang boleh menukarkan 
pegangan Yusof Haslam dalam 
mengambilnya untuk dijadikan pelakon 
utama dalam filem Janji Diana ini. Yang 




penting wajahnya, popularitinya dan 
kemahuan penonton yang mahukan Erra 
Fazira, lebih-lebih lagi dia boleh bikin duit 
untuk Datuk Yusof Haslam. 

Mungkin tidak terlampau melampau, kalau 
hendaknya dinyatakan di sini, plotnya 
menarik. Skripnya jika diperbaiki 
dibeberapa tempat mungkin boleh buat plot 
dan ceritanya lebih menarik lagi. 

Tapi, apa sangat yang boleh ditawarkan 
oleh Datuk Yusof Haslam dalam filemnya. 
Tiada banyak perubahan. Audionya tidak 
berubah sejak filem Pemburu Bayang. 
Sinematografinya juga tiada perbezaan apa- 
apa. Filemnya terlampau romantika. 
Romantisme. Berkhayal pada bumi yang 
nyata serta meninggalkan realiti bahawa 
dunia bukan selamanya indah. 

Selama beberapa tahun ini, Datuk Yusof 
haslam sudah mengeluarkan pelbagai tajuk 
filem dan kesemuanya barangkali (penulis 
tidak menonton kesemua filemnya) 
memaparkan suatu ciri utama, iaitu cinta 
hanya berhak pada orang-orang kaya 
sahaja. 

Orang yang berpangkat besar dan selebriti, 
seperti Haikal, Diana, Awie, dan Maria. 
Punyai kenderaan besar (bukan bas atau 
lori ye), juga macam Haikal, Awie, Inspektor 
Mazlan, Diana, Maria dan Inspektor Haliza. 
Kepingin sangat rasanya untuk menonton 
filem beliau yang punyai peran-peran seperti 
Azizah, Syawal, Ghazali, Ramli dan trio 
bujang lapuknya, Do, Re, Mi dalam karya- 
karya seniman agung P.Ramlee. 

Seperti biasa juga, mungkin sudah jadi 
tabiat filem-filem atau cereka-cereka 
melayu, melatar belakangkan tempat-tempat 
menarik, seperti KLCC, taman-taman tasik 
dan masjid-masjid. Tapi nampaknya kali 
Janji Diana, telah berjaya mempelopori latar 
belakang Putrajaya sebagai beberapa latar 
belakang indah dalam beberapa babak filem 
ini. Agaknya ini yang dikatakan filem kita 
wajah kita. 

Sudah tiada gamaknya wajah-wajah huduh 
dalam negara ini. Sudah hilang agaknya 
setinggan seperti dalam filem Entrapment 
dan kampung-kampung melayu seperti 



dalam filem Beyond Rangoon. Itulah filem 
kita. 

Memperlihatkan wajah menarik, tetapi 
dalam masa yang sama realitinya masih ada 
lagi wajah-wajah buruk hanyalah seperti 
menutup telur tembelang yang pecah. 
Telurnya memanglah tak nampak, tapi 
baunya. 

Mungkin satu-satunya kelainan dalam filem 
Yusof Haslam kali ini, penyudahnya tidaklah 
seindah pemandangan yang dipaparkan. 
Dan di adegan yang terakhir itu, Diana 
berjanji pada Haikal, "aku berjanji Haikal, 
aku takkan kembali ke dunia lamaku, aku 
akan ubah cara hidupku, aku akan jadi 
orang yang seperti kau mahukan." 

Tapi aku harap Diana dapat juga berjanji 
dengan aku, yang tidak akan ada pula Janji 
Diana II. 



Bila manusia jadi tuhan 



uhan pun bercuti?" tanya 
Bruce (lakonan Jim Carrey) 
kepada Tuhan (lakonan 
Morgan Freeman), bila sahaja 
Tuhan mahu menyerahkan 
kepadanya dengan tugas besar untuk 
menjadi Tuhan. Tuhan telah memberikan 
alasan cuti sebagai alasan pemberian tugas 
yang maha berat itu. 

"Ya. Dan aku pernah bercuti ketika Zaman 
Kegelapan beberapa abad sudah." jawab 
Tuhan dengan ringkas kepada Bruce. 

Filem Bruce Almighty diharamkan 
tayangannya di Malaysia. Walaupun 
sempat ditayangkan untuk beberapa hari, 
namun ditarik balik kerana beberapa sebab 
yang telah dikemukakan oleh pihak 
berkuasa agama negara iaitu JAKIM. 

Mula-mulanya, adalah kerana sebuah 
peraduan yang dianjurkan oleh sebuah 
stesen radio berbahasa Inggeris tempatan. 




Dalam peraduan tersebut satu soalan telah 
dikemukankan kepada pendengar. Soalan 
itu berbunyi, "Jika anda menjadi Tuhan, apa 
yang akan anda lakukan?" Gara-gara 
sebuah soalan itu, habis tidakdapat 
disiarkan sebuah filem pengajaran antara 
terbaik Hollywood pernah keluarkan. 

Namun, keputusan kerajaan pasti bersebab. 
Dan sebab utama pasti JAKIM iaitu pihak 
berkuasa agama negara tidak mahu lihat 
iman yang telah sedia lemah terutamanya di 
kalangan penganut ajaran Islam, akan 
tergugat. Dan akhirnya boleh menyebabkan 
masyarakat Islam di Malaysia jatuh kafir 
kononnya. 

Itu keputusan yang sudah dilaksanakan. 
Kita juga sebagai rakyat biasa yang tidak 
mampu berfikir jauh, perlu mendengar kata- 
kata 'Tuhan'. Jika ingkar pasti akan 
dihukum dengan neraka! 

Walau bagaimanapun, penulis bernasib 
baik. Semalam penulis menontonnya lagi 
setelah beberapa kali menontonkannya. 
Dan penulis mendapat dua pengajaran dari 
filem tersebut. Satu, dunia akan hancur jika 
manusia mahu jadi tuhan, bertindak dengan 
cara tuhan. Ini kerana manusia punya 
nafsu, punya perasaan, punya hati 
walaupun punya akal. 

Dan yang kedua, setiap yang teratur di 
dunia ini sekarang adalah sebaik-baik 
tadbiran oleh Tuhan. Walaupun manusia 
mengalami ketidak adilan yang dikatakan 
Tuhan lakukan, seperti yang dialami oleh 
Bruce di awal filem tersebut. Bencana, 
celaka dan kemalangan datang silih 
berganti. 

Diberhentikan kerja, dipukul oleh samseng 
jalanan, kehilangan teman wanita yang amat 
dikasihi dan menghadapi kemalangan jalan 
raya. Namun setiap yang tuhan tadbir 
adalah sesempurna pekara. Setiap yang 
berlaku pasti ada hikmah di sebaliknya. 

Mungkin juga pengharamannya ada hikmah 
yang tersembunyi. Yang kita sendiri tidak 
ketahui. Jadi, jangan cepat melatah dengan 
tindakan JAKIM. la mungkin hantaran 
Tuhan kepada manusia, untuk menilai sama 
ada manusia itu beriman kepada 
hikmahnya. 



Ternyata Tuhan bukan dari kalangan Nigar 
ataupun manusia berkulit putih. Tiada 
gambaran imej yang boleh digambarkan 
untuk menggambarkan Tuhan. Itu sudah 
pasti. Dan kehadiran Morgan Freeman 
sebagai Tuhan sudah pasti punya sesuatu 
yang belum kita lihat. 

Dan seterusnya Jim Carrey yang 
menggantikan Morgan Freeman ketika 
Tuhan sedang bercuti merupakan hukuman 
kepadanya yang mempersoalkan tentang 
bala dan bencana yang tuhan telah 
turunkan. 

Maka cabaran pun bermula, seperti Firman 
Allah yang mencabar, pencipta-pencipta 
patung dan lukisan-lukisan menghidupkan 
karya mereka selagi mana mereka mengaku 
bahawa karya merekalah yang terbaik jika 
mahu dibandingkan dengan karya Maha 
Agung Allah Tuhan Semesta Alam. 



Duit Segalanya Bukan Luaran 



emalam diTV3 di slot skrin raya 
disiarkan filem Melayu yang 
mendapat sambutan hangat - 
Cinta Kolestrol. Hangatnya 
sambutan daripada penonton 
sehinggakan filem tersebut dibuat versi Thai 
berjudul Cholestrol Teerak. 

Filem ini merupakan sebuah filem dari 
seorang sarjana -- professor panggilannya. 
Razak Mohaideen sekali lagi 
mengecewakan penulis. Dari segi 
teknikalnya, memang filem ini hancur. 
Honestly. Tapi, penulis tak mahu emosi. 
Buang segala kekurangan teknikal. Buang 
dahulu, penampilan Ira (Erra yang di mekap 
gemuk) solekan pada tangannya seringkali 
merunsingkan penulis, lakonan Yusri yang 
sedikit keras dan ruang kosong dalam 
sejarah hidup semasa di sekolah, kedua- 
dua watak utama. 




Ambil saja nilai-nilai kemanusiaan di 
dalamnya. Filem ini masih lagi ada 
kebaikannya -- itu yang penulis nampak. 
Memaparkan nilai-nilai hidup manusiayang 
masih berpegang kepada "judge a book by 
its cover". Kisah ini akan berterusan. 
Manusia akan tetap menilai manusia yang 
lain dari segi luaran. Yang laki mahukan 
seorang isteri yang cantik, bergaya, pandai 
(tidak melebihi dia) dan kurus. Dan yang 
perempuan pula masih lagi mahukan lelaki 
yang handsome, tampan, smart dan kaya 
(size doesn't matter). Itu masalah yang 
takkan selesai. 

Dan filem ini berjaya membawa 
permasalahan tersebut, walaupun dengan 
tidak begitu berkesan. Babak ketika Ira 
dibawa oleh Yusri mengadap cermin, 
memang satu babak yang baik (bukan 
lakonan Yusri). Penghinaan ke atas 
golongan ini, memang satu wabak. Dalam 
realitinya, masih banyak lagi orang-orang 
yang seperti Yusri, mahukan teman wanita 
secantik Nadia (Aleeza Kassim) seperti 
dalam filem tersebut. 



bisnes korang! Oops!! Terlepas cakap 
pula... 

Di segi lakonan, penulis nak puji lakonan 
Abu Bakar Omar. Dia memang hebat. 
Mampu membawa watak bapa Ayie dengan 
baik. Yalah, mungkin wataknya dalam filem 
ini senang dibawa. Tiada masalah. 

Pelakon-pelakon yang lain, setakat yang 
aku tengok, tak seorang pun mampu 
berlakon dengan berkesan (Yusri berlakon 
macam gay, Aleeza Kasim stereotype, Erra 
tak improve). Mungkin mereka boleh 
berlakon, tapi cabaran utama bagi seorang 
pelakon ialah membawa watak sehingga 
menimbulkan kesan kepada penonton. 
Dalam hal ni, aku tak nak salahkan pelakon. 
Mungkin kombinasi skrip dan kreativiti 
arahan juga memainkan peranan. 

Kalau penulis diberi peluang mengarah filem 
ni, sudah pasti penulis akan olah skrip, ubah 
plot. Penulis akan ubah, Ira tetap tidak akan 
diterima oleh Yusri dan Yusri akan terus 
tidak sedar dengan kesalahannya. Kerana 
itulah realiti! 



Namun, filem ini masih belum dapat lari lagi 
dengan filem-filem lain semasa. Watak dari 
golongan-golongan kaya tetap wujud. Dan 
ianya disampingi oleh harta benda, rumah 
besar, kenderaan mewah dan gaya hidup 
golongan-golongan berada. Walaupun 
watak Ira dalam filem ini - gemuk, namun 
dia memilik kekayaan. Agaknya, bagaimana 
penerimaan Yusri, jika Ira itu bukan sahaja 
gemuk, malahan miskin! Sudah tentu makin 
besar lagi penghinaan ke atas diri Ira. 

Agaknya, penerbit mahu tackle golongan 
berada tonton filem ini. Yelah, cuma 
golongan berada sahaja yang mampu beli 
tiket panggung-panggung besar GSC atau 
TGV, yang berharga RM10 (betul? penulis 
dah lama tak pergi panggung). Dan cuma 
orang-orang ini sahaja yang mampu beli 
VCD original. Orang-orang yang tak 
mampu, cuma beli kat lanun-lanun cetak 
rompak. 

Hey! C'mon. Wake up la! Entertainment is 
for all! Jadi orang-orang kayalah tolong 
korang (penerbit) ye. Fasal itu buat cerita 
semua tampilkan orang-orang kaya. Orang 
miskin cuma nak melingkupkan sahaja 



Perjuangan Kelas dalam Tollgate Girl 



uat pertama kalinya cereka ini 
ditayangkan di TV (2003), penulis 
terlepas peluang untuk 
menyaksikannya. Dengar kata 
kawan aku, cereka ini memang 
menarik. Teramat menarik ceritanya. 
Penulis mula mengenali Osman Ali dengan 
melihat hasil kerjanya -- Bukak Api. Ulasan- 
ulasan berkenaan cerita tersebut, 
kebanyakannya positif. Kisah Bukak Api 
memang memperjuangkan golongan 
tertindas - golongan pelacur dan mak nyah 
dalam filem tersebut dipaparkan dengan 
kehidupan mereka di Lorong Haji Taib. 

Orang asyik menghina, mengeji, tidak 
pernah mahu melihat punca dan sebab 
kenapa ianya terjadi. Masing-masing 
memandang hina pelacur dan mak nyah, 
meletakkan mereka ke tahap paling rendah, 




menginjak-injak bagai mereka tidak berhak 
untuk hidup dalam dunia ini. Namun, orang 
memang selalu berperangai begitu, tidak 
tahu menahu langsung tentang apa yang 
dihinanya. Sering menyalahkan keadaan 
tanpa melihat punca berlakunya keadaan 
tersebut. 

Begitulah kenalnya penulis dengan Osman 
Ali. Seorang pengarah muda yang berbakat 
besar. Sehinggalah penulis mula 
mengetahui bahawa Osman Ali adalah 
pengarah dan penulis skrip cereka Tollgate 
Girl. Dan ketika mula mengetahui, tentang 
perkara tersebut, penulis benar-benar rasa 
rugi tidak menonton cereka Tollgate Girl 
buatannya yang disiarkan di NTV7 dua 
tahun (sekarang 2003) sudah. 

Penulis amat bertuah, terjumpa dengan CD 
berkenaan beberapa hari sebelum raya 
tahun ini (2003). Tanpa membuang masa, 
penulis membeli CD - sudah tentu CD 
haram - dan, nah! Penulis menontonnya 
berkali-kali. Ini yang penulis nampak dari 
filem tersebut - perjuangan kaum tertindas 
mahu menegakkan hak-hak mereka. Waktu 
pertama kali penulis menonton cereka ini, 
terus fikiran penulis terarah kepada 
feminisme. 

Cereka ini benar-benar memperjuangkan 
kaum wanita - antara kaum yang sering 
ditindas umum. Perhatikan babak ini -- 
babak ketika teksi yang membawa 
Markonah (Amy Mastura) rosak di tengah 
jalan. Pemandu teksi tersebut, mahu 
menolak teksinya yang rosak itu dan 
disuruhnya Markonah membawa kereta, tapi 
Markonah enggan, sebaliknya menawarkan 
dirinya untuk menolak teksi tersebut. 

Ketika dia sedang menolak teksi itu, datang, 
Polis Bantuan PLUS, dan salah seorang 
pegawai polis tersebut berkata kepada 
Markonah, "Biar saya tolak teksi ni." 
Markonah sebaliknya menjawab dengan 
penuh feminismenya, "Saya perempuan, 
saya pun boleh tolak". Itu satu contoh 
persoalan feminisme dibawa dalam filem 
tersebut. Dilema seorang perempuan tinggal 
dalam satu dunia patriarchy seperti dunia 
hari ini. Namun, kali ini, dalam cereka 
tersebut dipertontonkan bagaimana pula 
seorang lelaki hidup dalam dunia yang 
penuh dengan wanita. Kita cuma akan sedar 



setinggi mana kita di atas dengan duduk di 
tempat paling bawah sekali. 

Dan kita juga akan kenal benar erti 
kesusahan, apabila kita sendiri berada 
dalam keadaan susah. Kesusahan orang 
lain serta masalah orang lain, jangan berani 
cakap kita boleh atasi. Cuma dengan 
menjadi orang itu, barulah kita mampu kenal 
kesusahannya! Osman Ali juga jelas, 
kalaupun tidak ada niat, mahu memaparkan 
tentang perjuangan kelas. Orang kelas 
bawahan, sudah bosan berada di bawah, 
mahu juga supaya orang yang di atas 
melihat orang yang di bawah. Jeritan, 
emosi serta pemikiran kelas bawahan - 
kelas yang selalu juga ditindas, diejek serta 
diherdik - dipaparkan, mungkin bukan 
dengan niatnya, mungkin, dalam adegan 
selama 30 minit perbualan antara Markonah 
dan Johan (Rasyid Salleh) dalam kereta 
BMW warna merah milik hartawan muda, 
Johan. 

Jauh perbezaan kelas antara Johan dan 
Markonah dapat dilihat dengan penampilan 
Johan - kereta mewah, tidak berapa faham 
dengan bahasa loghat, sibuk dengan bisnes 
- dan Markonah - gadis Melayu yang simple, 
kerja jaga tol, terdesak nak balik beraya di 
kampung, pilih gerai tepi jalan - itu sendiri. 
Dan Johan akhirnya merasa kehilangan 
sesuatu, apabila melihat keluarga Markonah 
berpelukan di pagi raya. Ada satu babak, 
ketika mereka mula-mula keluar minum. 
Dalam babak tersebut, Markonah dengan 
lantangnya menghina kelas atasan yang 
dirasakannya cuma pentingkan gaya dan 
kedudukan mereka. 

Perhatikan baris-baris ini, (baca dengan 
loghat Utara), "Tapi, saya memang taksuka 
nak keluaq kat tempat-tempat yang ade 
kelaih, kena jaga cara makan, kena jaga 
cara duduk, cakap pun cot cet - cot cet, 
bebisik-bisik, nyampah, tahu dak. Pasai tu la 
saya tak suka keluaq dengan oghang kaya. 
Depa ni ngada-ngada, gila glamer. Cik 
Johan, tau kalau depa nak minum kopi, 
sanggup pi kat kedai-kedai kat tepi jalan nu, 
kedai kopi branded, tau dak, kedai branded 
la, kononnya, sanggup ni, berasap, 
berpanaih.berabuk, depa tak kisah tau. 
Janji depa buleh tunjuk, tayang muka kat 
semua oghang, la ni, yang depa tu banyak 



duit, boleh minum kat tempat yang ada 
kelaih macam tula, kann.. 

lanya bukan satu filem cinta kosong. lanya 
padat mesej dan mesej ini ditujukan kepada 
sipenindas-penindas supaya hentikanlah 
menindas. Terapkanlah kasih sayang. 
Kekayaan bukan suatu alat atau lesen 
supaya kita menindas. Lakonan bersahaja 
para pelakon dalam cereka tersebut, 
membuatkannya jadi lebih kuat. Pelakon 
dalam cerita ni, bukannya berlakon tapi 
seperti berada dalam dunia nyata. Amy 
Mastura dan Rasyid Salleh berjaya bawa 
watak dengan berkesan. Sama seperti 
keluarga Markonah di kampung. Dan buat 
pertama kalinya penulis memuji lakonan 
Rita Rudaini, cukup bagus dan berkesan. 



